ADOBE

Σύμβαση παροχής άδειας χρήσης λογισμικού

ΕΙΔΟΠΟΙΗΣΗ ΠΡΟΣ ΤΟ ΧΡΗΣΤΗ: ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΒΑΣΗ. ΑΝΤΙΓΡΑΦΟΝΤΑΣ, ΕΓΚΑΘΙΣΤΩΝΤΑΣ Ή ΧΡΗΣΙΜΟΠΟΙΩΝΤΑΣ ΤΟ ΣΥΝΟΛΟ Ή ΟΠΟΙΟΔΗΠΟΤΕ ΜΕΡΟΣ ΤΟΥ ΛΟΓΙΣΜΙΚΟΥ, ΑΠΟΔΕΧΕΣΤΕ ΟΛΟΥΣ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ, ΣΥΜΠΕΡΙΛΑΜΒΑΝΟΜΕΝΩΝ ΕΙΔΙΚΟΤΕΡΑ ΤΩΝ ΔΙΑΤΑΞΕΩΝ ΣΧΕΤΙΚΑ ΜΕ ΤΑ ΠΑΡΑΚΑΤΩ: ΤΗ ΜΕΤΑΒΙΒΑΣΗ ΣΤΗΝ ΕΝΟΤΗΤΑ 4, ΤΗΝ ΕΓΓΥΗΣΗ ΣΤΙΣ ΕΝΟΤΗΤΕΣ 6 ΚΑΙ 7, ΤΗΝ ΕΥΘΥΝΗ ΣΤΗΝ ΕΝΟΤΗΤΑ 8, ΤΗ ΣΥΝΔΕΣΙΜΟΤΗΤΑ ΚΑΙ ΤΑ ΠΡΟΣΩΠΙΚΑ ΔΕΔΟΜΕΝΑ ΣΤΗΝ ΕΝΟΤΗΤΑ 14, ΚΑΘΩΣ ΕΠΙΣΗΣ ΚΑΙ ΤΙΣ ΕΙΔΙΚΕΣ ΔΙΑΤΑΞΕΙΣ ΚΑΙ ΕΞΑΙΡΕΣΕΙΣ ΣΤΗΝ ΕΝΟΤΗΤΑ 16. ΣΥΜΦΩΝΕΙΤΕ ΟΤΙ Η ΠΑΡΟΥΣΑ ΣΥΜΒΑΣΗ ΙΣΧΥΕΙ ΟΠΩΣ ΚΑΘΕ ΑΛΛΗ ΕΓΓΡΑΦΗ ΣΥΜΒΑΣΗ ΠΟΥ ΕΧΕΙ ΥΠΟΓΡΑΦΕΙ ΑΠΟ ΕΣΑΣ ΚΑΤΟΠΙΝ ΔΙΑΠΡΑΓΜΑΤΕΥΣΕΩΝ. Η ΠΑΡΟΥΣΑ ΣΥΜΒΑΣΗ ΕΙΝΑΙ ΕΚΤΕΛΕΣΤΗ ENANTI ΣΑΣ ΚΑΙ ENANTI ΚΑΘΕ ΝΟΜΙΚΟΥ ΠΡΟΣΩΠΟΥ ΠΟΥ ΑΠΕΚΤΗΣΕ ΤΟ ΛΟΓΙΣΜΙΚΟ ΚΑΙ ΓΙΑ ΛΟΓΑΡΙΑΣΜΟ ΤΟΥ ΟΠΟΙΟΥ ΑΥΤΟ ΧΡΗΣΙΜΟΠΟΙΕΙΤΑΙ, ΓΙΑ ΠΑΡΑΔΕΙΓΜΑ, ΕΑΝ ΙΣΧΥΕΙ ΣΤΗΝ ΠΕΡΙΠΤΩΣΗ ΣΑΣ, ΤΟΥ ΕΡΓΟΔΟΤΗ ΣΑΣ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ, ΜΗ ΧΡΗΣΙΜΟΠΟΙΕΙΤΕ ΤΟ ΛΟΓΙΣΜΙΚΟ. ΓΙΑ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΕΠΙΣΤΡΟΦΗ ΤΟΥ ΛΟΓΙΣΜΙΚΟΥ ΚΑΙ ΤΩΝ ΧΡΗΜΑΤΩΝ ΣΑΣ, ΕΠΙΣΚΕΦΤΕΙΤΕ ΤΗ ΔΙΕΥΘΥΝΣΗ http://www.adobe.com/go/support_gr.

ΕΝΔΕΧΟΜΕΝΩΣ ΝΑ ΕΧΕΤΕ ΣΥΝΑΨΕΙ ΚΑΠΟΙΑ ΑΛΛΗ ΕΓΓΡΑΦΗ ΣΥΜΒΑΣΗ ΑΠΕΥΘΕΙΑΣ ΜΕ ΤΗΝ ADOBE (Π.Χ. ΣΥΜΒΑΣΗ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ), ΠΟΥ ΣΥΜΠΛΗΡΩΝΕΙ ΤΗΝ ΠΑΡΟΥΣΑ Ή ΥΠΕΡΙΣΧΥΕΙ ΑΥΤΗΣ ΣΤΟ ΣΥΝΟΛΟ ΤΗΣ Ή ΕΝ ΜΕΡΕΙ.

Η ADOBE ΚΑΙ ΟΙ ΠΡΟΜΗΘΕΥΤΕΣ ΤΗΣ ΕΙΝΑΙ ΚΑΤΟΧΟΙ ΟΛΩΝ ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΤΟΥ ΛΟΓΙΣΜΙΚΟΥ. ΠΑΡΑΧΩΡΕΙΤΑΙ ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ, ΔΕΝ ΠΩΛΕΙΤΑΙ ΤΟ ΛΟΓΙΣΜΙΚΟ. Η ADOBE ΣΑΣ ΕΠΙΤΡΕΠΕΙ ΤΗΝ ΑΝΤΙΓΡΑΦΗ, ΤΗ ΛΗΨΗ, ΤΗΝ ΕΓΚΑΤΑΣΤΑΣΗ, ΤΗ ΧΡΗΣΗ Ή ΤΗΝ ΑΞΙΟΠΟΙΗΣΗ ΟΠΟΙΟΥΔΗΠΟΤΕ ΑΛΛΟΥ ΟΦΕΛΟΥΣ ΑΠΟ ΤΗ ΛΕΙΤΟΥΡΓΙΚΟΤΗΤΑ Ή ΤΗΝ ΠΝΕΥΜΑΤΙΚΗ ΙΔΙΟΚΤΗΣΙΑ ΤΟΥ ΛΟΓΙΣΜΙΚΟΥ ΜΟΝΟ ΣΥΜΦΩΝΑ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ. Η ΧΡΗΣΗ ΟΡΙΣΜΕΝΩΝ ΥΛΙΚΩΝ ΚΑΙ ΥΠΗΡΕΣΙΩΝ ΤΗΣ ADOBE Ή ΤΡΙΤΩΝ ΠΟΥ ΠΕΡΙΕΧΟΝΤΑΙ ΣΤΟ ΛΟΓΙΣΜΙΚΟ Ή ΣΤΑ ΟΠΟΙΑ ΠΑΡΕΧΕΤΑΙ ΠΡΟΣΒΑΣΗ ΜΕΣΩ ΤΟΥ ΛΟΓΙΣΜΙΚΟΥ ΕΝΔΕΧΕΤΑΙ ΝΑ ΥΠΟΚΕΙΝΤΑΙ ΣΕ ΑΛΛΟΥΣ ΟΡΟΥΣ ΚΑΙ ΠΡΟΫΠΟΘΕΣΕΙΣ ΠΟΥ ΠΕΡΙΕΧΟΝΤΑΙ ΚΑΤΑ ΚΑΝΟΝΑ ΣΕ ΞΕΧΩΡΙΣΤΗ ΣΥΜΒΑΣΗ ΠΑΡΟΧΗΣ ΑΔΕΙΑΣ, ΟΡΟΥΣ ΧΡΗΣΗΣ Ή ΑΡΧΕΙΟ «READ ME» ΠΟΥ ΔΙΑΤΙΘΕΤΑΙ ΕΝΤΟΣ Ή ΠΛΗΣΙΟΝ ΤΩΝ ΕΝ ΛΟΓΩ ΥΛΙΚΩΝ ΚΑΙ ΥΠΗΡΕΣΙΩΝ Ή ΣΤΗ ΔΙΕΥΘΥΝΣΗ http://www.adobe.com/go/thirdparty_gr. ΣΤΟΝ ΕΝ ΛΟΓΩ ΔΙΚΤΥΑΚΟ ΤΟΠΟ ΘΑ ΒΡΕΙΤΕ ΕΙΔΟΠΟΙΗΣΕΙΣ ΣΧΕΤΙΚΑ ΜΕ ΥΛΙΚΑ ΤΡΙΤΩΝ.

ΤΟ ΛΟΓΙΣΜΙΚΟ ΜΠΟΡΕΙ ΝΑ ΕΧΕΙ ΩΣ ΑΠΟΤΕΛΕΣΜΑ ΤΗΝ ΑΥΤΟΜΑΤΗ ΣΥΝΔΕΣΗ ΤΟΥ ΥΠΟΛΟΓΙΣΤΗ ΣΑΣ ΣΤΟ INTERNET. ΓΙΑ ΠΡΟΣΘΕΤΕΣ ΠΛΗΡΟΦΟΡΙΕΣ, ΑΝΑΤΡΕΞΤΕ ΣΤΙΣ ΕΝΟΤΗΤΕΣ 14 ΚΑΙ 16.

ΤΟ ΛΟΓΙΣΜΙΚΟ ΕΝΔΕΧΕΤΑΙ ΝΑ ΠΕΡΙΛΑΜΒΑΝΕΙ ΤΕΧΝΟΛΟΓΙΑ ΠΟΥ ΕΧΕΙ ΣΧΕΔΙΑΣΤΕΙ ΓΙΑ ΤΗΝ ΑΠΟΤΡΟΠΗ ΜΗ ΕΞΟΥΣΙΟΔΟΤΗΜΕΝΗΣ ΧΡΗΣΗ ΚΑΙ ΑΝΤΙΓΡΑΦΗΣ. ΜΕ ΤΗΝ ΕΝ ΛΟΓΩ ΤΕΧΝΟΛΟΓΙΑ, Ο ΥΠΟΛΟΓΙΣΤΗΣ ΣΑΣ ΜΠΟΡΕΙ ΝΑ ΣΥΝΔΕΘΕΙ ΣΤΟ INTERNET ΧΩΡΙΣ ΕΙΔΟΠΟΙΗΣΗ ΚΑΤΑ ΤΗΝ ΕΓΚΑΤΑΣΤΑΣΗ, ΤΗΝ ΕΚΚΙΝΗΣΗ ΚΑΙ Η ΣΥΝΔΕΣΗ ΑΥΤΗ ΜΠΟΡΕΙ ΝΑ ΓΙΝΕΤΑΙ ΠΕΡΙΣΤΑΣΙΑΚΑ Ή ΣΕ ΤΑΚΤΙΚΗ ΒΑΣΗ. ΟΤΑΝ ΤΟ ΛΟΓΙΣΜΙΚΟ ΣΥΝΔΕΘΕΙ, ΘΑ ΜΕΤΑΒΙΒΑΣΕΙ ΠΛΗΡΟΦΟΡΙΕΣ ΣΤΗΝ ADOBE ΜΕΣΩ ΣΥΝΔΕΣΗΣ ΣΤΟ INTERNET, ΟΠΩΣ ΠΕΡΙΓΡΑΦΕΤΑΙ ΣΤΗ ΔΙΕΥΘΥΝΣΗ http://www.adobe.com/go/activation_gr. Η ADOBE ΜΠΟΡΕΙ ΝΑ ΧΡΗΣΙΜΟΠΟΙΗΣΕΙ ΤΙΣ ΠΛΗΡΟΦΟΡΙΕΣ ΠΟΥ ΜΕΤΑΒΙΒΑΣΤΗΚΑΝ, ΚΑΘΩΣ ΚΑΙ ΑΛΛΕΣ ΠΛΗΡΟΦΟΡΙΕΣ ΠΟΥ ΕΝΔΕΧΕΤΑΙ ΝΑ ΜΑΣ ΠΑΡΕΙΧΑΤΕ ΕΣΕΙΣ Ή ΤΡΙΤΑ ΜΕΡΗ, ΓΙΑ ΝΑ ΕΝΤΟΠΙΣΕΙ Ή ΝΑ ΑΠΟΤΡΕΨΕΙ ΤΗ ΧΡΗΣΗ ΛΟΓΙΣΜΙΚΟΥ ADOBE ΠΟΥ ΕΙΝΑΙ ΠΡΟΪΟΝ ΑΠΑΤΗΣ, ΔΕΝ ΕΧΕΙ ΕΓΚΥΡΗ ΑΔΕΙΑ ΧΡΗΣΗΣ Ή ΔΕΝ ΧΡΗΣΙΜΟΠΟΙΕΙΤΑΙ ΣΥΜΦΩΝΑ ΜΕ ΕΓΚΥΡΗ ΑΔΕΙΑ ΧΡΗΣΗΣ. ΤΟ ΛΟΓΙΣΜΙΚΟ ΠΟΥ ΔΕΝ ΕΙΝΑΙ ΔΥΝΑΤΟ ΝΑ ΣΥΝΔΕΘΕΙ ΜΕ ΤΗΝ ADOBE ΚΑΙ ΤΟ ΛΟΓΙΣΜΙΚΟ ΠΟΥ ΣΥΝΔΕΕΤΑΙ ΜΕ ΤΗΝ ADOBE ΚΑΙ ΤΟΥ ΟΠΟΙΟΥ Η ΧΡΗΣΗ ΔΙΑΠΙΣΤΩΝΕΤΑΙ ΟΤΙ ΔΕΝ ΕΠΙΤΡΕΠΕΤΑΙ, ΜΠΟΡΕΙ ΝΑ ΠΡΟΣΦΕΡΕΙ ΜΟΝΟ ΠΕΡΙΟΡΙΣΜΕΝΗ ΛΕΙΤΟΥΡΓΙΚΟΤΗΤΑ Ή ΝΑ ΜΗ ΛΕΙΤΟΥΡΓΕΙ ΚΑΘΟΛΟΥ.

1. Ορισμοί.

Με τον όρο «Adobe» νοείται η Adobe Systems Incorporated, εταιρεία συσταθείσα βάσει της νομοθεσίας της πολιτείας του Delaware, στη διεύθυνση 345 Park Avenue, San Jose, California 95110, εφόσον η παρούσα σύμβαση συναφθεί κατά την παραμονή σας στις Ηνωμένες Πολιτείες, στον Καναδά ή στο Μεξικό. Διαφορετικά, νοείται η Adobe Systems Software Ireland Limited, 4-6 Riverwalk, Citywest Business Campus, Dublin 24, Ιρλανδία.

Με τον όρο «Χρόνοι εκτέλεσης Adobe» (Adobe Runtime[s]) νοούνται τα Adobe AIR, Adobe Flash Player, Shockwave Player ή Authorware Player.

Με τον όρο «Υπολογιστής» νοείται μια εικονική ή φυσική συσκευή προσωπικού υπολογιστή, που δέχεται πληροφορίες σε ψηφιακή ή συναφή μορφή και τις επεξεργάζεται για κάποιο συγκεκριμένο σκοπό βάσει μίας σειράς εντολών.

Με τον όρο «Εσωτερικό δίκτυο» νοείται ένας ιδιωτικός, ιδιοκτησιακός πόρος δικτύου που είναι προσπελάσιμος μόνο από υπαλλήλους και ανεξάρτητους συνεργάτες (δηλ. προσωρινούς υπαλλήλους) ενός συγκεκριμένου οργανισμού ή επιχείρησης. Στο Εσωτερικό δίκτυο δεν περιλαμβάνεται το Internet ή οποιαδήποτε άλλη κοινότητα δικτύου ανοιχτή στο κοινό, όπως των ομάδων που λειτουργούν στη βάση συμμετοχής με την ιδιότητα του μέλους ή στη βάση συνδρομής, εταιρειών και παρόμοιων οργανώσεων.

Με τον όρο «Αρχείο εξόδου» νοείται ένα αρχείο εξόδου που δημιουργήθηκε από εσάς με το Λογισμικό.

Ο όρος «Επιτρεπόμενος αριθμός» σημαίνει το ένα (1), εκτός εάν δηλώνεται διαφορετικά σε ισχύουσα άδεια (π.χ. σύμβαση παροχής πολλαπλών αδειών χρήσης [volume license]) που έχει χορηγηθεί από την Adobe.

Ο όρος «Λογισμικό» σημαίνει (α) όλες τις πληροφορίες που παρέχονται διά της παρούσας σύμβασης, συμπεριλαμβανομένων ενδεικτικώς: (i) όλων των αρχείων λογισμικού και άλλων πληροφοριών για υπολογιστές, (ii) των φωτογραφιών που παρέχονται ως δείγματα ή ως παρακαταθήκη, των εικόνων, των ήχων, των εικόνων clip art και άλλων καλλιτεχνικών στοιχείων που παρέχονται συλλήβδην με λογισμικό της Adobe και δεν έχουν αποκτηθεί από την Adobe μέσω ξεχωριστής υπηρεσίας (εκτός εάν υπάρχει διαφορετική επισήμανση στο πλαίσιο της εν λόγω υπηρεσίας) ή από κάποιον τρίτο μέσω ξεχωριστής υπηρεσίας («Αρχεία περιεχομένου»), (iii) σχετικού επεξηγηματικού έγγραφου υλικού και αρχείων («Τεκμηρίωση»), και (iv) γραμματοσειρών και (β) όλων των τροποποιημένων εκδόσεων, των αντιγράφων, των αναβαθμίσεων, των ενημερώσεων και των προσθηκών των εν λόγω πληροφοριών που σας παρέχονται από την Adobe ανά πάσα στιγμή, στο βαθμό που δεν παρέχονται δυνάμει ξεχωριστών όρων (συλλήβδην «Ενημερώσεις»).

2. Άδεια χρήσης λογισμικού.

Εάν έχετε αποκτήσει το Λογισμικό και οποιονδήποτε ή οποιουσδήποτε σειριακούς αριθμούς από την Adobe ή από εξουσιοδοτημένους από αυτή τρίτους που έχουν δικαιώματα εκμετάλλευσης του Λογισμικού δυνάμει αδείας και εφόσον τηρείτε τους όρους της παρούσας σύμβασης, η Adobe σάς παραχωρεί μια μη αποκλειστική άδεια εγκατάστασης και χρήσης του Λογισμικού κατά τον τρόπο και για τους σκοπούς που περιγράφονται στην τεκμηρίωση, όπως ορίζεται αναλυτικότερα πιο κάτω. Ανατρέξτε στην Ενότητα 16 για συγκεκριμένους όρους σχετικά με τη χρήση ορισμένων προϊόντων και επιμέρους στοιχείων, παραδείγματος χάριν λογισμικού γραμματοσειρών, Acrobat, After Effects, Adobe Presenter, Contribute, Adobe Device Central, Flash Player, Flash Builder, Folio Producer και Χρόνων εκτέλεσης Adobe (Adobe Runtimes).

2.1 Περιορισμένη χρήση.

2.1.1 Το Λογισμικό ή επιμέρους στοιχεία του Λογισμικού ενδέχεται να επιτρέπουν την εγκατάσταση και χρήση χωρίς σειριακό αριθμό. Στην περίπτωση αυτή, επιτρέπεται η εγκατάσταση αλλά όχι η χρήση του εν λόγω Λογισμικού χωρίς σειριακό αριθμό σε οποιονδήποτε αριθμό Υπολογιστών, στο πλαίσιο ενός διαρθρωτικού σχεδίου ανάπτυξης. Επιπλέον, μπορείτε να εγκαταστήσετε και να χρησιμοποιήσετε το εν λόγω Λογισμικό χωρίς σειριακό αριθμό σε οποιονδήποτε αριθμό Υπολογιστών μόνο για σκοπούς επίδειξης, αξιολόγησης και εκπαίδευσης και μόνον εφόσον τυχόν Αρχεία εξόδου ή άλλο υλικό που δημιουργείται διά της εν λόγω χρήσης χρησιμοποιούνται αποκλειστικά για εσωτερικούς, μη εμπορικούς και μη παραγωγικούς σκοπούς. Δεν επιτρέπεται η χρήση του εν λόγω Λογισμικού χωρίς σειριακό αριθμό μετά το πέρας τυχόν ισχύουσας καθορισμένης χρονικής περιόδου, εκτός εάν καταχωρίσετε έγκυρο σειριακό αριθμό, βάσει της Ενότητας 2.2. Η ΠΡΟΣΒΑΣΗ ΚΑΙ Η ΧΡΗΣΗ ΤΥΧΟΝ ΑΡΧΕΙΩΝ ΕΞΟΔΟΥ ΠΟΥ ΕΧΟΥΝ ΔΗΜΙΟΥΡΓΗΘΕΙ ΜΕ ΛΟΓΙΣΜΙΚΟ ΠΟΥ ΔΕΝ ΔΙΑΘΕΤΕΙ ΣΕΙΡΙΑΚΟ ΑΡΙΘΜΟ ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ.

2.1.2 Το Λογισμικό ή τμήματα του Λογισμικού που παρέχονται με σειριακό αριθμό και προορίζονται για «σκοπούς αξιολόγησης» ή καθορίζονται με παρόμοιο τρόπο (όπως Λογισμικό ή σειριακός αριθμός που παρέχεται ως «EVAL» στο πλαίσιο ξεχωριστού εγγράφου παραγγελίας) και που περιλαμβάνει ημερομηνία λήξης («Λογισμικό αξιολόγησης») μπορεί να εγκατασταθεί και να χρησιμοποιηθεί σε Υπολογιστές αποκλειστικά για σκοπούς επίδειξης, αξιολόγησης και εκπαίδευσης μόνο εφόσον τυχόν Αρχεία εξόδου ή άλλα υλικά που δημιουργούνται διά της εν λόγω χρήσης χρησιμοποιούνται αποκλειστικά για εσωτερικούς, μη εμπορικούς και μη παραγωγικούς σκοπούς. Το Λογισμικό αξιολόγησης διακόπτεται αυτόματα με ή χωρίς προηγούμενη ανακοίνωση. Δεν επιτρέπεται η χρήση του εν λόγω Λογισμικού αξιολόγησης μετά το πέρας τυχόν ισχύουσας καθορισμένης χρονικής περιόδου, εκτός εάν καταχωρίσετε έγκυρο σειριακό αριθμό, βάσει της Ενότητας 2.2. Η ΠΡΟΣΒΑΣΗ ΚΑΙ Η ΧΡΗΣΗ ΤΥΧΟΝ ΑΡΧΕΙΩΝ ΕΞΟΔΟΥ ΠΟΥ ΕΧΟΥΝ ΔΗΜΙΟΥΡΓΗΘΕΙ ΜΕ ΛΟΓΙΣΜΙΚΟ ΑΞΙΟΛΟΓΗΣΗΣ ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ.

2.1.3 Έκδοση συνδρομής. Εάν έχετε αγοράσει μια άδεια χρήσης βάσει συνδρομής για το Λογισμικό (κάθε τέτοια άδεια χρήσης θεωρείται «Άδεια χρήσης έκδοσης συνδρομής»), μπορείτε να προβείτε στη χρήση και εγκατάσταση του Λογισμικού μόνο για τον Επιτρεπόμενο αριθμό των συμβατών Υπολογιστών σας, στους οποίους έχετε εισαγάγει έγκυρο σειριακό αριθμό και μόνο κατά τη διάρκεια της χρονικής περιόδου για την οποία έχετε καταβάλει τέλος συνδρομής. Για τη συνεχή πρόσβαση σε Άδεια χρήσης έκδοσης συνδρομής απαιτείται: (α) δυνατότητα περιοδικής σύνδεσης στο Internet για την επικύρωση της Άδειας χρήσης έκδοσης συνδρομής (η ενεργοποίηση μέσω τηλεφώνου δεν είναι διαθέσιμη), (β) δυνατότητα περιοδικών πληρωμών συνδρομής με έγκυρη πιστωτική κάρτα και (γ) συμφωνία σχετικά με τους όρους και τις προϋποθέσεις που διατίθενται στη διεύθυνση http://www.adobe.com/go/paymentterms_gr. Μπορείτε να ακυρώσετε τη συνδρομή σας ανά πάσα στιγμή, μεταβαίνοντας στη σελίδα «Οι συνδρομές μου» στο δικτυακό τόπο Adobe.com ή επικοινωνώντας με την Adobe, μεταβαίνοντας στη διεύθυνση http://www.adobe.com/go/support_contact_gr. Εάν το Λογισμικό σας δεν είναι δυνατό να συνδεθεί στο Ιnternet κατά τις περιόδους υποβολής των πληρωμών σας ή εάν διακόψετε τις πληρωμές του τέλους συνδρομής, τότε το Λογισμικό σας θα απενεργοποιηθεί κατά τη λήξη της τρέχουσας περιόδου χρέωσης με ή χωρίς περαιτέρω ειδοποίηση. Η συνδρομή σας θα ξεκινήσει μόλις γίνει επιτυχής χρέωση της πιστωτικής σας κάρτας και σας δοθεί σειριακός αριθμός.

2.2 Γενική χρήση. Με εξαίρεση τα όσα διαφορετικά περιγράφονται στην παρούσα σύμβαση, μπορείτε να εγκαταστήσετε και να χρησιμοποιήσετε ένα αντίγραφο του Λογισμικού σύμφωνα με την Τεκμηρίωση μόνο στον Επιτρεπόμενο αριθμό των συμβατών Υπολογιστών σας, στους οποίους έχετε εισαγάγει έγκυρο σειριακό αριθμό.

2.3 Διανομή από Διακομιστή. Μπορείτε να αντιγράψετε μια εικόνα του Λογισμικού στον ή στους διακομιστές αρχείων Υπολογιστή εντός του εσωτερικού δικτύου σας, με σκοπό τη λήψη και εγκατάσταση του Λογισμικού στους υπολογιστές εντός του ιδίου Εσωτερικού δικτύου σύμφωνα με όσα επιτρέπονται βάσει της Ενότητας 2.1 ή 2.2 (κατά περίπτωση).

2.4 Χρήση διακομιστή. Μπορείτε να εγκαταστήσετε το Λογισμικό στον ή στους διακομιστές αρχείων Υπολογιστή εντός του Eσωτερικού σας δικτύου για χρήση του Λογισμικού μόνο από άτομα που εργάζονται σε Υπολογιστή εντός του ιδίου Εσωτερικού δικτύου και μόνο σύμφωνα με όσα επιτρέπονται βάσει της Ενότητας 2.1 ή 2.2 (κατά περίπτωση). Ο συνολικός αριθμός χρηστών (όχι ο αριθμός χρηστών που κάνουν ταυτόχρονη χρήση) που μπορούν να χρησιμοποιήσουν το Λογισμικό στον(ους) εν λόγω διακομιστή(ές) αρχείων Υπολογιστή δεν μπορεί να υπερβαίνει τον Επιτρεπόμενο αριθμό.

Παραδείγματος χάριν, σύμφωνα με τα παραπάνω, δεν επιτρέπεται εγκατάσταση του Λογισμικού ή η πρόσβαση (είτε απευθείας είτε μέσω εντολών, δεδομένων ή οδηγιών) σε αυτό: (α) από ή προς έναν Υπολογιστή που δεν αποτελεί μέρος του Εσωτερικού δικτύου σας, (β) για την ενεργοποίηση υπηρεσιών προς ομάδες εργασίας μέσω Internet ή φιλοξενηθείσες υπηρεσίες Web που είναι διαθέσιμες στο κοινό, (γ) από οποιοδήποτε φυσικό ή νομικό πρόσωπο για χρήση, λήψη, αντιγραφή ή αποκόμιση οφέλους από τη λειτουργία του Λογισμικού, εκτός εάν διαθέτει ανάλογη άδεια χρήσης από την Adobe, (δ) ως συστατικό μέρος ενός συστήματος, μιας ροής εργασιών ή υπηρεσίας προσβάσιμης από χρήστες περισσότερους του Επιτρεπόμενου αριθμού, ή (ε) για λειτουργίες που δεν τέθηκαν σε εφαρμογή από μεμονωμένο χρήστη (π.χ. αυτόματη επεξεργασία διακομιστή).

2.5 Χρήση σε Φορητό ή Οικιακό υπολογιστή. Υπό τον όρο των σημαντικών περιορισμών που παρατίθενται στην Ενότητα 2.6, ο κύριος χρήστης του Υπολογιστή στον οποίο είναι εγκατεστημένο το Λογισμικό, σύμφωνα με τα διαλαμβανόμενα στην Ενότητα 2.1.3 ή 2.2 (κατά περίπτωση) («Κύριος Χρήστης»), μπορεί να εγκαταστήσει ένα δεύτερο αντίγραφο του Λογισμικού για αποκλειστικά προσωπική του χρήση είτε σε φορητό Υπολογιστή ή σε Υπολογιστή που βρίσκεται στο χώρο κατοικίας του, υπό την προϋπόθεση ότι το Λογισμικό στον φορητό ή τον οικιακό υπολογιστή δεν χρησιμοποιείται ταυτοχρόνως με το Λογισμικό του κύριου Υπολογιστή.

2.6 Περιορισμοί ως προς τη Δευτερογενή χρήση μέσω Σύμβασης πολλαπλών αδειών χρήσης (volume license). Εάν το Λογισμικό έχει αποκτηθεί δυνάμει προγράμματος πολλαπλών αδειών χρήσης (volume license) της Adobe (γνωστού ως Adobe Open Options/Πρόγραμμα ανοιχτών επιλογών της Adobe) από οποιονδήποτε άλλο δικαιούχο, εκτός εκπαιδευτικού ιδρύματος, η χρήση του πρόσθετου αντιγράφου του Λογισμικού βάσει της Ενότητας 2.5 πρέπει να γίνεται αποκλειστικά και μόνο για το όφελος και τη διεκπεραίωση των επιχειρηματικών δραστηριοτήτων του εν λόγω αδειούχου. Για περισσότερες πληροφορίες σχετικά με τη δευτερογενή χρήση από δικαιούχους δυνάμει σύμβασης πολλαπλών αδειών χρήσης (volume licensees) επισκεφτείτε το δικτυακό μας τόπο στη διεύθυνση http://www.adobe.com/go/open_options_gr.

2.7 Αρχεία περιεχομένου. Εκτός από την περίπτωση όπου αναφέρεται ρητά στα αρχεία «Read-Me» ή σε άλλες άδειες που σχετίζονται με τα Αρχεία περιεχομένου, που ενδέχεται να προβλέπουν ειδικά δικαιώματα και περιορισμούς σχετικά με αυτά τα υλικά, μπορείτε να χρησιμοποιήσετε, να εμφανίσετε, να μετατρέψετε, να αναπαράγετε και να διανείμετε οποιοδήποτε από τα Αρχεία περιεχομένου. Ωστόσο, δεν μπορείτε να διανείμετε οποιοδήποτε τα Αρχεία περιεχομένου μόνα τους, δηλαδή σε περιπτώσεις κατά τις οποίες τα Αρχεία περιεχομένου καθορίζουν τη βασική αξία του διανεμόμενου προϊόντος, και δεν μπορείτε να έχετε οποιαδήποτε αξίωση σε δικαιώματα εμπορικών σημάτων στα Αρχεία περιεχομένου ή σε εργασίες που προκύπτουν από αυτά.

2.8 Δείγμα κώδικα εφαρμογής. Η τροποποίηση της μορφής του πηγαίου κώδικα των τμημάτων εκείνων των προγραμμάτων Λογισμικού που αναγνωρίζονται ρητώς ως δείγματα κώδικα, δείγματα κώδικα εφαρμογής ή δείγματα επιμέρους στοιχείων (έκαστο «Δείγμα κώδικα εφαρμογής») στη συνοδευτική τεκμηρίωση επιτρέπεται μόνο με σκοπό το σχεδιασμό, τη δημιουργία και τη διενέργεια δοκιμών σε δικτυακούς τόπους και εφαρμογές που αναπτύσσονται με χρήση προγραμμάτων λογισμικού της Adobe, υπό τον όρο εντούτοις ότι έχετε άδεια αντιγραφής και διανομής του Δείγματος κώδικα εφαρμογής (τροποποιημένου ή μη) αποκλειστικά και μόνο εφόσον πληρούνται οι παρακάτω προϋποθέσεις: (α) διανέμετε μόνο τις εκδόσεις κώδικα μεταγλωττισμένου αντικειμένου (compiled object) του Δείγματος κώδικα εφαρμογής μαζί με την εφαρμογή σας, (β) δεν περιλαμβάνετε το Δείγμα κώδικα εφαρμογής σε οποιοδήποτε προϊόν ή εφαρμογή που προορίζεται για τη δημιουργία δικτυακών τόπων, και (γ) δεν χρησιμοποιείτε την επωνυμία, το λογότυπο, τα εικονίδια ή άλλα εμπορικά σήματα της Adobe για την εμπορική προώθηση της εφαρμογής σας. Αποδέχεστε ότι θα καταβάλετε αποζημιώσεις για λογαριασμό της Adobe, ότι δεν θα εγείρετε απαιτήσεις εναντίον της και ότι θα την υπερασπίζεστε σε περίπτωση οποιασδήποτε απώλειας, ζημίας, αξιώσεων ή αγωγών, συμπεριλαμβανομένων και των δικηγορικών αμοιβών, που προκύπτουν με αφορμή ή αιτία τη χρήση ή τη διανομή της εφαρμογής σας.

2.9 Γλώσσες προγραμματισμού. Το Λογισμικό ενδέχεται να περιλαμβάνει τμήματα των ExtendScript SDK και Pixel Bender SDK. Σύμφωνα με τους περιορισμούς που περιέχονται στην παρούσα Ενότητα 2, η Adobe σας παραχωρεί μη αποκλειστική, μη μεταβιβάσιμη άδεια χωρίς υποχρέωση καταβολής δικαιωμάτων εκμετάλλευσης για χρήση των ExtendScript SDK και Pixel Bender SDK μόνο για λόγους εσωτερικής ανάπτυξης προγραμμάτων εφαρμογών, σχεδιασμένων να λειτουργούν με τα προϊόντα Adobe. Με εξαίρεση τα όσα περιγράφονται σαφώς στην παρούσα Eνότητα 2.9, κανένα τμήμα του ExtendScript SDK ή του Pixel Bender SDK δεν μπορεί να τροποποιηθεί ή να διανεμηθεί. Αποδέχεστε ότι θα καταβάλετε αποζημιώσεις για λογαριασμό της Adobe, ότι δεν θα εγείρετε απαιτήσεις εναντίον της και ότι θα την υπερασπίζεστε σε περίπτωση οποιασδήποτε απώλειας, ζημίας, αξιώσεων ή αγωγών, συμπεριλαμβανομένων των δικηγορικών αμοιβών, που προκύπτουν με αφορμή ή αιτία τη χρήση ή τη διανομή της εφαρμογής σας.

2.10 Πλατφόρμα διπλής εκκίνησης (Dual Boot). Η άδεια χρήσης του Λογισμικού παρέχεται για χρήση σε συγκεκριμένη πλατφόρμα λειτουργικού συστήματος. Πρέπει να προμηθευτείτε ξεχωριστή άδεια για χρήση του Λογισμικού σε κάθε πλατφόρμα λειτουργικού συστήματος. Παραδείγματος χάριν, εάν επιθυμείτε να εγκαταστήσετε το Λογισμικό σας σε πλατφόρμες των λειτουργικών συστημάτων Mac OS και Windows σε συσκευή που εκτελεί και τις δύο πλατφόρμες (δηλ. μηχάνημα διπλής εκκίνησης), τότε πρέπει να προμηθευτείτε προηγουμένως δύο ξεχωριστές άδειες για το Λογισμικό. Αυτό ισχύει ακόμη και εάν δύο εκδόσεις του Λογισμικού, εκάστη σχεδιασμένη για πλατφόρμα διαφορετικού λειτουργικού συστήματος, σας παραδοθούν στο ίδιο μέσο.

2.11 Τεκμηρίωση. Επιτρέπεται η δημιουργία αντιγράφων της Τεκμηρίωσης για δική σας εσωτερική χρήση σε συνδυασμό με τη χρήση του Λογισμικού, σύμφωνα με τους όρους της παρούσας σύμβασης, αλλά ο αριθμός των αντιγράφων δεν θα πρέπει να υπερβαίνει τον ευλόγως αναγκαίο. Η δημιουργία οποιουδήποτε επιτρεπτού αντιγράφου της Τεκμηρίωσης πρέπει να περιέχει τις ίδιες ειδοποιήσεις περί πνευματικής και άλλης ιδιοκτησίας που εμφανίζονται επί ή εντός της Τεκμηρίωσης.

3. Δικαιώματα πνευματικής ιδιοκτησίας.

Το Λογισμικό και τα νόμιμα αντίγραφα που δημιουργείτε συνιστούν πνευματική ιδιοκτησία της Adobe Systems Incorporated και των προμηθευτών της. Η δομή, η οργάνωση και ο πηγαίος κώδικας του Λογισμικού αποτελούν πολύτιμα εμπορικά μυστικά και εμπιστευτικές πληροφορίες της Adobe Systems Incorporated και των προμηθευτών της. Το Λογισμικό προστατεύεται από τη νομοθεσία, συμπεριλαμβανομένων ενδεικτικά των νόμων περί πνευματικής ιδιοκτησίας των Ηνωμένων Πολιτειών και άλλων χωρών, και από τις διατάξεις των διεθνών συμβάσεων. Με την επιφύλαξη όσων ορίζονται ρητώς στην παρούσα, η παρούσα σύμβαση δεν σας εκχωρεί δικαιώματα πνευματικής ιδιοκτησίας επί του Λογισμικού και όλα τα δικαιώματα, τα οποία δεν εκχωρούνται ρητώς, επιφυλάσσονται υπέρ της Adobe και των προμηθευτών αυτής.

4. Περιορισμοί και απαιτήσεις.

4.1 Ειδοποιήσεις. Η δημιουργία οποιουδήποτε επιτρεπτού αντιγράφου του Λογισμικού πρέπει να περιέχει τις ίδιες ειδοποιήσεις περί πνευματικής ιδιοκτησίας και άλλης ιδιοκτησίας που εμφανίζονται επί ή εντός του Λογισμικού.

4.2 Υποχρεώσεις χρήσης. Συμφωνείτε ότι δεν θα χρησιμοποιήσετε το Λογισμικό με τρόπο που δεν επιτρέπεται από την παρούσα σύμβαση και ότι δεν θα το χρησιμοποιήσετε κατά τρόπο που δεν συμβαδίζει με το σχεδιασμό ή την Τεκμηρίωσή του.

4.3 Απαγορεύονται οι τροποποιήσεις. Με εξαίρεση όσα ορίζονται ρητώς στις Ενότητες 2.7, 2.8 ή 16, δεν επιτρέπεται να τροποποιήσετε, να μεταφέρετε, να προσαρμόσετε ή να μεταφράσετε το Λογισμικό.

4.4 Απαγορεύεται η αποσυμπίληση (Reverse Engineering). Δεν επιτρέπεται να προβείτε σε αποσυμπίληση, ανακατασκευή του πηγαίου ή αντικειμενικού κώδικα ή να επιχειρήσετε άλλως να ανακαλύψετε τον πηγαίο κώδικα του Λογισμικού. Εάν βρίσκεστε εντός της Ευρωπαϊκής Ένωσης, ανατρέξτε στην Ενότητα 16.1.

4.5 Απαγορεύεται ο διαχωρισμός. Το Λογισμικό μπορεί να περιλαμβάνει διάφορες εφαρμογές, διάφορα εργαλεία και συστατικά μέρη, μπορεί να υποστηρίζει πολλαπλές πλατφόρμες και γλώσσες και μπορεί να σας παρέχεται σε πολλαπλά υλικά μέσα ή σε πολλαπλά αντίγραφα. Παρόλα αυτά, το Λογισμικό είναι σχεδιασμένο και παρέχεται σε εσάς ως ενιαίο προϊόν για να χρησιμοποιηθεί ως ενιαίο προϊόν σε Υπολογιστές, όπως προβλέπεται από τις Ενότητες 2 και 16. Δεν σας ζητείται να εγκαταστήσετε όλα τα συστατικά μέρη του Λογισμικού, αλλά δεν έχετε το δικαίωμα να διαχωρίσετε τα συστατικά μέρη του Λογισμικού για χρήση σε διαφορετικούς Υπολογιστές. Δεν έχετε το δικαίωμα να διαχωρίσετε ή να επανασυσκευάσετε το Λογισμικό προς διανομή, μεταφορά ή μεταπώληση. Ανατρέξτε στην Ενότητα 16 για συγκεκριμένες εξαιρέσεις της παρούσας Ενότητας 4.5.

4.6 Απαγορεύεται η μεταβίβαση. ΔΕΝ ΜΠΟΡΕΙΤΕ ΝΑ ΕΝΟΙΚΙΑΣΕΤΕ, ΕΚΜΙΣΘΩΣΕΤΕ, ΠΩΛΗΣΕΤΕ Ή ΝΑ ΠΑΡΑΧΩΡΗΣΕΤΕ ΠΕΡΑΙΤΕΡΩ ΑΔΕΙΑ ΧΡΗΣΗΣ, ΝΑ ΕΚΧΩΡΗΣΕΤΕ Ή ΝΑ ΜΕΤΑΒΙΒΑΣΕΤΕ ΤΑ ΔΙΚΑΙΩΜΑΤΑ ΣΑΣ ΕΠΙ ΤΟΥ ΛΟΓΙΣΜΙΚΟΥ, Ή ΝΑ ΠΑΡΑΣΧΕΤΕ ΕΞΟΥΣΙΟΔΟΤΗΣΗ ΓΙΑ ΑΝΤΙΓΡΑΦΗ ΟΠΟΙΟΥΔΗΠΟΤΕ ΜΕΡΟΥΣ ΤΟΥ ΛΟΓΙΣΜΙΚΟΥ ΣΕ ΥΠΟΛΟΓΙΣΤΕΣ ΑΛΛΩΝ ΠΡΟΣΩΠΩΝ ΦΥΣΙΚΩΝ Ή ΝΟΜΙΚΩΝ, ΜΕ ΕΞΑΙΡΕΣΗ ΟΣΑ ΕΝΔΕΧΟΜΕΝΩΣ ΝΑ ΟΡΙΖΟΝΤΑΙ ΡΗΤΩΣ ΣΤΟ ΠΑΡΟΝ. Ωστόσο, μπορείτε να μεταβιβάσετε όλα τα δικαιώματα χρήσης του Λογισμικού σε άλλο φυσικό ή νομικό πρόσωπο εφόσον: (α) επίσης μεταβιβάζετε στο εν λόγω φυσικό ή νομικό πρόσωπο (i) την παρούσα σύμβαση, (ii) τους σειριακούς αριθμούς, το Λογισμικό που περιλαμβάνεται σε μέσα που παρέχονται από την Adobe ή από εξουσιοδοτημένους διανομείς της και κάθε Λογισμικό ή υλικό που είναι συνδεδεμένο ή σε πακέτο ή προεγκατεστημένο μαζί με το Λογισμικό, περιλαμβανομένων όλων των αντιγράφων, Ενημερώσεων και Προηγουμένων εκδόσεων (όπως ορίζεται παρακάτω, στην Ενότητα 5) και (iii) όλα τα αντίγραφα του λογισμικού γραμματοσειρών για το εν λόγω φυσικό ή νομικό πρόσωπο, (β) δεν διατηρείτε Ενημερώσεις, Προηγούμενες εκδόσεις ή αντίγραφα, περιλαμβανομένων των αντιγράφων ασφαλείας και των αντιγράφων που βρίσκονται αποθηκευμένα σε Υπολογιστή και (γ) ο αποδέκτης αποδέχεται τους όρους και τις προϋποθέσεις της παρούσας σύμβασης, καθώς επίσης και κάθε άλλον όρο βάσει του οποίου αγοράσατε μια έγκυρη άδεια χρήσης του Λογισμικού. ΜΕ ΤΗΝ ΕΠΙΦΥΛΑΞΗ ΤΩΝ ΑΝΩΤΕΡΩ ΠΡΟΒΛΕΠΟΜΕΝΩΝ, ΔΕΝ ΕΠΙΤΡΕΠΕΤΑΙ ΝΑ ΜΕΤΑΒΙΒΑΣΕΤΕ ΕΚΠΑΙΔΕΥΤΙΚΑ ΑΝΤΙΓΡΑΦΑ, ΑΝΤΙΓΡΑΦΑ ΠΡΟΕΚΔΟΣΗΣ, ΛΟΓΙΣΜΙΚΟ ΑΞΙΟΛΟΓΗΣΗΣ Ή ΑΝΤΙΓΡΑΦΑ ΤΟΥ ΛΟΓΙΣΜΙΚΟΥ ΠΟΥ ΔΕΝ ΠΡΟΟΡΙΖΟΝΤΑΙ ΓΙΑ ΜΕΤΑΠΩΛΗΣΗ Ή ΛΟΓΙΣΜΙΚΟΥ ΠΟΥ ΕΧΕΙ ΛΗΦΘΕΙ ΣΤΟ ΠΛΑΙΣΙΟ ΠΡΟΓΡΑΜΜΑΤΟΣ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ ΤΗΣ ADOBE (VOLUME LICENSE), ΠΑΡΑ ΜΟΝΟΝ ΕΑΝ ΤΑ ΠΑΡΑΠΑΝΩ ΕΠΙΤΡΕΠΟΝΤΑΙ ΡΗΤΩΣ ΑΠΟ ΤΗΝ ADOBE ΒΑΣΕΙ ΤΩΝ ΟΡΩΝ ΕΝΟΣ ΠΡΟΓΡΑΜΜΑΤΟΣ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ. Για πληροφορίες σχετικά με την απόκτηση δικαιωμάτων μεταβίβασης λογισμικού που διέπεται από σύμβαση παραχώρησης πολλαπλών αδειών χρήσης, ανατρέξτε στη διεύθυνση http://www.adobe.com/go/open_options_gr. Πριν από τη μεταφορά, η Adobe μπορεί να ζητήσει εσείς και ο αποδέκτης να επιβεβαιώσετε εγγράφως τη συμμόρφωσή σας με την παρούσα σύμβαση, να παράσχετε στην Adobe στοιχεία που σας αφορούν και να καταχωρηθείτε ως τελικοί χρήστες του Λογισμικού. Αφήστε ένα χρονικό περιθώριο 4-6 εβδομάδων πριν από τη μεταφορά. Επισκεφτείτε τη διεύθυνση http://www.adobe.com/go/support_gr ή επικοινωνήστε με το Τμήμα υποστήριξης πελατών της Adobe για περισσότερες πληροφορίες.

4.7 Απαγορεύεται η χρήση σε γραφείο παροχής υπηρεσιών. Δεν επιτρέπεται η χρήση ή προσφορά του Λογισμικού μέσω γραφείου παροχής υπηρεσιών. Στην Ενότητα 16.4.3 παρέχεται μια περιορισμένη εξαίρεση μόνο για λογισμικό γραμματοσειρών.

4.8 Περιορισμοί σχετικοί με τους Χρόνους εκτέλεσης Adobe. Δεν επιτρέπεται η χρήση Χρόνων εκτέλεσης Adobe σε οποιαδήποτε συσκευή εκτός ηλεκτρονικού υπολογιστή (Η/Υ) ή με οποιαδήποτε ενσωματωμένη ή μη έκδοση οποιουδήποτε λειτουργικού συστήματος. Προς αποφυγή κάθε αμφιβολίας, και όλως ενδεικτικώς, δεν επιτρέπεται η χρήση Χρόνων Εκτέλεσης Adobe σε οποιαδήποτε (α) κινητή συσκευή, αποκωδικοποιητή, συσκευή χειρός, τηλέφωνο, σημειωματάριο μέσω του Ιστού (web pad), πινακίδα γραφικών και επίπεδο υπολογιστή χειρός (εξαιρουμένων όσων χρησιμοποιούν Windows XP Media Center Edition και νεότερες εκδόσεις αυτού), κονσόλα παιχνιδιών, τηλεόραση, συσκευή DVD, κέντρο οικιακής ψυχαγωγίας (media center) (εξαιρουμένου του Windows XP Media Center Edition και των διαδόχων του) ηλεκτρονικό πίνακα ανακοινώσεων και άλλες ψηφιακές επιγραφές, διαδικτυακή εφαρμογή ή άλλες συνδεδεμένες στο Διαδίκτυο συσκευές, υπολογιστή τσέπης (PDA), ιατρική συσκευή, αυτόματη ταμειολογιστική μηχανή (ATM), συσκευές τηλεματικής, μηχανές παιχνιδιών, συστήματα οικιακού αυτοματισμού, περίπτερα, τηλεχειριστήρια ή κάθε άλλη ηλεκτρονική συσκευή ευρείας χρήσης, (β) κινητά, καλωδιακά, δορυφορικά ή τηλεοπτικά συστήματα που απαιτούν χειριστή, ή (γ) άλλες συσκευές κλειστού συστήματος. Για πληροφορίες σχετικά με την απόκτηση άδειας χρήσης για τους Χρόνους εκτέλεσης Adobe (Adobe Runtimes) στα εν λόγω συστήματα, επισκεφτείτε τη διεύθυνση http://www.adobe.com/go/licensing_gr.

5. Ενημερώσεις.

Εάν το Λογισμικό αποτελεί Ενημέρωση για προηγούμενη έκδοση του λογισμικού Adobe (η «Προηγούμενη έκδοση»), ισχύουν τα εξής:

Η χρήση αυτής της Ενημέρωσης από εσάς εξαρτάται από την εκ μέρους σας διατήρηση της Προηγούμενης έκδοσης. Επομένως, εάν μεταβιβάσετε με έγκυρο τρόπο αυτήν την Ενημέρωση σύμφωνα με την Ενότητα 4.6, πρέπει να μεταβιβάσετε μαζί της και την Προηγούμενη έκδοση. Εάν επιθυμείτε να χρησιμοποιήσετε αυτήν την Ενημέρωση επιπροσθέτως της Προηγούμενης έκδοσης, μπορείτε να το κάνετε μόνο στον ίδιο Υπολογιστή, στον οποίο έχετε εγκαταστήσει και χρησιμοποιείτε την Προηγούμενη έκδοση. Τυχόν υποχρεώσεις τις οποίες ενδέχεται να έχει η Adobe για την υποστήριξη των Προηγούμενων εκδόσεων μπορεί να λήξουν με τη διάθεση της εν λόγω Ενημέρωσης. Η Ενημέρωση δεν επιτρέπεται να χρησιμοποιηθεί με κανέναν άλλον τρόπο. Ενδέχεται να σας παρασχεθεί άδεια για επιπλέον αναβαθμίσεις από την Adobe με επιπρόσθετους ή διαφορετικούς όρους.

6. Περιορισμένη εγγύηση.

Η Adobe εγγυάται στο φυσικό ή νομικό πρόσωπο που αγοράζει πρώτο μια άδεια χρήσης του Λογισμικού για χρήση σε υπολογιστές σύμφωνα με τους όρους της παρούσας σύμβασης, ότι το Λογισμικό θα λειτουργεί κανονικά σύμφωνα με την Τεκμηρίωση για περίοδο ενενήντα (90) ημερών έπειτα από την παραλαβή του Λογισμικού, εφόσον χρησιμοποιείται με το συνιστώμενο λειτουργικό σύστημα και τη συνιστώμενη διαμόρφωση υλικού. Σε περίπτωση μη ουσιωδών αποκλίσεων στη λειτουργία του Λογισμικού σε σχέση με την Τεκμηρίωση, δεν γεννάται υπέρ υμών δικαίωμα εγγύησης. Η παρούσα περιορισμένη εγγύηση δεν ισχύει για τα εξής, τα οποία διατίθενται ΩΣ ΕΧΟΥΝ και χωρίς εγγύηση από την Adobe: διορθώσεις, λογισμικό γραμματοσειρών, προεκδόσεις (beta), δοκιμαστικές εκδόσεις, εναρκτήρια προϊόντα, προϊόντα για αξιολόγηση, δείγματα προϊόντων, και αντίγραφα Λογισμικού που δεν προορίζονται για επαναπώληση (NFR), συμπεριλαμβανομένου ενδεικτικά του Λογισμικού αξιολόγησης, δικτυακοί τόποι, Online υπηρεσίες της Adobe, Online υπηρεσίες τρίτων, Υπηρεσίες επικυρωμένων εγγράφων (βλ. Ενότητα 16), και οποιοδήποτε λογισμικό που διατίθεται από την Adobe για ελεύθερη δικτυακή λήψη από δικτυακό τόπο της Adobe. Όλες οι αξιώσεις εκ της εγγύησης πρέπει να γίνουν, μαζί με την απόδειξη αγοράς, προς το Τμήμα υποστήριξης πελατών Adobe εντός της καθορισμένης περιόδου των ενενήντα (90) ημερών. Επισκεφτείτε τις σελίδες του Τμήματος υποστήριξης πελατών της Αdobe στη διεύθυνση http://www.adobe.com/go/support_gr, για περισσότερες πληροφορίες σχετικά με τις αξιώσεις εγγύησης. Σε περίπτωση που το Λογισμικό δεν λειτουργεί κανονικά σύμφωνα με τα όσα περιγράφονται στην Τεκμηρίωση, η συνολική ευθύνη της Adobe και των θυγατρικών εταιρειών αυτής και η αποκλειστική αποζημίωσή σας περιορίζεται, κατ' επιλογήν της Adobe, είτε στην αντικατάσταση του Λογισμικού είτε στην επιστροφή των χρημάτων που πληρώσατε για την παραχώρηση της άδειας χρήσης του Λογισμικού (εφόσον αυτό ισχύει). Η ΠΕΡΙΟΡΙΣΜΕΝΗ ΕΓΓΥΗΣΗ ΠΟΥ ΟΡΙΖΕΤΑΙ ΣΕ ΑΥΤΗΝ ΤΗΝ ΕΝΟΤΗΤΑ ΣΑΣ ΧΟΡΗΓΕΙ ΣΥΓΚΕΚΡΙΜΕΝΑ ΝΟΜΙΚΑ ΔΙΚΑΙΩΜΑΤΑ. ΕΝΔΕΧΕΤΑΙ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΠΟΥ ΑΠΟΡΡΕΟΥΝ ΑΠΟ ΤΟ ΝΟΜΟ ΚΑΙ ΠΟΙΚΙΛΛΟΥΝ ΑΝΑΛΟΓΑ ΜΕ ΤΟ ΕΦΑΡΜΟΣΤΕΟ ΔΙΚΑΙΟ. Η ADOBE ΔΕΝ ΖΗΤΑ ΤΟΝ ΠΕΡΙΟΡΙΣΜΟ ΤΩΝ ΔΙΚΑΙΩΜΑΤΩΝ ΣΑΣ ΠΟΥ ΑΠΟΡΡΕΟΥΝ ΑΠΟ ΤΗΝ ΕΓΓΥΗΣΗ ΜΕ ΟΠΟΙΟΝΔΗΠΟΤΕ ΒΑΘΜΟ ΠΟΥ ΔΕΝ ΕΠΙΤΡΕΠΕΤΑΙ ΑΠΟ ΤΟ ΝΟΜΟ. Ανατρέξτε στην Ενότητα 16 για τις διατάξεις περί δικαιοδοσίας ή απευθυνθείτε στο Τμήμα υποστήριξης πελατών της Adobe.

7. Αποποίηση.

Η ΠΕΡΙΟΡΙΣΜΕΝΗ ΕΓΓΥΗΣΗ ΤΗΣ ΕΝΟΤΗΤΑΣ 6 ΕΙΝΑΙ Η ΜΟΝΑΔΙΚΗ ΕΓΓΥΗΣΗ ΠΟΥ ΠΑΡΕΧΕΤΑΙ ΑΠΟ ΤΗΝ ADOBE, ΤΙΣ ΘΥΓΑΤΡΙΚΕΣ ΤΗΣ ΕΤΑΙΡΕΙΕΣ ΚΑΙ ΤΟΥΣ ΠΡΟΜΗΘΕΥΤΕΣ ΤΗΣ ΚΑΙ ΟΡΙΖΕΙ ΤΗΝ ΑΠΟΚΛΕΙΣΤΙΚΗ ΕΥΘΥΝΗ ΠΡΟΣ ΑΠΟΖΗΜΙΩΣΗ ΓΙΑ ΤΗΝ ΠΑΡΑΒΙΑΣΗ ΤΗΣ ΠΡΟΣΦΕΡΟΜΕΝΗΣ ΕΓΓΥΗΣΗΣ ΑΠΟ ΤΗΝ ΠΛΕΥΡΑ ΤΗΣ ADOBE, ΤΩΝ ΘΥΓΑΤΡΙΚΩΝ ΕΤΑΙΡΕΙΩΝ ΑΥΤΗΣ Ή ΤΩΝ ΠΡΟΜΗΘΕΥΤΩΝ ΤΗΣ. Η ΠΕΡΙΟΡΙΣΜΕΝΗ ΕΓΓΥΗΣΗ ΤΗΣ ΕΝΟΤΗΤΑΣ 6 ΚΑΙ ΟΠΟΙΑΔΗΠΟΤΕ ΝΟΜΙΜΗ ΕΓΓΥΗΣΗ ΚΑΙ ΑΠΟΖΗΜΙΩΣΗ ΠΟΥ ΔΕΝ ΜΠΟΡΕΙ ΝΑ ΑΠΟΚΛΕΙΣΤΕΙ Ή ΝΑ ΠΕΡΙΟΡΙΣΤΕΙ ΣΥΜΦΩΝΑ ΜΕ ΤΟΝ ΝΟΜΟ ΕΙΝΑΙ ΟΙ ΜΟΝΕΣ ΙΣΧΥΟΥΣΕΣ ΕΓΓΥΗΣΕΙΣ ΣΧΕΤΙΚΑ ΜΕ ΤΟ ΛΟΓΙΣΜΙΚΟ. ΕΚΤΟΣ ΑΠΟ ΤΗΝ ΠΡΟΣΦΕΡΟΜΕΝΗ ΚΑΙ ΤΙΣ ΝΟΜΙΜΕΣ ΕΓΓΥΗΣΕΙΣ ΚΑΙ ΕΠΑΝΟΡΘΩΣΕΙΣ, Η ADOBE, ΟΙ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ, ΟΙ ΠΡΟΜΗΘΕΥΤΕΣ ΚΑΙ ΟΙ ΑΡΧΕΣ ΠΙΣΤΟΠΟΙΗΣΗΣ (ΟΠΩΣ ΟΡΙΖΟΝΤΑΙ ΠΑΡΑΚΑΤΩ) ΑΠΟΠΟΙΟΥΝΤΑΙ ΟΛΕΣ ΤΙΣ ΕΓΓΥΗΣΕΙΣ, ΠΡΟΫΠΟΘΕΣΕΙΣ, ΔΗΛΩΣΕΙΣ ΚΑΙ ΟΡΟΥΣ, ΡΗΤΑ Ή ΣΙΩΠΗΡΑ, ΠΟΥ ΕΠΙΒΑΛΛΟΝΤΑΙ ΑΠΟ ΤΟ ΓΡΑΠΤΟ ΔΙΚΑΙΟ, ΤΟ ΚΟΙΝΟ ΔΙΚΑΙΟ, ΤΑ ΕΘΙΜΑ ΚΑΙ ΣΥΝΑΛΛΑΚΤΙΚΑ ΗΘΗ Ή ΑΛΛΩΣ ΣΧΕΤΙΚΑ ΜΕ ΟΠΟΙΑΔΗΠΟΤΕ ΑΛΛΑ ΘΕΜΑΤΑ, ΟΠΩΣ ΕΙΝΑΙ ΕΝΔΕΙΚΤΙΚΑ Η ΑΠΟΔΟΣΗ, ΑΣΦΑΛΕΙΑ, Η ΜΗ ΠΡΟΣΒΟΛΗ ΔΙΚΑΙΩΜΑΤΩΝ ΤΡΙΤΩΝ, Η ΕΝΣΩΜΑΤΩΣΗ, Η ΕΜΠΟΡΕΥΣΙΜΟΤΗΤΑ, Η ΑΔΙΑΤΑΡΑΚΤΗ ΝΟΜΗ ΚΑΙ ΚΑΤΟΧΗ, Η ΙΚΑΝΟΠΟΙΗΤΙΚΗ ΠΟΙΟΤΗΤΑ ΚΑΙ Η ΚΑΤΑΛΛΗΛΟΤΗΤΑ ΓΙΑ ΟΠΟΙΟΝΔΗΠΟΤΕ ΣΥΓΚΕΚΡΙΜΕΝΟ ΣΚΟΠΟ. ΕΚΤΟΣ ΑΠΟ ΟΠΟΙΑΔΗΠΟΤΕ ΠΡΟΣΦΕΡΟΜΕΝΗ ΚΑΙ ΝΟΜΙΜΗ ΕΓΓΥΗΣΗ ΚΑΙ ΕΠΑΝΟΡΘΩΣΗ, Η ADOBE, ΟΙ ΘΥΓΑΤΡΙΚΕΣ ΕΤΑΙΡΕΙΕΣ, ΟΙ ΠΡΟΜΗΘΕΥΤΕΣ ΚΑΙ ΟΙ ΑΡΧΕΣ ΠΙΣΤΟΠΟΙΗΣΗΣ ΑΥΤΗΣ ΠΑΡΕΧΟΥΝ ΤΟ ΛΟΓΙΣΜΙΚΟ ΚΑΙ ΤΗΝ ΠΡΟΣΒΑΣΗ ΣΕ ΟΠΟΙΟΝΔΗΠΟΤΕ ΔΙΚΤΥΑΚΟ ΤΟΠΟ, ΣΕ ONLINE ΥΠΗΡΕΣΙΕΣ ΤΗΣ ADOBE Ή ΤΡΙΤΩΝ ΚΑΙ ΥΠΗΡΕΣΙΕΣ ΑΡΧΩΝ ΠΙΣΤΟΠΟΙΗΣΗΣ ΩΣ ΕΧΟΥΝ ΚΑΙ ΜΕ ΟΛΑ ΤΑ ΣΦΑΛΜΑΤΑ. Η ΠΑΡΟΥΣΑ ΑΠΟΠΟΙΗΣΗ ΤΗΣ ΕΓΓΥΗΣΗΣ ΠΙΘΑΝΩΣ ΝΑ ΜΗΝ ΙΣΧΥΕΙ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ. ΠΙΘΑΝΟΝ ΝΑ ΕΧΕΤΕ ΠΡΟΣΘΕΤΑ ΝΟΜΙΜΑ ΔΙΚΑΙΩΜΑΤΑ ΕΓΓΥΗΣΗΣ, ΤΑ ΟΠΟΙΑ ΠΙΘΑΝΟΝ ΝΑ ΜΗΝ ΜΠΟΡΕΙΤΕ ΝΑ ΑΠΟΠΟΙΗΘΕΙΤΕ Ή ΝΑ ΑΠΟΚΗΡΥΞΕΤΕ. Η ADOBE ΔΕΝ ΖΗΤΑ ΤΟΝ ΠΕΡΙΟΡΙΣΜΟ ΤΩΝ ΔΙΚΑΙΩΜΑΤΩΝ ΣΑΣ ΠΟΥ ΑΠΟΡΡΕΟΥΝ ΑΠΟ ΤΗΝ ΕΓΓΥΗΣΗ ΜΕ ΟΠΟΙΟΝΔΗΠΟΤΕ ΒΑΘΜΟ ΠΟΥ ΔΕΝ ΕΠΙΤΡΕΠΕΤΑΙ ΑΠΟ ΤΟ ΝΟΜΟ. Οι διατάξεις της Ενότητας 7 και της Ενότητας 8 θα εξακολουθούν να ισχύουν και μετά τη λύση της σύμβασης, σε οποιαδήποτε αιτία και αν οφείλεται αυτή, αλλά αυτό δεν θα συνεπάγεται ούτε θα γεννά δικαίωμα για συνέχιση της χρήσης του Λογισμικού μετά τη λύση της παρούσας σύμβασης.

8. Περιορισμός της Ευθύνης.

ΜΕ ΕΞΑΙΡΕΣΗ ΤΗΝ ΑΠΟΚΛΕΙΣΤΙΚΗ ΑΠΟΖΗΜΙΩΣΗ ΠΟΥ ΠΡΟΣΦΕΡΕΤΑΙ ΑΠΟ ΤΗΝ ADOBE ΑΝΩΤΕΡΩ ΚΑΙ ΟΠΟΙΕΣΔΗΠΟΤΕ ΑΛΛΕΣ ΑΠΟΖΗΜΙΩΣΕΙΣ ΠΟΥ ΔΕΝ ΜΠΟΡΟΥΝ ΝΑ ΑΠΟΚΛΕΙΣΤΟΥΝ Ή ΝΑ ΠΕΡΙΟΡΙΣΤΟΥΝ ΣΥΜΦΩΝΑ ΜΕ ΤΟ ΝΟΜΟ, Η ADOBE, ΟΙ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ, ΟΙ ΠΡΟΜΗΘΕΥΤΕΣ ΤΗΣ ΚΑΙ ΟΙ ΑΡΧΕΣ ΠΙΣΤΟΠΟΙΗΣΗΣ ΔΕΝ ΘΑ ΦΕΡΟΥΝ ΕΥΘΥΝΗ ΑΠΕΝΑΝΤΙ ΣΑΣ ΓΙΑ ΟΠΟΙΑΔΗΠΟΤΕ ΑΠΩΛΕΙΑ, ΖΗΜΙΑ, ΑΞΙΩΣΗ Ή ΔΑΠΑΝΗ, ΣΥΜΠΕΡΙΛΑΜΒΑΝΟΜΕΝΗΣ ΟΠΟΙΑΣΔΗΠΟΤΕ ΕΜΜΕΣΗΣ Ή ΑΠΟΘΕΤΙΚΗΣ ΖΗΜΙΑΣ, ΔΙΑΦΥΓΟΝΤΩΝ ΚΕΡΔΩΝ, ΑΠΩΛΕΙΑΣ ΕΞΟΙΚΟΝΟΜΗΘΕΙΣΩΝ ΔΑΠΑΝΩΝ, ΚΑΙ ΖΗΜΙΑΣ ΠΟΥ ΠΡΟΚΥΠΤΕΙ ΑΠΟ ΔΙΑΚΟΠΗ ΤΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ, ΓΙΑ ΤΡΑΥΜΑΤΙΣΜΟ Ή ΑΔΥΝΑΜΙΑ ΕΠΙΔΕΙΞΗΣ ΔΕΟΥΣΑΣ ΕΠΙΜΕΛΕΙΑΣ Ή ΑΞΙΩΣΕΙΣ ΤΡΙΤΩΝ, ΑΚΟΜΑ ΚΑΙ ΑΝ ΚΑΠΟΙΟΣ ΕΚΠΡΟΣΩΠΟΣ ΤΗΣ ADOBE ΕΙΧΕ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΜΙΑΣ ΤΕΤΟΙΑΣ ΑΠΩΛΕΙΑΣ, ΖΗΜΙΑΣ, ΑΞΙΩΣΕΩΝ Ή ΔΑΠΑΝΩΝ. ΣΕ ΚΑΘΕ ΠΕΡΙΠΤΩΣΗ, Η ΣΥΝΟΛΙΚΗ ΕΥΘΥΝΗ ΤΗΣ ADOBE ΚΑΙ ΤΩΝ ΘΥΓΑΤΡΙΚΩΝ ΕΤΑΙΡΕΙΩΝ ΑΥΤΗΣ, ΤΩΝ ΠΡΟΜΗΘΕΥΤΩΝ ΤΗΣ ΚΑΙ ΤΩΝ ΑΡΧΩΝ ΠΙΣΤΟΠΟΙΗΣΗΣ ΒΑΣΕΙ Ή ΣΕ ΣΧΕΣΗ ΜΕ ΤΗΝ ΠΑΡΟΥΣΑ ΣΥΜΒΑΣΗ ΠΕΡΙΟΡΙΖΕΤΑΙ ΣΤΟ ΠΟΣΟ ΠΟΥ ΚΑΤΑΒΛΗΘΗΚΕ ΓΙΑ ΤΟ ΛΟΓΙΣΜΙΚΟ, ΕΦΟΣΟΝ ΙΣΧΥΕΙ. Ο ΕΝ ΛΟΓΩ ΠΕΡΙΟΡΙΣΜΟΣ ΘΑ ΙΣΧΥΕΙ ΑΚΟΜΑ ΚΑΙ ΣΤΗΝ ΠΕΡΙΠΤΩΣΗ ΘΕΜΕΛΙΩΔΟΥΣ Ή ΟΥΣΙΩΔΟΥΣ ΠΑΡΑΒΙΑΣΗΣ ΤΩΝ ΟΡΩΝ ΤΗΣ ΣΥΜΒΑΣΗΣ Ή ΠΑΡΑΒΙΑΣΗΣ ΤΩΝ ΟΥΣΙΩΔΩΝ ΟΡΩΝ ΤΗΣ ΠΑΡΟΥΣΑΣ ΣΥΜΒΑΣΗΣ. Τίποτα από τα αναφερόμενα στην παρούσα σύμβαση δεν περιορίζει την ευθύνη της Adobe ενώπιόν σας σε περίπτωση θανάτου ή σωματικής βλάβης που οφείλεται σε αμέλεια της Adobe ή για τη διάπραξη απάτης. Η Adobe ενεργεί για λογαριασμό των θυγατρικών της εταιρειών, των προμηθευτών της και των Αρχών πιστοποίησης για την αποποίηση, τον αποκλεισμό και τον περιορισμό υποχρεώσεων, εγγυήσεων και ευθύνης, αλλά σε καμία άλλη περίπτωση για κανένα άλλο σκοπό. Για περαιτέρω πληροφορίες, επικοινωνήστε με το Τμήμα υποστήριξης πελατών της Adobe.

ΟΙ ΑΝΩΤΕΡΩ ΠΕΡΙΟΡΙΣΜΟΙ ΚΑΙ ΟΙ ΕΞΑΙΡΕΣΕΙΣ ΙΣΧΥΟΥΝ ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΦΑΡΜΟΣΤΕΟ ΣΤΗ ΔΙΚΑΙΟΔΟΣΙΑ ΣΑΣ ΔΙΚΑΙΟ. Ο ΠΑΡΩΝ ΠΕΡΙΟΡΙΣΜΟΣ ΤΗΣ ΕΥΘΥΝΗΣ ΠΙΘΑΝΩΣ ΝΑ ΜΗΝ ΙΣΧΥΕΙ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ. ΠΙΘΑΝΟΝ ΝΑ ΕΧΕΤΕ ΔΙΚΑΙΩΜΑΤΑ ΠΟΥ ΔΕΝ ΜΠΟΡΕΙΤΕ ΝΑ ΑΠΟΠΟΙΗΘΕΙΤΕ ΣΥΜΦΩΝΑ ΜΕ ΤΟ ΝΟΜΟ ΠΕΡΙ ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ ΚΑΙ ΑΛΛΩΝ. Η ADOBE ΔΕΝ ΑΠΟΖΗΤΑ ΤΟΝ ΠΕΡΙΟΡΙΣΜΟ ΤΗΣ ΕΓΓΥΗΣΗΣ Ή ΤΩΝ ΑΠΟΖΗΜΙΩΣΕΩΝ ΣΑΣ ΣΕ ΟΠΟΙΟΝΔΗΠΟΤΕ ΒΑΘΜΟ ΠΟΥ ΔΕΝ ΕΠΙΤΡΕΠΕΤΑΙ ΑΠΟ ΤΟ ΝΟΜΟ. ΓΙΑ ΔΙΑΤΑΞΕΙΣ ΠΟΥ ΑΦΟΡΟΥΝ ΤΟ ΕΦΑΡΜΟΣΤΕΟ ΔΙΚΑΙΟ, ΑΝΑΤΡΕΞΤΕ ΣΤΗΝ ΕΝΟΤΗΤΑ 16.

9. Κανόνες περί εξαγωγών.

Αναγνωρίζετε ότι το Λογισμικό υπόκειται σε Κανονισμούς περί διαχείρισης εξαγωγών των Ηνωμένων Πολιτειών της Αμερικής ή οποιοδήποτε άλλο νόμο, περιορισμό και κανονισμό σχετικά με εξαγωγές (συλλήβδην, «Νόμοι περί εξαγωγών») και ότι θα συμμορφωθείτε με τους Νόμους περί εξαγωγών. Το Λογισμικό δεν θα αποσταλεί, μεταφερθεί, εξαχθεί ή επανεξαχθεί άμεσα ή έμμεσα σε: (α) οποιεσδήποτε χώρες υπόκεινται σε περιορισμούς εξαγωγών των Η.Π.Α. (συμπεριλαμβανομένων ενδεικτικά, αλλά όχι απαραίτητα, της Κούβας, του Ιράν, της Νότιας Κορέας, του Σουδάν και της Συρίας) («Χώρα στην οποία έχει ασκηθεί εμπορικός αποκλεισμός»), (β) οποιονδήποτε τελικό χρήστη που γνωρίζετε ή έχετε λόγο να γνωρίζετε ότι θα το χρησιμοποιήσει για σχεδιασμό, ανάπτυξη ή παραγωγή πυρηνικών, χημικών ή βιολογικών όπλων ή πυραυλικών συστημάτων, οχημάτων εκτόξευσης στο διάστημα και πύραυλο μετεωρολογικών μετρήσεων ή συστήματα μη επανδρωμένων εναέριων οχημάτων («Απαγορευμένη χρήση») ή (γ) κάθε τελικό χρήστη του οποίου η συμμετοχή στις συναλλαγές εξαγωγών των Η.Π.Α. έχει απαγορευτεί από οποιαδήποτε ομοσπονδιακή υπηρεσία της κυβέρνησης των Η.Π.Α. («Μέρος στο οποίο έχουν επιβληθεί κυρώσεις»). Επιπλέον, είναι προσωπική σας ευθύνη να συμμορφωθείτε με οποιουσδήποτε τοπικούς νόμους της δικαιοδοσίας σας, οι οποίοι μπορεί να έχουν αντίκτυπο στο δικαίωμά σας να εισάγετε, να εξάγετε ή να χρησιμοποιείτε το Λογισμικό. Δηλώνετε και εγγυάστε ότι (i) δεν είστε υπήκοος ή άλλως δεν κατοικείτε σε Χώρα στην οποία έχει ασκηθεί εμπορικός αποκλεισμός, (ii) δεν θα πραγματοποιήσετε Απαγορευμένη χρήση του Λογισμικού και (iii) δεν είστε Μέρος στο οποίο έχουν επιβληθεί κυρώσεις. Όλα τα δικαιώματα χρήσης του Λογισμικού παραχωρούνται σε εσάς υπό την προϋπόθεση ότι θα παύσετε να έχετε αυτά τα δικαιώματα σε περίπτωση μη συμμόρφωσης με τους όρους της παρούσας σύμβασης.

10. Εφαρμοστέο δίκαιο.

Εάν είστε καταναλωτής που χρησιμοποιεί το Λογισμικό μόνο για προσωπικούς και όχι για επιχειρηματικούς σκοπούς, τότε η παρούσα σύμβαση θα διέπεται από τους νόμους της δικαιοδοσίας στην οποία αγοράσατε την άδεια χρήσης του Λογισμικού. Εάν δεν είστε τέτοιος καταναλωτής, η παρούσα σύμβαση θα διέπεται και θα ερμηνεύεται σύμφωνα με το ισχύον ουσιαστικό δίκαιο: (α) της Πολιτείας της Καλιφόρνια, εάν η άδεια χρήσης του Λογισμικού αποκτήθηκε κατά τη διάρκεια της παραμονής σας στις Ηνωμένες Πολιτείες, τον Καναδά ή το Μεξικό ή (β) της Ιαπωνίας, εάν η άδεια χρήσης του Λογισμικού αποκτήθηκε κατά τη διάρκεια της παραμονής σας στην Ιαπωνία, ή (γ) της Σιγκαπούρης, εάν η άδεια χρήσης του λογισμικού αποκτήθηκε κατά τη διάρκεια της παραμονής σας σε κράτος-μέλος της Ένωσης Χωρών της Νοτιοανατολικής Ασίας, της Λαϊκής Δημοκρατίας της Κίνας, της Ειδικής Διοικητικής Περιοχής του Χονγκ Κονγκ, της Ειδικής Διοικητικής Περιοχής του Μακάο, της Ταϊβάν ή της Δημοκρατίας της Κορέας ή (δ) της Αγγλίας, εάν αποκτηθεί άδεια χρήσης του Λογισμικού κατά τη διάρκεια της παραμονής σας σε οποιαδήποτε άλλη χώρα που δεν αναφέρεται παραπάνω. Τα αντίστοιχα δικαστήρια της κομητείας της Santa Clara στην Καλιφόρνια, σε περίπτωση που ισχύει το δίκαιο της Καλιφόρνια, το Περιφερειακό δικαστήριο του Τόκιο στην Ιαπωνία, σε περίπτωση που ισχύει το ιαπωνικό δίκαιο, και τα αρμόδια δικαστήρια του Λονδίνου στην Αγγλία, σε περίπτωση που ισχύει το αγγλικό δίκαιο, θα διαθέτουν μη αποκλειστική δικαιοδοσία σχετικά με οποιαδήποτε διαφορά προκύψει σχετικά με την παρούσα σύμβαση. Όταν ισχύει το δίκαιο της Σιγκαπούρης, οποιαδήποτε διαφωνία που θα προκύψει από ή σχετικά με αυτήν τη σύμβαση, συμπεριλαμβανομένου οποιουδήποτε ερωτήματος σχετικά με την ύπαρξη, την εγκυρότητα ή τη λύση της σύμβασης, θα αναφέρεται και τελικά θα επιλύεται με διαιτησία στη Σιγκαπούρη σύμφωνα με τους κανόνες διαιτησίας του κέντρου διεθνούς διαιτησίας της Σιγκαπούρης («SIAC») για την περίοδο που βρίσκεται σε ισχύ, κανόνες που ενσωματώνονται όπως αποφασίζεται με αναφορά στη συγκεκριμένη ενότητα. Θα υπάρχει ένας διαιτητής, που επιλέγεται από κοινού από όλα τα μέρη. Εάν ο διαιτητής δεν επιλεγεί μέσα σε τριάντα (30) ημέρες από την έγγραφη απαίτηση ενός μέρους ώστε να υποβληθεί στη διαιτησία, την επιλογή θα πραγματοποιήσει ο Πρόεδρος της SIAC. Η γλώσσα της διαιτησίας θα είναι τα Αγγλικά. Με την επιφύλαξη οποιασδήποτε διάταξης σε αυτή τη σύμβαση, είτε η Adobe είτε εσείς μπορείτε να ζητήσετε από οποιαδήποτε δικαστική, διοικητική ή άλλη αρχή να διατάξει οποιαδήποτε προσωρινά ή συντηρητικά μέτρα, συμπεριλαμβανομένων της λήψης ασφαλιστικών μέτρων, ειδικής εκπλήρωσης συμβατικών υποχρεώσεων ή άλλης νόμιμης απαλλαγής, πριν από τη θέσπιση νομικών διαδικασιών ή διαδικασιών διαιτησίας ή κατά τη διάρκεια των διαδικασιών, για τη διατήρηση των δικαιωμάτων και των συμφερόντων της ή για την επιβολή συγκεκριμένων όρων που είναι κατάλληλοι για προσωρινές αποζημιώσεις. Η παρούσα σύμβαση δεν θα διέπεται από τα ακόλουθα, η εφαρμογή των οποίων αποκλείεται ρητά με το παρόν: (α) το ιδιωτικό διεθνές δίκαιο οποιασδήποτε χώρας, (β) τη Συνθήκη των Ηνωμένων Εθνών για τις Συμβάσεις Διεθνούς Πώλησης Αγαθών και (γ) το Νόμο περί Ενιαίων Συναλλαγών Πληροφοριών Υπολογιστών (Uniform Computer Information Transactions Act - UCITA), όπως θεσπίζεται σε οποιαδήποτε δικαιοδοσία.

11. Γενικές διατάξεις.

Εάν οποιοδήποτε μέρος της παρούσας σύμβασης καταστεί άκυρο και ανεκτέλεστο, αυτό δεν θίγει την εγκυρότητα και την ισχύ της υπόλοιπης σύμβασης, η οποία παραμένει σε ισχύ σύμφωνα με τους όρους της. Κάθε τροποποίηση της παρούσας σύμβασης μπορεί να γίνει μόνο εγγράφως και προσυπογράφεται από εξουσιοδοτημένο εκπρόσωπο της Adobe. Η αγγλική έκδοση της παρούσας σύμβασης θα είναι εκείνη που θα χρησιμοποιείται κατά την ερμηνεία της παρούσας. Αυτή είναι ολόκληρη η σύμβαση μεταξύ της Adobe και υμών σχετικά με το Λογισμικό και υπερισχύει οποιωνδήποτε προγενέστερων δηλώσεων, συζητήσεων, δεσμεύσεων, ανακοινώσεων ή διαφημίσεων σχετικά με το Λογισμικό.

12. Ειδοποίηση προς τους Τελικούς χρήστες της κυβέρνησης των Η.Π.Α.

12.1 Για τους Τελικούς χρήστες της κυβέρνησης των Η.Π.Α., η Adobe συμφωνεί να συμμορφώνεται με όλους τους ισχύοντες νόμους περί ίσων ευκαιριών, περιλαμβανομένων, αν κρίνεται κατάλληλο, των διατάξεων της εκτελεστικής εντολής 11246, ως έχει τροποποιηθεί, Ενότητα 402 του Νόμου περί αναπροσαρμογής της ενίσχυσης προς τους βετεράνους του πολέμου του Βιετνάμ του 1974 (38 USC 4212), και Ενότητα 503 του Νόμου περί αναπροσαρμογής του 1973, ως έχει τροποποιηθεί, και των κανονισμών της 41 CFR μέρη 60-1 έως 60-60, 60-250 και 60-741. Η ρήτρα θετικής διάκρισης και οι κανονισμοί που περιέχονται στην προηγούμενη πρόταση ενσωματώνονται δι' αναφοράς στην παρούσα σύμβαση.

12.2 Σχετικά με τους Τελικούς χρήστες της κυβέρνησης των Η.Π.Α., το Λογισμικό αποτελεί «Εμπορικό(ά) προϊόν(τα)», όπως αυτός ο όρος προσδιορίζεται στην 48 C.F.R. §2.101 και αποτελείται από το «Εμπορικό λογισμικό για υπολογιστές» και από «Εγχειρίδια εμπορικού λογισμικού για υπολογιστές», όπως αυτοί οι όροι προσδιορίζονται στην 48 C.F.R. §12.212 ή 48 C.F.R. §227.7202, κατά περίπτωση. Σύμφωνα με την 48 C.F.R. Ενότητα 12.212 ή 48 C.F.R. Ενότητες 227.7202-1 έως 227.7202-4, κατά περίπτωση, το Εμπορικό λογισμικό για υπολογιστές και τα Εγχειρίδια για το εμπορικό λογισμικό για υπολογιστές χορηγούνται με άδεια στους τελικούς χρήστες της κυβέρνησης των Η.Π.Α. (α) μόνο ως Εμπορικά είδη και (β) μόνο με τα δικαιώματα εκείνα που χορηγούνται σε όλους τους υπόλοιπους τελικούς χρήστες σύμφωνα με τους όρους και τις προϋποθέσεις της παρούσας σύμβασης. Με την επιφύλαξη κάθε δικαιώματος που δεν έχει καταχωρηθεί σύμφωνα με τους νόμους περί πνευματικής ιδιοκτησίας των Η.Π.Α. Adobe Systems Incorporated, 345 Park Avenue, San Jose, CA 95110-2704, Η.Π.Α.

13. Συμμόρφωση με τις Άδειες χρήσης.

Εάν είστε επιχείρηση, εταιρεία ή οργανισμός, αποδέχεστε ότι επιπροσθέτως οποιουδήποτε ελέγχου συμμόρφωσης σχετικά με άδεια χρήσης που πραγματοποιείται από το Λογισμικό, όχι περισσότερο από μία φορά κάθε δώδεκα μήνες (12 μήνες), η Adobe ή εξουσιοδοτημένο στέλεχός της διατηρεί το δικαίωμα, κατόπιν ειδοποίησης προς εσάς δέκα (10) ημέρες πριν, να πραγματοποιεί έλεγχο των αρχείων, των συστημάτων και των εγκαταστάσεών σας προκειμένου να επαληθεύσει ότι η χρήση κάθε λογισμικού Adobe είναι σύμφωνη με τις έγκυρες άδειες χρήσης που έχετε αποκτήσει από την Adobe. Παραδείγματος χάριν, η Adobe έχει δικαίωμα επί των χρήσιμων αρχείων σας να διαπιστώσει εάν η εκάστοτε εγκατάσταση του Λογισμικού συνοδεύεται ή όχι από καταχώριση του σειριακού αριθμού, και πρέπει να προμηθεύετε άμεσα στην Adobe τα εν λόγω αρχεία, όταν σας υποβάλλεται σχετικό αίτημα από την Adobe. Επιπλέον, πρέπει να παρέχετε στην Adobe όλα τα αρχεία και τις πληροφορίες που απαιτεί ώστε να επαληθευτεί ότι η χρήση οποιουδήποτε λογισμικού της Adobe που πραγματοποιήσατε είναι σύμφωνη με την έγκυρη άδεια χρήσης από την Adobe μέσα σε τριάντα (30) ημέρες από το αίτημα της Adobe. Πληροφορίες σχετικά με τους ισχύοντες σειριακούς αριθμούς λογισμικού διατίθενται στη διεύθυνση http://www.adobe.com/go/elicensing_gr. Εάν κατά την παραπάνω επαλήθευση διαπιστωθεί ότι η χρήση αυτή δεν είναι σύμφωνη με έγκυρη άδεια χρήσης, πρέπει να προμηθευτείτε αμέσως έγκυρες άδειες χρήσης προς συμμόρφωση της χρήσης σας.

14. Συνδεσιμότητα με το Internet και Ιδιωτικό απόρρητο.

14.1 Αυτόματες συνδέσεις με το Internet. Το Λογισμικό ενδέχεται να οδηγήσει σε αυτόματη σύνδεση του Υπολογιστή σας στο Internet, χωρίς περαιτέρω ειδοποίηση, και σε επικοινωνία με κάποιο δικτυακό τόπο ή τομέα της Adobe για την ενδεχόμενη παροχή σε εσάς μεταξύ άλλων, πρόσθετων πληροφοριών, δυνατοτήτων και λειτουργιών. Εκτός αν ορίζεται διαφορετικά στις Ενότητες 14.2 έως και 14.6, οι παρακάτω διατάξεις ισχύουν για όλες τις αυτόματες συνδέσεις στο Internet από το Λογισμικό:

14.1.1 Κάθε φορά που το Λογισμικό συνδέεται αυτόματα με την Adobe μέσω του Internet, η διεύθυνση πρωτοκόλλου Internet («Διεύθυνση IP») που συσχετίζεται με την τρέχουσα σύνδεσή σας στο Internet συλλέγεται από την Adobe μαζί με άλλες πληροφορίες που μεταδίδονται από το Λογισμικό στην Adobe, όπως περιγράφεται στην παρούσα σύμβαση, στην Πολιτική ηλεκτρονικής προστασίας ιδιωτικού απορρήτου (http://www.adobe.com/go/privacy_gr) και σε οποιουσδήποτε άλλους επιπλέον όρους χρήσης από την Adobe που μπορεί να αποδεχθείτε ή στους οποίους ενδέχεται να υπόκεισθε.

14.1.2. Εάν υπογράψετε σε κάποια Ηλεκτρονική υπηρεσία της Adobe (όπως ορίζεται παρακάτω) το αναγνωριστικό Adobe, το όνομα χρήστη και ο κωδικός πρόσβασης μπορούν να σταλούν στους διακομιστές της Adobe και να αποθηκευτούν από την Adobe σύμφωνα με την ειδοποίηση και οποιουσδήποτε όρους χρήσης που ενδέχεται να παρουσιαστούν σε εσάς τη δεδομένη χρονική στιγμή («Πρόσθετοι όροι χρήσης»). Οι πληροφορίες αυτές πιθανόν να χρησιμοποιηθούν από την Adobe για να λαμβάνετε μηνύματα συναλλαγής για τη διευκόλυνση της Ηλεκτρονικής υπηρεσίας της Adobe.

14.1.3 Το προϊόν της Adobe μπορεί να περιέχει στοιχεία μάρκετινγκ, προκειμένου να παρέχει πληροφορίες σχετικά με το Λογισμικό και άλλα προϊόντα και υπηρεσίες της Adobe, συμπεριλαμβανομένων ενδεικτικά της έκδοσης πλατφόρμας, της έκδοσης του Λογισμικού, την κατάσταση και τη γλώσσα της άδειας χρήσης, και

14.1.4 Κάθε φορά που το Λογισμικό συνδέεται στο Internet και επικοινωνεί με κάποιο δικτυακό τόπο της Adobe, είτε αυτόματα είτε βάσει ρητού αιτήματος του χρήστη, θα ισχύει η Πολιτική προστασίας ιδιωτικού απορρήτου της Adobe (http://www.adobe.com/go/privacy_gr). Επιπροσθέτως, εκτός και αν διαθέτετε ξεχωριστούς όρους χρήσης τη συγκεκριμένη στιγμή, θα ισχύουν οι όροι χρήσης της Adobe.com (http://www.adobe.com/go/terms_gr). Σημειωτέον ότι η Πολιτική προστασίας ιδιωτικού απορρήτου της Adobe επιτρέπει την παρακολούθηση των επισκέψεων σε δικτυακούς τόπους και πραγματεύεται λεπτομερώς το θέμα της παρακολούθησης και χρήσης των cookies, web beacon και άλλων παρόμοιων εργαλείων.

14.2 Λήψη ενημερώσεων. Το Λογισμικό ενδέχεται να οδηγήσει σε αυτόματη σύνδεση του Υπολογιστή σας στο Internet, χωρίς περαιτέρω ειδοποίηση, είτε περιστασιακά είτε σε τακτική βάση, για την πραγματοποίηση ελέγχων για Ενημερώσεις που διατίθενται για λήψη και εγκατάσταση στον Υπολογιστή σας και για τη γνωστοποίηση στην Adobe των αποτελεσμάτων των προσπαθειών εγκατάστασης. Συμβουλευτείτε την Τεκμηρίωση για πληροφορίες σχετικά με την αλλαγή των ρυθμίσεων λήψης ενημερώσεων.

14.3 Απενεργοποίηση. Εάν επιθυμείτε να απενεργοποιήσετε και να απεγκαταστήσετε το Λογισμικό από τον Υπολογιστή σας για να εγκαταστήσετε και να ενεργοποιήσετε το Λογισμικό σε άλλον Υπολογιστή σύμφωνα με την παρούσα σύμβαση («Απενεργοποίηση»), η Απενεργοποίηση δεν θα πραγματοποιηθεί παρά μόνο εάν συνδεθείτε στο Internet. Για περισσότερες λεπτομέρειες, επισκεφτείτε τη διεύθυνση http://www.adobe.com/go/activation_gr.

14.4 Χρήση των Online υπηρεσιών. Το Λογισμικό ενδέχεται να οδηγήσει σε αυτόματη σύνδεση του Υπολογιστή σας στο Internet, χωρίς περαιτέρω ειδοποίηση, είτε περιστασιακά είτε σε τακτική βάση, για τη διευκόλυνση της πρόσβασής σας σε περιεχόμενο και υπηρεσίες που παρέχονται σε εσάς από την Adobe ή τρίτα μέρη, όπως περιγράφεται περαιτέρω στην Ενότητα 16.5 (Online υπηρεσίες). Επιπλέον, το Λογισμικό μπορεί, χωρίς περαιτέρω ειδοποίηση, να συνδέεται αυτόματα στο Internet για να ενημερώνει τα υλικά που λαμβάνετε από τις υπηρεσίες αυτές, έτσι ώστε να παρέχει άμεση διαθεσιμότητα των εν λόγω υπηρεσιών, ακόμη και όταν ο υπολογιστής σας δεν είναι συνδεδεμένος στο Internet. Συμβουλευτείτε την Τεκμηρίωση για πληροφορίες σχετικά με την αλλαγή των ρυθμίσεων λήψης ενημερώσεων.

14.5 Ψηφιακά πιστοποιητικά. Το Λογισμικό χρησιμοποιεί ψηφιακά πιστοποιητικά για να σας βοηθήσει να αναγνωρίσετε αρχεία που έχετε λάβει (π.χ. εφαρμογές και περιεχόμενο), καθώς και ποιος δημοσίευσε τα αρχεία αυτά. Παραδείγματος χάριν, το Adobe AIR χρησιμοποιεί ψηφιακά πιστοποιητικά για να σας βοηθήσει να αναγνωρίσετε τον εκδότη των εφαρμογών Adobe AIR και η οικογένεια προϊόντων Adobe Acrobat χρησιμοποιεί ψηφιακά πιστοποιητικά για την υπογραφή και επικύρωση υπογραφών σε έγγραφα PDF και την επικύρωση πιστοποιημένων εγγράφων PDF. Ο Υπολογιστής σας ενδέχεται να συνδεθεί στο Internet κατά την επικύρωση ενός ψηφιακού πιστοποιητικού. Ανατρέξτε στην Ενότητα 16.7 για περισσότερες πληροφορίες σχετικά με τα ψηφιακά πιστοποιητικά.

14.6 Διαχειριστής ρυθμίσεων. Το Λογισμικό ενδέχεται να περιλαμβάνει το Flash Player. Η χρήση του Flash Player μπορεί να οδηγήσει σε αποθήκευση ορισμένων ρυθμίσεων χρήστη στον Υπολογιστή σας ως τοπικό κοινόχρηστο αντικείμενο. Οι ρυθμίσεις αυτές δεν συνδέονται με εσάς, αλλά σας επιτρέπουν να διαμορφώσετε ορισμένες ρυθμίσεις εντός του Flash Player. Μπορείτε να βρείτε περισσότερες πληροφορίες σχετικά με τα τοπικά κοινόχρηστα αντικείμενα στη διεύθυνση http://www.adobe.com/go/flashplayer_security_gr και περισσότερες πληροφορίες σχετικά με τον διαχειριστή ρυθμίσεων στη διεύθυνση http://www.adobe.com/go/settingsmanager_gr.

15. Επικοινωνίες μεταξύ ομότιμων.

Το Λογισμικό ενδέχεται να χρησιμοποιήσει τη σύνδεσή σας με ένα τοπικό δίκτυο, χωρίς περαιτέρω ειδοποίηση, για να συνδεθεί αυτόματα με άλλο λογισμικό της Adobe και με αυτόν τον τρόπο ενδέχεται να δείξει στο τοπικό δίκτυο ότι είναι διαθέσιμο για επικοινωνία με άλλο λογισμικό Adobe. Οι συνδέσεις αυτές ενδέχεται να μεταφέρουν τη Διεύθυνση IP της σύνδεσής σας στο τοπικό δίκτυο, αλλά ουδέποτε θα μεταφερθούν προσωπικώς χαρακτηριστικές πληροφορίες μέσα από παρόμοιες συνδέσεις (εκτός από το γεγονός ότι οι διευθύνσεις IP μπορούν να θεωρηθούν προσωπικώς χαρακτηριστικές σε μερικά από τα εφαρμοστέα δίκαια). Συμβουλευθείτε την Τεκμηρίωση για πληροφορίες σχετικά με την αλλαγή των προεπιλεγμένων ρυθμίσεων.

16. Ειδικές διατάξεις και εξαιρέσεις.

Στην ενότητα αυτή καθορίζονται συγκεκριμένες διατάξεις που σχετίζονται με ορισμένα προϊόντα και συστατικά μέρη του Λογισμικού καθώς και με περιορισμένες εξαιρέσεις στους ανωτέρω όρους και τις προϋποθέσεις. Στο βαθμό που κάποια διάταξη της παρούσας ενότητας έρχεται σε αντίθεση με οποιονδήποτε από τους όρους ή τις προϋποθέσεις της παρούσας σύμβασης, η ενότητα αυτή θα υπερισχύει του εν λόγω όρου ή της προϋπόθεσης.

16.1 Ουδεμία προκατάληψη, διατάξεις Ευρωπαϊκής Ένωσης.

16.1.1 Η παρούσα σύμβαση δεν θίγει τα θεσμικά δικαιώματα οποιουδήποτε μέρους, συμπεριλαμβανομένων όσων ενεργούν με την ιδιότητα του καταναλωτή. Για παράδειγμα, όσον αφορά στους καταναλωτές της Νέας Ζηλανδίας που αγοράζουν το Λογισμικό για ιδιωτική ή οικιακή χρήση (όχι για επιχειρηματικούς σκοπούς), η παρούσα σύμβαση υπόκειται στο Νόμο περί εγγυήσεων για τον καταναλωτή.

16.1.2 Εάν αποκτήσατε το Λογισμικό στην Ευρωπαϊκή Ένωση (Ε.Ε.), έχετε τη συνήθη διαμονή σας στην Ε.Ε. και είστε καταναλωτής (δηλαδή χρησιμοποιείτε το Λογισμικό για προσωπικούς, μη επιχειρηματικούς σκοπούς), τότε η Ενότητα 6 δεν ισχύει για την αγορά σας και τη χρήση του Λογισμικού. Αντιθέτως, η Adobe εγγυάται για 2 έτη από την αγορά του ότι το Λογισμικό παρέχει τις λειτουργίες που ορίζονται στην Τεκμηρίωση (εφεξής «συνομολογημένες λειτουργίες») όταν χρησιμοποιείται στη συνιστώμενη διαμόρφωση υλικού. Η μη ουσιώδης απόκλιση από τις συνομολογημένες λειτουργίες δεν θα θεωρείται ότι γεννά οποιοδήποτε δικαίωμα ως εκ της εγγύησης. Η ΠΑΡΟΥΣΑ ΕΓΓΥΗΣΗ ΔΕΝ ΙΣΧΥΕΙ ΓΙΑ ΛΟΓΙΣΜΙΚΟ ΤΟ ΟΠΟΙΟ ΧΡΗΣΙΜΟΠΟΙΕΙΤΕ ΣΕ ΠΡΟΕΚΔΟΣΕΙΣ, ΔΟΚΙΜΑΣΤΙΚΕΣ ΕΚΔΟΣΕΙΣ, ΠΡΟΪΟΝΤΑ ΕΚΚΙΝΗΣΗΣ, ΔΕΙΓΜΑΤΑ ΠΡΟΪΟΝΤΟΣ Ή ΣΕ ΛΟΓΙΣΜΙΚΟ ΓΡΑΜΜΑΤΟΣΕΙΡΩΝ Ή ΣΤΟ ΒΑΘΜΟ ΠΟΥ ΤΟ ΛΟΓΙΣΜΙΚΟ ΔΕΝ ΜΠΟΡΕΙ ΝΑ ΕΚΤΕΛΕΣΤΕΙ ΔΙΟΤΙ ΕΧΕΙ ΤΡΟΠΟΠΟΙΗΘΕΙ ΑΠΟ ΕΣΑΣ. Για να εγείρετε αξιώσεις εκ της εγγύησης, πρέπει να ενημερώσετε το Τμήμα υποστήριξης πελατών Adobe εντός της περιόδου των 2 ετών, παρέχοντας την απόδειξη αγοράς του Λογισμικού. Η Adobe θα επαληθεύσει εάν πρόκειται για ελάττωμα στο Λογισμικό ή θα σας υποδείξει ότι το σφάλμα προέκυψε γιατί δεν έχετε εγκαταστήσει το Λογισμικό σωστά (σε αυτήν την περίπτωση, η Adobe θα σας βοηθήσει). Εάν υπάρχει κάποιο ελάττωμα στο Λογισμικό, μπορείτε να ζητήσετε από την Adobe είτε επιστροφή χρημάτων είτε ένα διορθωμένο αντίγραφο ή αντίγραφο αντικατάστασης του Λογισμικού. Οι αιτήσεις πρέπει να συνοδεύονται από την απόδειξη αγοράς. Σε περίπτωση που τα στοιχεία της εγγύησης τεκμηριωθούν, η Adobe θα ανταποκριθεί στην αίτησή σας για επιδιόρθωση ή αντικατάσταση Λογισμικού, εκτός εάν δεν θεωρηθεί εύλογο για την Adobe να προβεί σε αυτήν την πράξη, και στην περίπτωση αυτή η Adobe θα σας επιστρέψει τα χρήματά σας. Για πληροφορίες σχετικά με την εγγύηση, επικοινωνήστε με το Τμήμα υποστήριξης πελατών της Adobe.

Λάβετε υπόψη σας ότι οι διατάξεις της Ενότητας 8 (Περιορισμός της Ευθύνης) θα συνεχίσουν να ισχύουν για τυχόν αξιώσεις ζημίας που εγείρετε όσον αφορά στη χρήση του Λογισμικού. Παρόλα αυτά, η Adobe θεωρείται υπεύθυνη για άμεσες απώλειες που είναι εύλογα προβλέψιμες σε περίπτωση παραβίασης της παρούσας σύμβασης από την Adobe. Σας συνιστούμε να λάβετε όλα τα δέοντα μέτρα που απαιτούνται για την αποφυγή και τη μείωση των ζημιών, ειδικότερα για τη δημιουργία αντιγράφων ασφαλείας του Λογισμικού και των δεδομένων του υπολογιστή σας.

Η παρούσα σύμβαση και συγκεκριμένα η Ενότητα 16.1.2 έχει ως σκοπό την περιγραφή των δικαιωμάτων σας (συμπεριλαμβανομένων των θεσμικών δικαιωμάτων), σε περίπτωση που προκύψει κάποιο πρόβλημα με τη χρήση του Λογισμικού. Εάν τα θεσμικά σας δικαιώματα είναι περισσότερα από την παρούσα περιγραφή, θα ισχύσουν τα θεσμικά σας δικαιώματα.

16.1.3 Κανένας από τους όρους της παρούσας σύμβασης (συμπεριλαμβανομένης της Ενότητας 4.4) δεν περιορίζει τυχόν δικαιώματα ανακατασκευής του Λογισμικού που σας παραχωρούνται βάσει της ισχύουσας νομοθεσίας. Για παράδειγμα, εάν βρίσκεστε εντός της Ευρωπαϊκής Ένωσης (Ε.Ε.), ενδέχεται να έχετε υπό ορισμένες προϋποθέσεις δικαιώματα που προβλέπονται από την ισχύουσα νομοθεσία όσον αφορά την ανακατασκευή του Λογισμικού, εφόσον αυτό είναι αναγκαίο για την επίτευξη διαλειτουργικότητας του Λογισμικού με άλλο πρόγραμμα Λογισμικού και εφόσον έχετε προηγουμένως υποβάλλει εγγράφως αίτημα στην Adobe για την παροχή των πληροφοριών που απαιτούνται για την επίτευξη της εν λόγω διαλειτουργικότητας και η Adobe δεν έχει καταστήσει τις πληροφορίες αυτές διαθέσιμες. Επιπλέον, η εν λόγω ανακατασκευή μπορεί να πραγματοποιηθεί μόνον από εσάς ή από άλλο άτομο που έχει άδεια χρήσης ενός αντιγράφου του Λογισμικού εκ μέρους σας. Η Adobe έχει το δικαίωμα επιβολής εύλογων όρων πριν από την παροχή των εν λόγω πληροφοριών. Οποιαδήποτε πληροφορία που παρέχεται από την Adobe ή αποκτάται από εσάς, δυνάμει της παρούσας σύμβασης, μπορεί να χρησιμοποιηθεί μόνο από εσάς για τον ενταύθα περιγραφόμενο σκοπό και δεν επιτρέπεται να αποκαλυφθεί σε τρίτους ή να χρησιμοποιηθεί για τη δημιουργία τυχόν λογισμικού που είναι ουσιωδώς παρεμφερές σε έκφραση με το Λογισμικό ή που χρησιμοποιείται για οποιαδήποτε άλλη ενέργεια που παραβιάζει τα δικαιώματα πνευματικής ιδιοκτησίας της Adobe ή των δικαιοπαρόχων της.

16.2 Συμπληρωματικοί όροι προϊόντος προέκδοσης. Εάν το Λογισμικό αποτελεί προϊόν προέκδοσης ή λογισμικό beta («Λογισμικό προέκδοσης»), τότε ισχύει η ενότητα αυτή. Το Λογισμικό προέκδοσης αποτελεί προέκδοση, δεν αποτελεί το τελικό προϊόν της Adobe, και μπορεί να περιέχει ιούς, σφάλματα και οποιαδήποτε άλλα προβλήματα που μπορούν να προκαλέσουν βλάβες στο σύστημα ή άλλες βλάβες και απώλεια δεδομένων. Η Adobe μπορεί να μην εκδώσει ποτέ στην αγορά το Λογισμικό προέκδοσης. Εάν έχετε λάβει το Λογισμικό προέκδοσης βάσει ξεχωριστής έγγραφης συμφωνίας, όπως η Σύμβαση παροχής άδειας χρήσης Λογισμικού προέκδοσης της Adobe Systems Incorporated, η χρήση του Λογισμικού από εσάς θα διέπεται επίσης από την εν λόγω σύμβαση. Θα επιστρέψετε ή θα καταστρέψετε έγκαιρα όλα τα αντίγραφα του Λογισμικού προέκδοσης, μόλις σας ζητηθεί από την Adobe ή με τη διάθεση της εμπορικής έκδοσης του εν λόγω Λογισμικού από την πλευρά της Adobe. ΦΕΡΕΤΕ ΤΗΝ ΠΛΗΡΗ ΕΥΘΥΝΗ ΓΙΑ ΤΗ ΧΡΗΣΗ ΤΟΥ ΛΟΓΙΣΜΙΚΟΥ ΠΡΟΕΚΔΟΣΗΣ. ΓΙΑ ΑΠΟΠΟΙΗΣΕΙΣ ΕΓΓΥΗΣΗΣ ΚΑΙ ΠΕΡΙΟΡΙΣΜΟΥΣ ΕΥΘΥΝΗΣ ΠΟΥ ΔΙΕΠΟΥΝ ΤΟ ΛΟΓΙΣΜΙΚΟ ΠΡΟΕΚΔΟΣΗΣ, ΑΝΑΤΡΕΞΤΕ ΣΤΙΣ ΕΝΟΤΗΤΕΣ 7 ΚΑΙ 8.

16.3 Προϊόν εκπαιδευτικού λογισμικού. Εάν το Λογισμικό αποτελεί Προϊόν εκπαιδευτικού λογισμικού (Λογισμικό που κατασκευάζεται και διανέμεται για χρήση μόνο από Τελικούς χρήστες εκπαίδευσης), δεν δικαιούστε να χρησιμοποιείτε το Λογισμικό, εκτός και αν λόγω του εφαρμοστέου δικαίου στην περίπτωση σας εμπίπτετε στην κατηγορία Τελικού χρήστη εκπαίδευσης. Επισκεφτείτε τη διεύθυνση http://www.adobe.com/go/edu_purchasing_gr για να μάθετε εάν εμπίπτετε στην κατηγορία αυτή. Για να βρείτε τον Εξουσιοδοτημένο ακαδημαϊκό μεταπωλητή της Adobe στην περιοχή σας, επισκεφθείτε τη διεύθυνση http://www.adobe.com/go/store_gr και αναζητήστε τo σύνδεσμο για την Αγορά προϊόντων διεθνώς.

16.4 Λογισμικό γραμματοσειρών. Εάν το Λογισμικό περιλαμβάνει λογισμικό γραμματοσειρών:

16.4.1 Μπορείτε να χρησιμοποιήσετε το λογισμικό γραμματοσειρών μαζί με το Λογισμικό στους Υπολογιστές, όπως περιγράφεται στην Ενότητα 2, και να εξαγάγετε το λογισμικό γραμματοσειρών σε οποιαδήποτε συσκευή εξόδου που είναι συνδεδεμένη με τους εν λόγω Υπολογιστές.

16.4.2 Εάν ο Επιτρεπόμενος αριθμός Υπολογιστών δεν υπερβαίνει τους πέντε (5), μπορείτε να φορτώσετε το λογισμικό γραμματοσειρών στη μνήμη (σκληρό δίσκο ή τη μνήμη RAM) μιας συσκευής εξόδου που συνδέεται με τουλάχιστον έναν τέτοιο Υπολογιστή με σκοπό να παραμείνουν σταθερά εγκατεστημένες στη συσκευή αυτή, και μιας επιπλέον συσκευής εξόδου για κάθε πολλαπλάσιο του πέντε εκ του Επιτρεπόμενου αριθμού υπολογιστών.

16.4.3 Μπορείτε να μεταφέρετε ένα αντίγραφο των γραμματοσειρών που έχετε χρησιμοποιήσει για να δημιουργήσετε ένα συγκεκριμένο αρχείο, σε έναν εμπορικό εκτυπωτή ή άλλη υπηρεσία εκτυπώσεων (service bureau) και η εν λόγω υπηρεσία επιτρέπεται να χρησιμοποιήσει τις γραμματοσειρές για να επεξεργαστεί το αρχείο σας, με την προϋπόθεση ότι η ως άνω υπηρεσία έχει έγκυρη άδεια χρήσης για το συγκεκριμένο λογισμικό γραμματοσειρών.

16.4.4 Μπορείτε να ενσωματώσετε αντίγραφα του λογισμικού γραμματοσειρών στα ηλεκτρονικά σας έγγραφα για το σκοπό της εκτύπωσης, της προβολής και της επεξεργασίας του εγγράφου. Κανένα άλλο δικαίωμα ενσωμάτωσης δεν συνάγεται σιωπηρώς ή παραχωρείται σύμφωνα με την παρούσα άδεια χρήσης.

16.4.5 Ως εξαίρεση των ανωτέρω, οι γραμματοσειρές που παρατίθενται στη διεύθυνση http://www.adobe.com/go/restricted_fonts_gr παρέχονται μαζί με το Λογισμικό μόνο για την επίτευξη των λειτουργικών σκοπών του περιβάλλοντος χρήστη του Λογισμικού και όχι για να συμπεριληφθούν σε τυχόν Αρχεία εξόδου. Δεν παρέχεται άδεια χρήσης για τις εν λόγω παρατιθέμενες γραμματοσειρές βάσει των παραπάνω Ενοτήτων 16.4.1 έως 16.4.4. Συμφωνείτε ότι δεν θα προβείτε σε αντιγραφή, μετακίνηση, ενεργοποίηση ή χρήση των παρατιθέμενων γραμματοσειρών ή ότι δεν θα επιτρέψετε την αντιγραφή, μετακίνηση, ενεργοποίηση ή χρήση τους από οποιοδήποτε εργαλείο διαχείρισης γραμματοσειρών μαζί με οποιαδήποτε εφαρμογή, πρόγραμμα ή αρχείο λογισμικού πλην του Λογισμικού.

16.5 Online υπηρεσίες.

16.5.1 Παρεχόμενες από την Adobe. Το Λογισμικό διευκολύνει την πρόσβασή σας σε περιεχόμενο και διάφορες υπηρεσίες που φιλοξενούνται σε δικτυακό τόπο που συντηρείται από την Adobe ή/και τις θυγατρικές της εταιρείες («Online υπηρεσίες της Adobe»). Παραδείγματα τέτοιων Online υπηρεσιών της Adobe ενδέχεται να περιλαμβάνουν ενδεικτικά τις εξής: Adobe BrowserLab, Adobe CS Review, Resource Central, kuler, Acrobat.com, Search for Help, Adobe Device Central και Οθόνες καλωσορίσματος (Welcome Screens) των προϊόντων. Σε μερικές περιπτώσεις, κάποια Online υπηρεσία της Adobe ενδέχεται να παρουσιαστεί ως χαρακτηριστικό ή επέκταση μέσα στο Λογισμικό, αν και φιλοξενείται σε κάποιον δικτυακό τόπο. Σε μερικές περιπτώσεις, μια Online υπηρεσία της Adobe ενδέχεται να απαιτεί ξεχωριστή συνδρομή ή άλλο τέλος, προκειμένου να επιτραπεί η πρόσβαση σε αυτήν ή/και η συγκατάθεσή σας σε πρόσθετους όρους χρήσης. Οι Online υπηρεσίες της Adobe ενδέχεται να μην είναι διαθέσιμες σε όλες τις γλώσσες ή σε κατοίκους άλλων χωρών και η Adobe ενδέχεται, ανά πάσα στιγμή και για οποιονδήποτε λόγο, να τροποποιήσει ή να διακόψει τη διάθεση οποιασδήποτε Online υπηρεσίας της Adobe. Η Adobe επίσης επιφυλάσσεται του δικαιώματος να εφαρμόσει την έναρξη καταβολής τέλους για πρόσβαση σε ή χρήση κάποιας Online υπηρεσίας της Adobe που προηγουμένως προσέφερε δωρεάν. Επειδή οι Online υπηρεσίες της Adobe χρησιμοποιούν αυτόματες συνδέσεις στο Internet, ανατρέξτε στην Ενότητα 14 για σημαντικές πληροφορίες σχετικά με τη συνδεσιμότητα στο Internet και το ιδιωτικό σας απόρρητο. Όπως αναφέρεται στην Ενότητα 14, όταν το Λογισμικό αποκτά πρόσβαση σε Online υπηρεσία της Adobe, η χρήση της συγκεκριμένης Online υπηρεσίας της Adobe διέπεται από την Πολιτική προστασίας ιδιωτικού απορρήτου της Adobe (http://www.adobe.com/go/privacy_gr), από τους Όρους χρήσης της Adobe.com (http://www.adobe.com/go/terms_gr) και από οποιουσδήποτε Πρόσθετους όρους χρήσης που ενδέχεται να παρουσιαστούν ενώπιόν σας τη συγκεκριμένη στιγμή.

16.5.2 Παρεχόμενες από τρίτους. Το Λογισμικό ενδέχεται να διευκολύνει την πρόσβασή σας σε δικτυακό τόπο που συντηρείται από τρίτους που προσφέρουν αγαθά, πληροφορίες, λογισμικό και υπηρεσίες («Online υπηρεσίες τρίτων»). Στις εν λόγω Online υπηρεσίες τρίτων ενδέχεται να περιλαμβάνεται ενδεικτικά η υπηρεσία Kodak Easy Share Gallery. Η πρόσβασή σας και η χρήση οποιασδήποτε Online υπηρεσίας τρίτων διέπεται από όρους, προϋποθέσεις, αποποιήσεις και ειδοποιήσεις που βρίσκονται στο σχετικό δικτυακό τόπο ή συνδέονται με οποιονδήποτε άλλο τρόπο με τις συγκεκριμένες Online υπηρεσίες τρίτων. Η Adobe μπορεί ανά πάσα στιγμή, για οποιονδήποτε λόγο, να τροποποιήσει ή να διακόψει τη διαθεσιμότητα οποιασδήποτε Online υπηρεσίας τρίτων. Η Adobe δεν ελέγχει, δεν υιοθετεί και δεν αποδέχεται ευθύνη για Online υπηρεσίες τρίτων. Όλες οι συναλλαγές μεταξύ υμών και οποιουδήποτε τρίτου μέρους σε σχέση με Online υπηρεσία τρίτων, συμπεριλαμβανομένων οποιασδήποτε πολιτικής τρίτων και της χρήσης προσωπικών σας πληροφοριών, της παράδοσης και της πληρωμής για αγαθά και υπηρεσίες και οποιουσδήποτε άλλους όρους, προϋποθέσεις, εγγυήσεις ή δηλώσεις που σχετίζονται με τις εν λόγω συναλλαγές, αφορούν αποκλειστικά εσάς και το εν λόγω τρίτο μέρος. Οι Online υπηρεσίες τρίτων ενδέχεται να μην είναι διαθέσιμες σε όλες τις γλώσσες ή σε κατοίκους όλων των χωρών και η Adobe ενδέχεται ανά πάσα στιγμή και για οποιονδήποτε λόγο να τροποποιήσει ή να διακόψει τη διάθεση οποιασδήποτε Online υπηρεσίας της Adobe.

16.5.3 ΜΕ ΕΠΙΦΥΛΑΞΗ ΤΩΝ ΟΣΩΝ ΡΗΤΩΣ ΣΥΜΦΩΝΟΥΝΤΑΙ ΑΠΟ ΤΗΝ ADOBE Ή ΤΙΣ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ Ή ΕΝΑ ΤΡΙΤΟ ΜΕΡΟΣ ΣΕ ΜΙΑ ΞΕΧΩΡΙΣΤΗ ΣΥΜΒΑΣΗ, Η ΧΡΗΣΗ ΤΩΝ ΔΙΚΤΥΑΚΩΝ ΤΟΠΩΝ ΑΠΟ ΤΗΝ ΠΛΕΥΡΑ ΣΑΣ ΚΑΙ ΤΩΝ ONLINE ΥΠΗΡΕΣΙΩΝ ΕΙΝΑΙ ΔΙΚΗ ΣΑΣ ΕΥΘΥΝΗ ΣΥΜΦΩΝΑ ΜΕ ΤΟΥΣ ΠΕΡΙΟΡΙΣΜΟΥΣ ΕΓΓΥΗΣΗΣ ΚΑΙ ΕΥΘΥΝΗΣ ΤΩΝ ΕΝΟΤΗΤΩΝ 7 ΚΑΙ 8.

16.6 Μηχανή After Effects Render. Εάν το Λογισμικό περιλαμβάνει την πλήρη έκδοση του Adobe After Effects, μπορείτε να εγκαταστήσετε απεριόριστο αριθμό Μηχανών Render σε Υπολογιστές που ανήκουν στο Εσωτερικό δίκτυο που περιλαμβάνει τουλάχιστον έναν Υπολογιστή στον οποίο έχει εγκατασταθεί η πλήρης έκδοση λογισμικού του Adobe After Effects. Με τον όρο «Μηχανή Render» νοείται το τμήμα του Λογισμικού που μπορεί να εγκατασταθεί και το οποίο καθιστά δυνατές τις εργασίες After Effects, αλλά δεν μπορεί να χρησιμοποιηθεί για τη δημιουργία ή τροποποίηση εργασιών και δεν περιλαμβάνει το πλήρες περιβάλλον χρήστη του After Effects.

16.7 Ψηφιακά πιστοποιητικά.

16.7.1 Χρήση. Τα Ψηφιακά πιστοποιητικά εκδίδονται από τρίτες αρχές πιστοποίησης, μεταξύ των οποίων Υπηρεσίες πιστοποιημένων εγγράφων της Adobe (CDS), κατάλογος των οποίων διατίθεται στη διεύθυνση http://www.adobe.com/go/partners_cds_gr και τις εταιρίες παροχής υπηρεσιών της Λίστας εγκεκριμένων και αξιόπιστων παρόχων της Adobe («AATL»), κατάλογος των οποίων διατίθεται στη διεύθυνση http://www.adobe.com/go/aatl_gr (συλλήβδην «Αρχές πιστοποίησης»), ή μπορεί να είναι αυτο-υπογεγραμμένα.

16.7.2 Όροι και προϋποθέσεις. Η αγορά, η χρήση και η επίδειξη εμπιστοσύνης σε ψηφιακά πιστοποιητικά είναι ευθύνη αφενός δική σας και αφετέρου της Αρχής πιστοποίησης. Πριν από την επίδειξη εμπιστοσύνης σε οποιοδήποτε πιστοποιημένο έγγραφο, ψηφιακή υπογραφή ή υπηρεσία Αρχής πιστοποίησης, πρέπει να διαβάσετε τους ισχύοντες όρους και τις προϋποθέσεις που διέπουν την παροχή υπηρεσιών της εκάστοτε Αρχής πιστοποίησης, συμπεριλαμβανομένων για παράδειγμα οποιωνδήποτε συμβάσεων εγγραφής, συμβάσεων αξιόπιστου μέρους, πολιτικών πιστοποιητικού και δηλώσεων πρακτικής. Ανατρέξτε στους συνδέσμους στη διεύθυνση http://www.adobe.com/go/partners_cds_gr για πληροφορίες σχετικά με τις εταιρίες παροχής υπηρεσιών πιστοποιημένων εγγράφων της Adobe (CDS) και στη διεύθυνση http://www.adobe.com/go/aatl_gr, για πληροφορίες σχετικά με τις εταιρίες παροχής υπηρεσιών της λίστας εγκεκριμένων και αξιόπιστων παρόχων της Adobe (Adobe Approved Trust List, AATL).

16.7.3 Αναγνώριση. Αποδέχεστε ότι (α) το Λογισμικό, λόγω διαμόρφωσης ή εξωτερικών θεμάτων, ενδέχεται να φέρει υπογραφή ως έγκυρη παρά το γεγονός ότι το ψηφιακό πιστοποιητικό μπορεί να έχει λήξει ή ανακληθεί πριν από την επαλήθευση, (β) η ασφάλεια ή η ακεραιότητα ενός ψηφιακού πιστοποιητικού μπορεί να διακυβευθούν εξαιτίας ενέργειας ή παράλειψης εκ μέρους του υπογράφοντος του εγγράφου, της ισχύουσας Αρχής πιστοποίησης ή οποιουδήποτε τρίτου μέρους και (γ) ένα πιστοποιητικό μπορεί να είναι αυτο-υπογεγραμμένο και συνεπώς να μην έχει χορηγηθεί από Αρχή πιστοποίησης. Η ΑΠΟΦΑΣΗ ΕΠΙΔΕΙΞΗΣ Ή ΜΗ ΕΠΙΔΕΙΞΗΣ ΕΜΠΙΣΤΟΣΥΝΗΣ ΣΕ ΕΝΑ ΠΙΣΤΟΠΟΙΗΤΙΚΟ ΕΙΝΑΙ ΑΠΟΚΛΕΙΣΤΙΚΑ ΠΡΟΣΩΠΙΚΗ ΣΑΣ ΕΥΘΥΝΗ. ΑΠΟΔΕΧΕΣΤΕ ΤΟΥΣ ΚΙΝΔΥΝΟΥΣ ΠΟΥ ΑΠΟΡΡΕΟΥΝ ΑΠΟ ΤΗ ΧΡΗΣΗ ΨΗΦΙΑΚΩΝ ΠΙΣΤΟΠΟΙΗΤΙΚΩΝ, ΤΑ ΟΠΟΙΑ ΔΕΝ ΣΥΝΟΔΕΥΟΝΤΑΙ ΑΠΟ ΕΓΓΡΑΦΗ ΕΓΓΥΗΣΗ ΑΠΟ ΚΑΠΟΙΑ ΑΡΧΗ ΠΙΣΤΟΠΟΙΗΣΗΣ.

16.7.4 Τρίτοι δικαιούχοι. Αποδέχεστε ότι οποιαδήποτε Αρχή πιστοποίησης στην οποία βασίζεστε αποτελεί τρίτο δικαιούχο της παρούσας σύμβασης και έχει το δικαίωμα να την εκτελέσει στο όνομά της σαν να ήταν η Adobe.

16.7.5 Αποζημίωση. Συμφωνείτε να αποζημιώνετε την Adobe και την εκάστοτε Αρχή πιστοποίησης (με εξαίρεση των όσων ορίζονται ρητά στους όρους και τις προϋποθέσεις της) για οποιεσδήποτε αξιώσεις αποζημίωσης, ζημιές ή απαιτήσεις (συμπεριλαμβανομένων όλων των εύλογων δαπανών και των δικηγορικών αμοιβών) που θα προκύψουν από ή σχετικά με κάθε χρήση, ή επίδειξη εμπιστοσύνης σε κάθε υπηρεσία της εν λόγω αρχής, συμπεριλαμβάνοντας ενδεικτικά (α) την επίδειξη εμπιστοσύνης σε πιστοποιητικό που έχει λήξει ή ανακληθεί, (β) εσφαλμένη επικύρωση πιστοποιητικού, (γ) χρήση πιστοποιητικού άλλου από αυτό που επιτρέπεται από τους ισχύοντες όρους και τις προϋποθέσεις, την παρούσα σύμβαση ή το εφαρμοστέο δίκαιο, (δ) αδυναμία άσκησης δέουσας κρίσης υπό τις συγκεκριμένες περιστάσεις για επίδειξη εμπιστοσύνης στις υπηρεσίες έκδοσης ή σε πιστοποιητικά ή (ε) αδυναμία εκτέλεσης όλων των υποχρεώσεων ως απαιτείται από τους ισχύοντες όρους και τις προϋποθέσεις που σχετίζονται με τις υπηρεσίες.

16.8 Acrobat Standard, Acrobat Pro και Adobe Acrobat Suite.

16.8.1 Ορισμοί.

16.8.1.1 Ο όρος «Ανάπτυξη» σημαίνει τη διανομή ή με οποιονδήποτε άλλο τρόπο διάθεση, άμεση ή έμμεση, συμπεριλαμβανομένου ενδεικτικά ενός δικτύου ή του Internet, ενός Εκτεταμένου εγγράφου σε έναν ή περισσότερους παραλήπτες.

16.8.1.2 Με τον όρο «Εκτεταμένο έγγραφο» δηλώνεται ένα αρχείο Μορφής φορητού εγγράφου (PDF), το οποίο χειρίζεται το λογισμικό Acrobat Standard, Acrobat Pro ή Adobe Acrobat Suite προκειμένου να ενεργοποιήσει τη δυνατότητα τοπικής αποθήκευσης εγγράφων με συμπληρωμένες φόρμες PDF.

16.8.2 Εάν το Λογισμικό περιλαμβάνει το Acrobat Standard, Acrobat Pro ή το Adobe Acrobat Suite, το Λογισμικό περιλαμβάνει τεχνολογία ενεργοποίησης, η οποία σας επιτρέπει να ενεργοποιήσετε έγγραφα PDF με συγκεκριμένα χαρακτηριστικά μέσω της χρήσης ψηφιακών διαπιστευτηρίων που βρίσκονται εντός του Λογισμικού («Κλειδί»). Συμφωνείτε ότι δεν θα αποκτάτε πρόσβαση ή θα επιδιώκετε να αποκτήσετε πρόσβαση, να ελέγχετε, απενεργοποιείτε, αφαιρείτε, χρησιμοποιείτε ή διανέμετε το Κλειδί για οποιονδήποτε σκοπό.

16.8.3 Για οποιοδήποτε μοναδικό Εκτεταμένο έγγραφο μπορείτε αποκλειστικά και μόνο να προβείτε είτε σε (α) ανάπτυξη του εν λόγω Εκτεταμένου εγγράφου σε απεριόριστο αριθμό μοναδικών παραληπτών χωρίς ωστόσο να εξαγάγετε πληροφορίες από περισσότερες από πεντακόσιες (500) περιπτώσεις του εν λόγω Εκτεταμένου εγγράφου ή οποιασδήποτε αναπαράστασης έντυπου αντιγράφου του εν λόγω Εκτεταμένου εγγράφου που περιέχει φόρμες με συμπληρωμένα πεδία είτε (β) σε ανάπτυξη του συγκεκριμένου Εκτεταμένου εγγράφου το πολύ σε πεντακόσιους (500) μοναδικούς παραλήπτες χωρίς όριο σχετικά με το πόσες φορές μπορείτε να εξάγετε πληροφορίες από το εν λόγω Εκτεταμένο έγγραφο που σας επιστρέφεται συμπληρωμένο από τους εν λόγω παραλήπτες. Παρά την ύπαρξη οποιωνδήποτε όρων εντός της παρούσας σύμβασης περί του αντιθέτου, η απόκτηση πρόσθετων αδειών χρήσης του Acrobat Standard, Acrobat Pro ή Adobe Acrobat Suite δεν σημαίνει αύξηση των ανωτέρω ορίων (δηλαδή, τα ανωτέρω όρια αποτελούν τα συνολικά αθροιστικά όρια ανεξάρτητα από τον αριθμό των πρόσθετων αδειών χρήσης του Acrobat Standard, Acrobat Pro, ή Adobe Acrobat Suite που μπορεί να έχετε αποκτήσει).

16.9 FlashPaper Printer. Παρά την ύπαρξη οποιωνδήποτε όρων εντός της παρούσης περί του αντιθέτου, δεν επιτρέπεται (α) η εγκατάσταση του FlashPaper Printer σε διακομιστή για πρόσβαση ή χρήση από πολλούς χρήστες ή (β) η τροποποίηση ή αντικατάσταση της προβολής του περιβάλλοντος χρήστη του FlashPaper Printer η οποία εμφανίζει έγγραφα FlashPaper.

16.10 Προγράμματα προβολής Flash Player και Runtime. Τα δικαιώματά σας σχετικά με τη χρήση οποιουδήποτε προγράμματος αναπαραγωγής ή προβολής Flash, μεμονωμένου προγράμματος αναπαραγωγής, plug-in, στοιχείου χρόνου εκτέλεσης ή στοιχείου ελέγχου ActiveX, που παρέχεται μαζί με το Λογισμικό ή ως τμήμα αυτού ή σε ένα Αρχείο εξόδου, περιορίζονται σε αυτά που ορίζονται στον παρακάτω σύνδεσμο, http://www.adobe.com/go/flashplayer_usage_gr. Με εξαίρεση τα όσα ορίζονται στον εν λόγω σύνδεσμο, δεν έχετε κανένα δικαίωμα χρήσης ή διανομής του εν λόγω λογισμικού.

16.11 Device Central. Οι εικόνες που προβάλλονται σε κινητές συσκευές μέσα στο Device Central παρέχονται μόνο για σκοπούς προσομοίωσης. Οι κινητές συσκευές που διατίθενται στο εμπόριο από τον κατασκευαστή της εκάστοτε συσκευής ενδέχεται να περιλαμβάνουν ή να μην περιλαμβάνουν την τεχνολογία Adobe που χρησιμοποιείται στο Device Central για τη δημιουργία της προσομοίωσης. Οι εικόνες κινητών συσκευών μπορούν να χρησιμοποιηθούν μόνον για μη εμπορικούς σκοπούς ανάπτυξης, και μόνον σε συνδυασμό με περιεχόμενο που αναπτύχθηκε χρησιμοποιώντας αποκλειστικά το Λογισμικό και δεν μπορούν να χρησιμοποιηθούν για οποιονδήποτε άλλο ή μη σύννομο σκοπό.

16.12 Contribute Publishing Services. Βάσει της σύμβασης παροχής άδειας χρήσης που συνοδεύει το λογισμικό Contribute Publishing Services, δεν επιτρέπεται η σύνδεσή σας με το εν λόγω λογισμικό παρά μόνον εάν έχει προηγηθεί αγορά άδειας σύνδεσης με το λογισμικό Contribute Publishing Services για κάθε άτομο που μπορεί να συνδέεται στο εν λόγω λογισμικό. Ωστόσο, οι δοκιμαστικές εκδόσεις του λογισμικού Adobe Contribute μπορεί να προβούν σε εγκατάσταση και σύνδεση με το λογισμικό Contribute Publishing Services, σύμφωνα με τη σύμβαση παροχής άδειας χρήσης τελικού χρήστη για το λογισμικό Contribute Publishing Services.

16.13 Adobe Presenter. Εάν στο Λογισμικό περιλαμβάνεται το Adobe Presenter και προβείτε σε εγκατάσταση ή χρήση της πρόσθετης λειτουργίας (add-in) Adobe Connect σε συνδυασμό με τη χρήση του Λογισμικού, αποδέχεστε ότι θα εγκαταστήσετε και θα χρησιμοποιήσετε την εν λόγω πρόσθετη λειτουργία αποκλειστικά και μόνο σε επιτραπέζιο Υπολογιστή και όχι σε οποιαδήποτε άλλη συσκευή εκτός προσωπικού υπολογιστή (PC), συμπεριλαμβανομένων ενδεικτικά συσκευής ιστού, αποκωδικοποιητή, συσκευής χειρός, τηλεφώνου ή σημειωματάριου μέσω του ιστού (web pad). Επιπλέον, το τμήμα εκείνο του Λογισμικού που είναι ενσωματωμένο σε παρουσίαση, πληροφορίες ή περιεχόμενο που έχει δημιουργηθεί με τη χρήση του Λογισμικού («Χρόνος εκτέλεσης του Adobe Presenter») μπορεί να χρησιμοποιηθεί αποκλειστικά και μόνο μαζί με την παρουσίαση, τις πληροφορίες ή το περιεχόμενο όπου είναι ενσωματωμένο. Δεν επιτρέπεται η χρήση και επιβάλλεται η ενημέρωση όλων των δικαιούχων της εν λόγω παρουσίασης, πληροφορίας ή περιεχομένου, προκειμένου να μην προβούν σε χρήση του Χρόνου εκτέλεσης του Adobe Presenter, παρά μόνο ως ενσωματωμένου στοιχείου της εν λόγω παρουσίασης, πληροφοριών ή περιεχομένου. Επιπλέον, δεν επιτρέπεται εκ μέρους σας και επιβάλλεται η ενημέρωση όλων των δικαιούχων της εν λόγω παρουσίασης, πληροφοριών ή περιεχομένου ότι δεν επιτρέπεται και εκ μέρους τους η τροποποίηση, αποσυμπίληση ή ανακατασκευή του Χρόνου εκτέλεσης του Adobe Presenter.

16.14 ΔΙΑΝΟΜΗ AVC. Η ακόλουθη ειδοποίηση ισχύει για Λογισμικό που περιέχει τη λειτουργία εισαγωγής και εξαγωγής AVC: Η ΑΔΕΙΑ ΧΡΗΣΗΣ ΓΙΑ ΑΥΤΟ ΤΟ ΠΡΟΪΟΝ ΠΑΡΕΧΕΤΑΙ ΣΥΜΦΩΝΑ ΜΕ ΤΗΝ ΑΔΕΙΑ ΧΡΗΣΗΣ ΤΟΥ ΧΑΡΤΟΦΥΛΑΚΙΟΥ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ AVC ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΕΝΑΝ ΚΑΤΑΝΑΛΩΤΗ ΓΙΑ (α) ΚΩΔΙΚΟΠΟΙΗΣΗ ΒΙΝΤΕΟ, ΣΥΜΦΩΝΑ ΜΕ ΤΟ ΠΡΟΤΥΠΟ AVC («ΒΙΝΤΕΟ AVC») Ή/ΚΑΙ ΓΙΑ (β) ΑΠΟΚΩΔΙΚΟΠΟΙΗΣΗ ΒΙΝΤΕΟ AVC ΤΟ ΟΠΟΙΟ ΚΩΔΙΚΟΠΟΙΗΘΗΚΕ ΑΠΟ ΕΝΑΝ ΚΑΤΑΝΑΛΩΤΗ ΣΤΟ ΠΛΑΙΣΙΟ ΠΡΟΣΩΠΙΚΗΣ ΚΑΙ ΜΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ Ή/ΚΑΙ ΑΠΟΚΤΗΘΗΚΕ ΑΠΟ ΕΝΑΝ ΠΑΡΟΧΕΑ ΒΙΝΤΕΟ Ο ΟΠΟΙΟΣ ΔΙΑΘΕΤΕΙ ΑΔΕΙΑ ΠΑΡΟΧΗΣ ΒΙΝΤΕΟ AVC. ΔΕΝ ΠΑΡΕΧΕΤΑΙ ΑΔΕΙΑ ΟΥΤΕ ΝΟΕΙΤΑΙ ΟΤΙ ΠΑΡΕΧΕΤΑΙ ΑΔΕΙΑ ΓΙΑ ΟΠΟΙΑΔΗΠΟΤΕ ΑΛΛΗ ΧΡΗΣΗ. ΠΡΟΣΘΕΤΕΣ ΠΛΗΡΟΦΟΡΙΕΣ ΔΙΑΤΙΘΕΝΤΑΙ ΑΠΟ ΤΗΝ MPEG LA, L.L.C. ΑΝΑΤΡΕΞΤΕ ΣΤΗ ΔΙΕΥΘΥΝΣΗ http://www.adobe.com/go/mpegla_gr.

16.15 ΔΙΑΝΟΜΗ MPEG-2. Η ακόλουθη ειδοποίηση ισχύει για Λογισμικό που περιέχει τη λειτουργία εισαγωγής και εξαγωγής MPEG-2: Η ΧΡΗΣΗ ΑΥΤΟΥ ΤΟΥ ΠΡΟΪΟΝΤΟΣ ΜΕ ΟΠΟΙΟΝΔΗΠΟΤΕ ΑΛΛΟ ΤΡΟΠΟ ΕΚΤΟΣ ΑΠΟ ΤΗΝ ΠΡΟΣΩΠΙΚΗ ΧΡΗΣΗ ΤΟΥ ΚΑΤΑΝΑΛΩΤΗ ΣΥΜΦΩΝΑ ΜΕ ΤΟ ΠΡΟΤΥΠΟ ΚΩΔΙΚΟΠΟΙΗΣΗΣ ΠΛΗΡΟΦΟΡΙΩΝ ΒΙΝΤΕΟ ΓΙΑ ΣΥΣΚΕΥΑΣΜΕΝΑ ΜΕΣΑ MPEG-2 ΑΠΑΓΟΡΕΥΕΤΑΙ ΡΗΤΩΣ ΧΩΡΙΣ ΝΟΜΙΜΗ ΑΔΕΙΑ ΒΑΣΕΙ ΤΩΝ ΙΣΧΥΟΝΤΩΝ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ ΤΟΥ ΧΑΡΤΟΦΥΛΑΚΙΟΥ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ MPEG-2, Η ΟΠΟΙΑ ΑΔΕΙΑ ΔΙΑΤΙΘΕΤΑΙ ΑΠΟ ΤΗΝ MPEG LA, L.L.C. 250 STEELE STREET, SUITE 300 DENVER, COLORADO 80206.

16.16 Flash Builder με Βιβλιοθήκη Διαχείρισης Δεδομένων LiveCycle Data Services (LCDS). Το Adobe Flash Builder ενδέχεται να περιέχει τη βιβλιοθήκη fds.swc. Μπορείτε να χρησιμοποιήσετε τη βιβλιοθήκη fds.swc μόνο για την παροχή δυνατοτήτων διαχείρισης δεδομένων από το πρόγραμμα-πελάτη, καθώς και ως αρχείο εξόδου εντός του λογισμικού που αναπτύσσετε υπό τις παρακάτω προϋποθέσεις. Δεν επιτρέπεται (α) η χρήση της βιβλιοθήκης fds.swc για την ενεργοποίηση συσχετισμών ή δυνατοτήτων εκτός σύνδεσης εντός του λογισμικού ή (β) η ενσωμάτωση της βιβλιοθήκης fds.swc σε οποιοδήποτε λογισμικό που είναι παρόμοιο με τα Adobe LiveCycle Data Services ή BlazeDS. Εάν επιθυμείτε να προβείτε σε οποιαδήποτε από τις ανωτέρω ενέργειες, θα πρέπει να υποβάλλετε αίτημα για ξεχωριστή άδεια χρήσης από την Adobe.

16.17 Folio Producer και Folio Builder.

16.17.1 Folio Producer. Επιτρέπεται η εγκατάσταση και η χρήση του Folio Producer σύμφωνα με τις ακόλουθες άδειες χρήσης. Για τους σκοπούς της παρούσας Ενότητας 16.17, με τον όρο Folio Producer νοούνται οι τεχνολογίες Overlay Creator Panel, Content Bundler, Digital Publishing Plug-in for InDesign και Content Viewer for Desktop, οι οποίες παρέχονται με το Λογισμικό.

16.17.2 Άδεια χρήσης για Overlay Creator Panel, Content Bundler και Digital Publishing Plug-in for InDesign. Επιτρέπεται η εγκατάσταση και η χρήση των Overlay Creator Panel, Content Bundler και Digital Publishing Plug-in («Εργαλεία δημιουργίας») for InDesign αποκλειστικά για το σκοπό της ανάπτυξης του περιεχομένου σας που έχει σχεδιαστεί για προβολή εντός του Content Viewer. Δεν επιτρέπεται η διανομή των Εργαλείων δημιουργίας από Εσας σε οποιοδήποτε τρίτο μέρος, εκτός εάν άλλως προβλέπεται στην παρούσα σύμβαση.

16.17.3 Άδεια χρήσης για το Content Viewer. Άδεια χρήσης Content Viewer: Μπορείτε να προβείτε στη χρήση και την εγκατάσταση του Content Viewer προκειμένου να (α) χρησιμοποιήσετε, να αξιολογήσετε και να δοκιμάσετε το παραγόμενο έργο από τα Εργαλεία δημιουργίας και να (β) δημιουργήσετε αντίγραφα ασφαλείας και αντίγραφα αρχειοθέτησης κατά διαστήματα, σύμφωνα με όσα Εσείς θεωρείτε ευλόγως απαραίτητα. Δεν επιτρέπεται η διανομή του Content Viewer από Εσας ως μεμονωμένου προϊόντος σε οποιοδήποτε τρίτο μέρος, εκτός εάν άλλως προβλέπεται στην παρούσα σύμβαση.

16.17.4 Άδεια χρήσης για το Folio Builder. Επιτρέπεται η εγκατάσταση και η χρήση του Folio Builder αποκλειστικά για το σκοπό της πρόσβασης στις υπηρεσίες Adobe Digital Publishing Suite και τη χρήση αυτών. Δεν επιτρέπεται η διανομή του Folio Builder από Εσας σε οποιοδήποτε τρίτο μέρος, εκτός εάν άλλως προβλέπεται στην παρούσα σύμβαση.

Εάν έχετε οποιεσδήποτε ερωτήσεις σχετικά με την παρούσα σύμβαση ή εάν επιθυμείτε οποιεσδήποτε πληροφορίες από την Adobe, απευθυνθείτε στη διεύθυνση και τα στοιχεία επικοινωνίας που παρέχονται με αυτό το προϊόν, για να επικοινωνήσετε με την υπηρεσία της Adobe που εξυπηρετεί τη δικαιοδοσία σας.

Οι επωνυμίες Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender και Shockwave αποτελούν εμπορικά σήματα κατατεθέντα ή εμπορικά σήματα της Adobe Systems Incorporated στις Ηνωμένες Πολιτείες ή/και σε άλλες χώρες. Κάθε άλλο εμπορικό σήμα αποτελεί ιδιοκτησία των αντίστοιχων κατόχων του.

Gen_WWCombined-el_GR-20110105_1512