ADOBE

Softwarelicensaftale

TIL BRUGEREN: LÆS DENNE AFTALE GRUNDIGT. VED AT KOPIERE, INSTALLERE ELLER BENYTTE HELE SOFTWAREN ELLER DELE DERAF ACCEPTERER DU ALLE AFTALENS VILKÅR OG BETINGELSER, HERUNDER SÆRLIGT BESTEMMELSERNE I: OVERDRAGELIGHED SOM BESKREVET I AFSNIT 4; GARANTI SOM BESKREVET I AFSNIT 6 OG 7; ANSVAR SOM BESKREVET I AFSNIT 8; KONNEKTIVITET OG FORTROLIGHED SOM BESKREVET I AFSNIT 14 OG SPECIFIKKE BESTEMMELSER OG UNDTAGELSER SOM BESKREVET I AFSNIT 16. DU ACCEPTERER, AT DENNE AFTALE ER SOM ENHVER ANDEN FORHANDLET, SKRIFTLIG AFTALE, DER ER UNDERSKREVET AF DIG. DENNE AFTALE HAR RETSKRAFT OVER FOR DIG OG ENHVER JURIDISK ENHED, SOM HAR ERHVERVET SOFTWAREN, OG PÅ HVIS VEGNE DEN BENYTTES: FOR EKSEMPEL EVENTUELT DIN ARBEJDSGIVER. HVIS DU IKKE ACCEPTERER VILKÅRENE I DENNE AFTALE, MÅ DU IKKE BENYTTE SOFTWAREN. BESØG http://www.adobe.com/go/support_dk, HVIS DU ØNSKER OPLYSNINGER OM RETURNERING AF SOFTWAREN OG REFUNDERING AF KØBESUMMEN.

DER FINDES EVENTUELT EN ANDEN SKRIFTLIG AFTALE DIREKTE MELLEM DIG OG ADOBE (F.EKS. EN VOLUMENLICENSAFTALE), DER SUPPLERER ELLER HELT ELLER DELVIST ERSTATTER DENNE AFTALE.

ALLE IMMATERIELLE RETTIGHEDER TIL SOFTWAREN TILHØRER ADOBE OG ADOBES LEVERANDØRER. SOFTWAREN ER GIVET I LICENS, IKKE SOLGT. ADOBE GIVER DIG UDELUKKENDE TILLADELSE TIL AT KOPIERE, DOWNLOADE, INSTALLERE, BRUGE ELLER PÅ ANDEN MÅDE DRAGE FORDEL AF SOFTWARENS FUNKTIONALITET OG DE IMMATERIELLE RETTIGHEDER TIL SOFTWAREN I OVERENSSTEMMELSE MED VILKÅRENE I DENNE AFTALE. FOR BRUGEN AF NOGLE AF ADOBES OG ANDRE PRODUCENTERS MATERIALE OG TJENESTER, SOM ER INKLUDERET I SOFTWAREN, ELLER SOM DEN GIVER ADGANG TIL, KAN DER GÆLDE ANDRE VILKÅR OG BETINGELSER, DER TYPISK ER ANFØRT I EN SEPARAT LICENSAFTALE, ANDRE BRUGSVILKÅR ELLER EN “READ ME”-FIL, SOM FOREFINDES I ELLER I NÆRHEDEN AF SÅDANNE MATERIALER OG TJENESTER ELLER PÅ http://www.adobe.com/go/thirdparty_dk. DU KAN FINDE DE NØDVENDIGE OPLYSNINGER OM ANDRE PRODUCENTERS MATERIALE PÅ DETTE WEBSTED.

DENNE SOFTWARE KAN FÅ DIN COMPUTER TIL AUTOMATISK AT KOBLE SIG PÅ INTERNETTET. YDERLIGERE OPLYSNINGER FINDES I AFSNIT 14 OG 16.

SOFTWAREN KAN INDEHOLDE TEKNOLOGI, SOM ER BEREGNET TIL AT FORHINDRE UAUTORISERET BRUG OG KOPIERING. DENNE TEKNOLOGI KAN BEVIRKE, AT DIN COMPUTER KOBLES PÅ INTERNETTET UDEN VARSEL VED INSTALLATION, START OG PERIODISK ELLER MED REGELMÆSSIGE MELLEMRUM DEREFTER. NÅR COMPUTEREN ER TILKOBLET, SENDER SOFTWAREN INFORMATION TIL ADOBE VIA EN INTERNETFORBINDELSE, SOM YDERLIGERE BESKREVET PÅ http://www.adobe.com/go/activation_dk. ADOBE KAN ANVENDE DE SENDTE OPLYSNINGER SÅVEL SOM ANDRE OPLYSNINGER, SOM DU ELLER TREDJEPARTER MÅTTE STILLE TIL RÅDIGHED FOR OS, TIL AT REGISTRERE ELLER FORHINDRE ANVENDELSE AF ADOBE SOFTWARE, SOM ER SVIGAGTIG, IKKE GYLDIGT LICENSERET, ELLER IKKE ANVENDES I OVERENSSTEMMELSE MED EN GYLDIG LICENS. DET KAN FOREKOMME, AT SOFTWARE, SOM IKKE KOBLES TIL ADOBE, OG SOFTWARE, SOM KOBLES TIL ADOBE, OG HVIS ANVENDELSE KONSTATERES IKKE AT VÆRE TILLADT, KUN HAR BEGRÆNSET FUNKTIONALITET ELLER MÅSKE SLET IKKE FUNGERER.

1. Definitioner.

“Adobe” betyder Adobe Systems Incorporated, et selskab, som er registreret i staten Delaware, 345 Park Avenue, San Jose, CA 95110, såfremt denne aftale er indgået under ophold i USA, Canada eller Mexico. I alle andre tilfælde betyder det Adobe Systems Software Ireland Limited, 4-6 Riverwalk, Citywest Business Campus, Dublin 24, Irland.

“Adobe Runtime(s)” betyder Adobe AIR, Adobe Flash Player, Shockwave Player eller Authorware Player.

“Computer” betyder en virtuel eller fysisk computerenhed, der accepterer oplysninger i digital eller lignende form, og som kan manipulere sådanne oplysninger med henblik på at opnå et bestemt resultat baseret på en instruktionssekvens.

“Internt netværk” betyder et privatejet netværk, hvortil alene medarbejdere og ansatte på særlige vilkår (f.eks. midlertidigt ansatte) i en bestemt virksomhed eller en tilsvarende forretningsenhed har adgang. Internt netværk omfatter ikke internettet eller noget andet offentligt tilgængeligt netværk, f.eks. grupper, hvortil der kræves medlemskab eller abonnement, foreninger og tilsvarende organisationer.

“Outputfil” betyder en outputfil, som du opretter ved hjælp af softwaren.

“Tilladt antal” betyder en (1), medmindre andet er angivet i en gyldig licens (f.eks. volumenlicens) tildelt af Adobe.

“Software” betyder (a) al information, som ledsages af denne aftale, herunder, men ikke begrænset til: (i) alle softwarefiler og al anden computerinformation; (ii) prøve- og lagerfotografier, billeder, lyde, clipart eller andet illustrationsmateriale, som er bundtet med Adobe-software og ikke erhvervet fra Adobe via en separat tjeneste (medmindre andet er angivet i denne tjeneste) eller fra andre via en separat tjeneste (“Indholdsfiler”); (iii) tilhørende skriftlige vejledninger og filer (“Dokumentation”); og (iv) fonte; og (b) alle modificerede versioner og kopier af og opgraderinger, opdateringer og tilføjelser til information af denne art, som på noget tidspunkt er leveret af Adobe, i det omfang dette ikke er leveret ifølge en separat aftale (herefter under ét “Opdateringer”).

2. Softwarelicens.

Såfremt du har erhvervet softwaren og alle nødvendige serienumre fra Adobe eller fra en af Adobes autoriserede licenshavere, og forudsat, at du overholder denne aftales vilkår, tildeler Adobe dig en ikke-eksklusiv licens til at installere og bruge softwaren på en måde, der er i overensstemmelse med dens design og dokumentation og som yderligere beskrevet nedenfor. Der henvises til afsnit 16 for særlige bestemmelser vedrørende brugen af bestemte produkter og komponenter, herunder fontsoftware, Acrobat, After Effects, Adobe Presenter, Contribute, Adobe Device Central, Flash Player, Flash Builder, Folio Producer og Adobe Runtimes.

2.1 Begrænset anvendelse.

2.1.1 Softwaren eller dele deraf kan give mulighed for installation og anvendelse uden serienummer. I så fald må du installere, men ikke anvende denne software, som er uden serienummer, på et hvilket som helst antal computere som led i ibrugtagningen inden for en organisation. Endvidere må du installere og bruge software uden serienummer på et hvilket som helst antal computere, men kun til demonstrations-, evaluerings- og træningsformål, og kun hvis eventuelle outputfiler eller andet materiale, som produceres i forbindelse med denne anvendelse, udelukkende anvendes til interne, ikke-kommercielle og ikke-produktionsrelaterede formål. Du må ikke anvende software uden serienummer efter udløbet af en gyldig anvendelsesperiode, medmindre du indlæser et gyldigt serienummer som beskrevet i afsnit 2.2. ADGANG TIL OG BRUG AF OUTPUTFILER, SOM ER OPRETTET VED HJÆLP AF SOFTWARE UDEN SERIENUMMER, SKER HELT PÅ EGET ANSVAR.

2.1.2 Softwaren eller dele af softwaren, som er leveret med et serienummer angivet til “evalueringsformål” eller anden lignende angivelse (såsom software eller et serienummer leveret som “EVAL” i henhold til et særskilt bestillingsdokument), og som omfatter en udløbsdato (“evalueringssoftware”) må kun installeres og anvendes på computere til demonstration, evaluering og træningsformål, og kun hvis eventuelle outputfiler eller andet materiale, som produceres i forbindelse med denne anvendelse, udelukkende anvendes til interne, ikke-kommercielle og ikke-produktionsrelaterede formål. Evalueringssoftwaren vil automatisk udløbe med eller uden forudgående varsel. Du må ikke anvende evalueringssoftwaren efter udløbet af en gyldig anvendelsesperiode, medmindre du indlæser et gyldigt serienummer som beskrevet i afsnit 2.2. ADGANG TIL OG BRUG AF OUTPUTFILER, SOM ER OPRETTET VED HJÆLP AF EVALUERINGSSOFTWARE, SKER HELT PÅ EGET ANSVAR.

2.1.3 Abonnementsudgave. Hvis du har købt en abonnementsbaseret licens til softwaren (hver for sig en “abonnementsudgavelicens”), må du kun installere og anvende en kopi af softwaren på det tilladte antal kompatible computere, hvorpå du indtaster et gyldigt serienummer og kun i den periode, som du har betalt abonnementsafgift for. Vedvarende adgang til en abonnementsudgavelicens kræver: (a) en regelmæssig internetforbindelse for at validere abonnementsudgavelicensen (aktivering pr. telefon er ikke tilgængelig), (b) regelmæssige abonnementsbetalinger med et gyldigt kreditkort (c) accept af betalingsbetingelser og vilkår, som er tilgængelige på http://www.adobe.com/go/paymentterms_dk. Du kan til enhver tid opsige abonnementet på siden “My Subscriptions” på Adobe.com eller ved at kontakte Adobe på http://www.adobe.com/go/support_contact_dk. Hvis softwaren ikke kan kobles til internettet efter samme regelmæssige tidsplan som når betalingerne foretages, eller hvis du afbryder betalingerne af abonnementsafgiften, bliver softwaren inaktiv ved slutningen af den aktuelle afregningsperiode med eller uden yderligere varsel. Abonnementet begynder, så snart debiteringen af dit kreditkort er gennemført, og et serienummer er blevet leveret til dig.

2.2 Generel brug. Medmindre andet fremgår heraf, må du kun installere og anvende én kopi af softwaren i overensstemmelse med dokumentationen på det tilladte antal af dine kompatible computere, hvor du indtaster et gyldigt serienummer.

2.3 Distribution fra en server. Du må overføre én kopi af softwaren til en eller flere filservere i dit interne netværk med det formål at downloade og installere softwaren på computere i det samme interne netværk til brug som tilladt ifølge afsnit 2.1 og 2.2 (som relevant).

2.4 Brug på server. Du må installere softwaren på en eller flere filservere i dit interne netværk, men kun til brug for den software, der initieres af en individuel brugerfra en computer inden for det samme interne netværk, som tilladt ifølge afsnit 2.1 eller 2.2 (som relevant). Det samlede antal brugere (ikke antallet af samtidige brugere), der er i stand til at bruge softwaren på en sådan/sådanne computer-filserver(e), må ikke overstige det tilladte antal.

For eksempel giver ovenstående dig ikke lov til at installere eller få adgang til softwaren (enten direkte eller via kommandoer, data eller instruktioner): (a) fra eller til en computer, der ikke indgår i dit interne netværk, (b) til at aktivere webhostede arbejdsgrupper eller offentligt tilgængelige webhostede tjenester, (c) for personer eller kollektive enheder til at bruge, downloade, kopiere eller på anden vis udnytte softwarens funktionalitet, medmindre de har licens dertil fra Adobe, (d) som komponent i et system, en arbejdsgang eller en tjeneste, der er tilgængelig for flere end det tilladte antal brugere, eller (e) til opgaver, der ikke initieres af en individuel bruger (f.eks. automatisk serverbehandling).

2.5 Brug på bærbare computere eller hjemmecomputere. Med forbehold af de i afsnit 2.6 anførte vigtige begrænsninger må den primære bruger af den computer, som softwaren er installeret på i henhold til afsnit 2.1.3 eller 2.2 (som relevant) (“primær bruger”), installere yderligere én kopi af softwaren udelukkende til sin egen brug, enten på en bærbar computer eller på en computer, der befinder sig i hans eller hendes hjem, forudsat at softwaren på den bærbare computer eller hjemmecomputeren ikke anvendes samtidig med, at softwaren anvendes på den primære computer.

2.6 Begrænsninger i volumenlicenstageres sekundære brug. Såfremt softwaren blev anskaffet under et Adobe-volumenlicensprogram (p.t. kaldet Adobe Open Options) af en anden licenstager end en indehaver af en undervisningsvolumenlicens, kan den sekundære kopi af softwaren, der fremstilles i henhold til afsnit 2.5, kun benyttes til fordel for og i forretningsøjemed af volumenlicenstageren. Hvis du ønsker yderligere oplysninger om volumenlicenstageres sekundære brug, kan du besøge vores websted på http://www.adobe.com/go/open_options_dk.

2.7 Indholdsfiler. Medmindre andet er anført i de “Read-Me”-filer eller andre licenser, der er knyttet til indholdsfiler, som kan anføre bestemte rettigheder og begrænsninger i henseende til sådant materiale, må du bruge, vise, ændre, reproducere og distribuere alle indholdsfiler. Du må dog ikke distribuere indholdsfiler som sådanne, dvs. under forhold hvor indholdsfiler udgør den primære værdi i det produkt, der distribueres, og du er uberettiget til at gøre krav gældende vedrørende varemærkerettigheder til indholdsfiler eller til værker, der skabes på grundlag deraf.

2.8 Applikationskodeeksempler. Du kan ændre kildekodeformen for de dele af softwareprogrammerne, der udtrykkeligt er identificeret som kodeeksempler, applikationskodeeksempler eller eksempelkomponenter (alle kaldet “applikationskodeeksempler”) i den medfølgende dokumentation udelukkende med det formål at designe, udvikle og teste websteder og applikationer, der er udviklet ved brug af Adobe-softwareprogrammer, dog således at du alene må kopiere og distribuere applikationskodeeksemplerne (ændret eller uændret), såfremt alle følgende betingelser er opfyldt: (a) du distribuerer kun de kompilerede objekt-kodeversioner af applikationskodeeksemplerne sammen med din applikation; (b) du inkluderer ikke applikationskodeeksemplerne i et produkt eller en applikation, der er beregnet til udvikling af websteder; og (c) du benytter ikke Adobes navn, logoer, ikoner eller andre af Adobes varemærker til at markedsføre din applikation. Du er indforstået med at holde Adobe skadesløs, og beskytte og forsvare Adobe mod alle tab, skader, krav eller sagsanlæg, herunder advokatsalærer, der opstår som følge af brug eller distribution af din applikation.

2.9 Programmeringssprog. Softwaren kan inkludere dele af ExtendScript SDK og Pixel Bender SDK. Med forbehold af begrænsningerne i nærværende afsnit 2 tildeler Adobe dig en ikke-eksklusiv, ikke-overdragelig, royalty-fri licens til at benytte elementerne i ExtendScript SDK og Pixel Bender SDK udelukkende til intern udvikling af brugerprogrammer, der er beregnede til at fungere sammen med Adobe-produkter. Medmindre det udtrykkeligt er angivet i afsnit 2.9, må ingen dele af ExtendScript SDK eller Pixel Bender SDK ændres eller distribueres. Du er indforstået med at holde Adobe skadesløs, og beskytte og forsvare Adobe mod alle tab, skader, krav eller sagsanlæg, herunder advokatsalærer, der opstår som følge af en sådan distribution.

2.10 Dual Boot-platform. Der gives licens til brug af softwaren på en specifik operativsystem-platform. Du skal købe en separat licens til brug af softwaren på hver operativsystem-platform. Hvis du f.eks. ønsker at installere softwaren på både Mac OS og Windows operativsystem-platforme på en enhed, der kører begge disse platforme (dvs. en dual boot-maskine), skal du først indhente to separate licenser til softwaren. Dette gælder, selvom to versioner af softwaren, hver designet til en anden operativsystem-platform, leveres på samme medie.

2.11 Dokumentation. Du må fremstille kopier af dokumentationen til eget internt brug i forbindelse med benyttelse af softwaren i overensstemmelse med denne aftale, men ikke flere end det antal, der med rimelighed kan anses for at være nødvendigt. Alle tilladte kopier af dokumentationen, som du fremstiller, skal indeholde de samme oplysninger om ophavsret og anden ejendomsret, som er angivet på eller i dokumentationen.

3. Ejendomsretten til immaterielle rettigheder.

Softwaren og alle autoriserede kopier heraf, som du fremstiller, tilhører Adobe Systems Incorporated og selskabets leverandører. Softwarens struktur, opbygning og kildekode er værdifulde forretningshemmeligheder og fortrolige oplysninger, som tilhører Adobe Systems Incorporated og selskabets leverandører. Softwaren er beskyttet af lov, herunder men ikke begrænset til den i USA og andre lande gældende lovgivning om ophavsret samt internationale konventionsbestemmelser. Medmindre det er udtrykkeligt angivet heri, giver denne aftale dig ingen immaterielle rettigheder til softwaren, og alle rettigheder, der ikke udtrykkeligt tildeles, er forbeholdt Adobe og dets leverandører.

4. Begrænsninger og krav.

4.1 Oplysninger. Enhver tilladt kopi af softwaren, som du fremstiller, skal indeholde de samme meddelelser om ophavsret og ejendomsret, som fremgår af eller i softwaren.

4.2 Brugsforpligtelser. Du accepterer, at du ikke vil bruge softwaren til andet end det, der er tilladt ifølge denne aftale, og at du ikke vil bruge softwaren på en måde, der er i uoverensstemmelse med dens design og dokumentation.

4.3 Ingen ændringer. Bortset fra, hvad der er tilladt i medfør af afsnit 2.7, 2.8 eller 16, må du ikke ændre, overføre, tilpasse eller oversætte softwaren.

4.4 Ingen reverse engineering. Det er ikke tilladt at foretage reverse engineering, dekompilere, demontere eller på anden vis forsøge at afsløre softwarens kildekode. Hvis du befinder dig inden for den Europæiske Union, henvises du til afsnit 16.1.

4.5 Ingen “unbundling”. Softwaren indeholder muligvis forskellige applikationer, hjælpeprogrammer og komponenter, understøtter muligvis flere platforme og sprog og leveres muligvis til dig på flere medier eller i flere eksemplarer. Ikke desto mindre er softwaren designet og leveret til dig som et enkelt produkt, der er beregnet til brug som et enkelt produkt på computere, jfr. afsnit 2 og afsnit 16. Du behøver ikke installere alle komponenterne i softwaren, men du må ikke adskille (unbundle) softwarens komponenter til brug på forskellige computere. Du må ikke adskille eller ompakke softwaren med henblik på distribution, overdragelse eller videresalg. Se afsnit 16 for oplysninger om specifikke undtagelser til nærværende afsnit 4.5.

4.6 Ingen overdragelse. DU ER IKKE BERETTIGET TIL AT UDLEJE, BORTLEASE, SÆLGE, VIDERELICENSERE, TILDELE ELLER OVERDRAGE DINE RETTIGHEDER TIL SOFTWAREN ELLER TIL AT TILLADE, AT EN DEL AF SOFTWAREN KOPIERES TIL EN ANDEN PERSONS ELLER JURIDISKE ENHEDS COMPUTER, UNDTAGEN I DET OMFANG DET MÅTTE VÆRE UDTRYKKELIGT TILLADT I DENNE AFTALE. Du er dog berettiget til permanent at overdrage alle dine rettigheder til brug af softwaren til en anden person eller juridisk enhed, under forudsætning af at: (a) du også overdrager (i) denne aftale, (ii) serienumrene, softwaren på medier fra Adobe eller Adobes autoriserede distributør og al anden software eller hardware, der er bundtet, pakket eller præinstalleret med softwaren, herunder alle kopier, opdateringer og tidligere versioner (som defineret i afsnit 5 nedenfor), og (iii) alle kopier af fontsoftware til denne person eller kollektive enhed; (b) du ikke beholder opdateringer, tidligere versioner eller kopier, herunder sikkerhedskopier og kopier lagret på en computer; og (c) modtageren accepterer denne aftales vilkår og betingelser og alle øvrige vilkår og betingelser, som var gældende for dit køb af en gyldig licens til softwaren. UANSET OVENSTÅENDE MÅ DU IKKE OVERDRAGE EKSEMPLARER AF SOFTWAREN, DER ER UDDANNELSES-, PRE-RELEASE- ELLER EVALUERINGSUDGAVER AF SOFTWAREN, UDGAVER, DER IKKE ER BEREGNEDE TIL VIDERESALG, ELLER UDGAVER, DER ER ERHVERVET SOM EN DEL AF ET ADOBE-VOLUMENLICENSPROGRAM, MEDMINDRE DETTE UDTRYKKELIGT ER TILLADT IFØLGE VILKÅRENE FOR VOLUMENLICENSPROGRAMMET. Information om, hvordan ret til at overdrage volumenlicenssoftware erhverves, kan findes på http://www.adobe.com/go/open_options_dk. Adobe kan forud for en overdragelse kræve, at du og erhververen skriftligt bekræfter at ville overholde denne aftale, at I videregiver oplysninger om jer selv til Adobe, og at I registrerer jer som slutbrugere af softwaren. Afsæt 4 - 6 uger til overdragelsen. Besøg http://www.adobe.com/go/support_dk, eller kontakt Adobes kundeserviceafdeling, hvis du ønsker yderligere oplysninger.

4.7 Ikke servicebureauer. Du må ikke bruge eller udbyde softwaren som et servicebureau. I afsnit 16.4.3 tilvejebringes en begrænset undtagelse udelukkende for fontsoftware.

4.8 Begrænsninger vedrørende Adobe Runtime. Du må ikke bruge Adobe Runtime på en anden enhed end en pc eller med en integreret eller enhedsversion af et operativsystem. Du må for eksempel ikke bruge Adobe Runtimes på en (a) mobil enhed, STB-boks (set-top-boks), håndholdt enhed, telefon, webpad, tablet og Tablet PC (der ikke kører Windows XP Tablet PC Edition og senere versioner), spilkonsol, tv, dvd-afspiller, mediecenter (dog ikke Windows XP Media Center Edition og senere versioner), elektronisk opslagstavle eller andre former for digitale skilte, internetudstyr eller andet udstyr med internetadgang, PDA, medicinsk udstyr, pengeautomat, telematisk udstyr, spilmaskine, system til automatisering af hjemmet, kiosk, fjernbetjeningsenhed eller anden elektronisk enhed, (b) operatørbaseret mobiltelefon, kabel-, satellit- eller tv-system eller (c) en anden enhed i et lukket system. Du finder yderligere oplysninger om licens til Adobe Runtimes til brug på sådanne systemer på http://www.adobe.com/go/licensing_dk.

5. Opdateringer.

Hvis softwaren er en opdatering til en tidligere version af Adobe software (den “tidligere version”), gælder følgende:

Anvendelse af denne opdatering er betinget af din bevarelse af den tidligere version. Hvis du derfor gyldigt overdrager denne opdatering i medfør af afsnit 4.6, må du overdrage den tidligere version sammen med den. Hvis du ønsker at anvende denne opdatering ud over den tidligere version, må du kun gøre dette på den samme computer, hvor du har installeret og anvender den tidligere version. Enhver forpligtelse, som Adobe måtte have til at understøtte tidligere versioner, kan ophøre ved denne opdaterings tilgængelighed. Ingen anden anvendelse af opdateringen er tilladt. Yderligere opdateringer kan gives i licens fra Adobe med yderligere eller ændrede vilkår.

6. Begrænset garanti.

Adobe garanterer over for den person eller juridiske enhed, der først køber en licens til softwaren til brug i overensstemmelse med vilkårene i denne aftale, at softwaren i al væsentlighed vil fungere i overensstemmelse med dokumentationen i en periode på halvfems (90) dage fra modtagelsen af softwaren, og når denne anvendes på det anbefalede operativsystem og den anbefalede hardwarekonfiguration. Ikke-væsentlige udsving i softwarens funktionalitet i forhold til dokumentationen udgør ikke grundlag for et garantikrav. Denne begrænsede garanti gælder ikke for følgende, som er gjort tilgængelige SOM DE ER OG FOREFINDES og uden garanti fra Adobe: programrettelser, fontsoftware; pre-release (beta)-, prøve-, startpakke-, evaluerings- og produktprøveudgaver af softwaren samt udgaver, der ikke er beregnede til videresalg, herunder, men ikke begrænset til evalueringssoftware; websteder, Adobe online-tjenester; tredjeparts online-tjenester; certificerede dokumenttjenester (se afsnit 16); og enhver software, der er gjort gratis tilgængelig af Adobe via download fra et Adobe-websted. Alle garantikrav skal gøres gældende over for Adobes kundeserviceafdeling inden for en sådan periode på halvfems (90) dage sammen med gyldig kvittering for købet. Besøg Adobes kundeservice på http://www.adobe.com/go/support_dk for yderligere information om garantikrav. Hvis softwaren ikke i al væsentlighed fungerer i overensstemmelse med dokumentationen, er Adobes og dets associerede enheders eneste forpligtelse og din eneste afhjælpningsmulighed begrænset til, efter Adobes valg, enten ombytning af softwaren eller tilbagebetaling af den licensafgift, du har betalt for softwaren. DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER. DU KAN HAVE ANDRE RETTIGHEDER I HENHOLD TIL LOVGIVNINGEN, OG DISSE KAN VÆRE FORSKELLIGE FRA RETSOMRÅDE TIL RETSOMRÅDE. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Hvis du ønsker specifikke oplysninger vedrørende dit retsområde, bedes du læse afsnit 16 eller kontakte Adobes kundeserviceafdeling.

7. Ansvarsfraskrivelse.

DEN I AFSNIT 6 FREMSATTE BEGRÆNSEDE GARANTI, ER DEN ENESTE GARANTI, SOM YDES AF ADOBE SAMT DETS TILKNYTTEDE SELSKABER OG DETS LEVERANDØRER, OG ANGIVER DE ENESTE MISLIGHOLDELSESBEFØJELSER, SOM DU KAN GØRE GÆLDENDE OVER FOR ADOBE, DETS TILKNYTTEDE SELSKABER ELLER DETS LEVERANDØRER VED BRUD PÅ DEN FREMSATTE GARANTI. DEN I AFSNIT 6 FREMSATTE BEGRÆNSEDE GARANTI OG ENHVER LOVBESTEMT GARANTI OG MISLIGHOLDELSESBEFØJELSE, DER IKKE KAN FRAVIGES ELLER BEGRÆNSES EFTER GÆLDENDE LOV, ER DE ENESTE GARANTIER, SOM ER GÆLDENDE FOR SOFTWAREN. BORTSET FRA DE GIVNE OG LOVBESTEMTE GARANTIER OG MISLIGHOLDELSESBEFØJELSER AFVISER ADOBE, DETS TILKNYTTEDE SELSKABER, LEVERANDØRER OG CERTIFIKATUDSTEDENDE MYNDIGHEDER (DEFINERET NEDENFOR) ALLE UDTRYKTE ELLER UNDERFORSTÅEDE GARANTIER, BETINGELSER, ERKLÆRINGER ELLER VILKÅR UDEN HENSYN TIL LOVGIVNING, SÆDVANERET, KUTYME, SKIK OG BRUG ELLER ANDET VEDRØRENDE NOGET FORHOLD, HERUNDER, MEN IKKE BEGRÆNSET TIL, YDELSE, SIKKERHED, IKKE-INDGREB I TREDJEPARTS RETTIGHEDER, INTEGRERING, SALGBARHED, UFORSTYRRET ANVENDELSE, TILFREDSSTILLENDE KVALITET OG EGNETHED TIL ET BESTEMT FORMÅL. BORTSET FRA SÅDANNE GIVNE OG LOVBESTEMTE GARANTIER OG MISLIGHOLDELSESBEFØJELSER LEVERER ADOBE OG DETS ASSOCIEREDE ENHEDER, LEVERANDØRER OG CERTIFIKATUDSTEDENDE MYNDIGHEDER SOFTWAREN OG ADGANG TIL ETHVERT WEBSTED, ADOBE ELLER TREDJEPARTS ONLINE-TJENESTER OG CERTIFIKATUDSTEDENDE MYNDIGHEDERS TJENESTER, SOM DE ER OG FOREFINDES OG MED ALLE FEJL. DENNE ANSVARSFRASKRIVELSE KAN VÆRE UGYLDIG I NOGLE RETSOMRÅDER. DU KAN HAVE ANDRE RETTIGHEDER I HENHOLD TIL LOVGIVNINGEN, SOM IKKE KAN FRAFALDES ELLER FRASKRIVES. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Bestemmelserne i afsnit 7 og 8 vil fortsat være gældende efter aftalens ophør uanset årsag. Dette indebærer dog ikke en fortsat ret til at bruge softwaren efter denne aftales ophør.

8. Ansvarsbegrænsning.

BORTSET FRA DEN OVENFOR NÆVNTE ENESTE MISLIGHOLDELSESBEFØJELSE, SOM TILBYDES AF ADOBE, OG ENHVER MISLIGHOLDELSESBEFØJELSE, SOM IKKE KAN FRAVIGES ELLER BEGRÆNSES I HENHOLD TIL LOVGIVNINGEN, ER ADOBE, DETS ASSOCIEREDE ENHEDER, LEVERANDØRER OG CERTIFIKATUDSTEDENDE MYNDIGHEDER I INTET TILFÆLDE ERSTATNINGSANSVARLIGE OVER FOR DIG FOR TAB, SKADER, KRAV ELLER ANDRE OMKOSTNINGER UANSET DISSES ART, HERUNDER DIREKTE, INDIREKTE ELLER HÆNDELIGE SKADER, TABT FORTJENESTE ELLER MISTET BESPARELSE, ETHVERT TAB HIDRØRENDE FRA DRIFTSFORSTYRRELSE, PERSONSKADE ELLER MANGLENDE OPFYLDELSE AF OMSORGSFORPLIGTELSE, ELLER KRAV FREMSAT AF TREDJEPART OG DETTE UANSET, OM EN ADOBE-REPRÆSENTANT MÅTTE VÆRE BLEVET UNDERRETTET OM MULIGHEDEN FOR SÅDANNE TAB, SKADESERSTATNINGER, KRAV ELLER OMKOSTNINGER. DEN SAMLEDE HÆFTELSE FOR ADOBE, DETS ASSOCIEREDE ENHEDER, LEVERANDØRER OG CERTIFIKATUDSTEDENDE MYNDIGHEDER I MEDFØR AF ELLER I FORBINDELSE MED DENNE AFTALE, ER I ALLE TILFÆLDE BEGRÆNSET TIL DET BELØB, SOM MÅTTE VÆRE BETALT FOR SOFTWAREN. DENNE BEGRÆNSNING GÆLDER OGSÅ I TILFÆLDE AF VÆSENTLIG MISLIGHOLDELSE ELLER I TILFÆLDE AF MISLIGHOLDELSE AF DENNE AFTALES VÆSENTLIGE BESTEMMELSER. Intet i denne aftale begrænser Adobes ansvar over for dig i tilfælde af død eller personskade som følge af Adobes uagtsomhed eller svig. Adobe agerer på vegne af sine associerede enheder, leverandører og certifikatudstedende myndigheder i henseende til fraskrivelse, udelukkelse og begrænsning af forpligtelser, garantier og ansvar, men ikke i andre henseender eller for noget andet formål. Yderligere oplysninger fås ved henvendelse til Adobes kundeserviceafdeling.

OVENSTÅENDE BEGRÆNSNINGER OG FRASKRIVELSER FINDER ANVENDELSE I DET OMFANG, GÆLDENDE RET I DIT RETSOMRÅDE TILLADER DET. DENNE ANSVARSBEGRÆNSNING KAN VÆRE UGYLDIG I NOGLE RETSOMRÅDER. DU KAN HAVE RETTIGHEDER, SOM I HENHOLD TIL LOV OM FORBRUGERBESKYTTELSE OG ANDRE LOVE IKKE KAN FRAFALDES. ADOBE FORSØGER IKKE AT BEGRÆNSE DIN GARANTI ELLER MISLIGHOLDELSESBEFØJELSER PÅ NOGEN MÅDE, DER IKKE ER TILLADT IFØLGE LOVGIVNINGEN. SE AFSNIT 16 FOR RETSOMRÅDE-SPECIFIKKE ERKLÆRINGER.

9. Eksportregler.

Du anerkender, at softwaren er underlagt den amerikanske eksportlovgivning (U.S. Export Administrations Regulations) og anden eksportlovgivning, restriktioner og forskrifter (samlet kaldet “eksportlovgivningen”), og at du vil overholde eksportlovgivningen. Du må ikke sende, overdrage, eksportere eller reeksportere softwaren, direkte eller indirekte til: (a) nogen lande, som er underkastet amerikanske eksportrestriktioner (i øjeblikket inklusive, men ikke nødvendigvis begrænset til Cuba, Iran, Nordkorea, Sudan og Syrien) (alle “lande, som er omfattet af eksportforbud”), (b) enhver slutbruger, som du ved, eller som du har grund til at tro, vil udnytte den i konstruktionen, udviklingen eller produktionen af atomvåben, kemiske eller biologiske våben, eller raketsystemer, rumfartøjer og raketsonder, eller ubemandede luftfartøjssystemer (alle “forbudte anvendelser”), eller (c) enhver slutbruger, som er blevet forhindret i at deltage i amerikanske eksporttransaktioner af en føderal myndighed under den amerikanske stat (alle parter der er “underlagt sanktioner”). Du er herudover ansvarlig for at overholde alle lokale love i dit retsområde, som kan påvirke din ret til at importere, eksportere eller bruge softwaren. Du erklærer og garanterer, at du (i) ikke er statsborger i eller bosiddende i et land omfattet af eksportforbud, (ii) ikke vil anvende softwaren til en forbudt anvendelse, og (iii) ikke er underlagt sanktioner. Alle rettigheder til brug af softwaren gives på betingelse af, at sådanne rettigheder fortabes, såfremt du undlader at efterleve denne aftales vilkår.

10. Lovvalg.

Såfremt du er en forbruger, som kun anvender softwaren til personlige, ikke-erhvervsmæssige formål, reguleres denne aftale af lovgivningen i det retsområde, hvor du har købt licensen til at anvende softwaren. Hvis du ikke er en sådan forbruger, skal denne aftale reguleres af og fortolkes efter gældende ret i: (a) staten Californien, hvis en licens til softwaren anskaffes, mens du opholder dig i USA, Canada eller Mexico; eller (b) Japan, hvis en licens til softwaren anskaffes, mens du opholder dig i Japan; eller (c) Singapore, hvis en licens til softwaren anskaffes, mens du opholder dig i et af medlemslandene i Sammenslutningen af Sydøstasiatiske Nationer, Fastlandskina, Hong Kong S.A.R., Macau S.A.R., Taiwan eller Sydkorea; eller (d) England, hvis en licens til softwaren anskaffes, mens du opholder dig i et retsområde, der ikke er beskrevet ovenfor. Domstolene i henholdsvis Santa Clara County, Californien, hvor californisk ret er gældende, Tokyo District Court i Japan, hvor japansk ret er gældende, og kompetente domstole i London, England, hvor engelsk ret er gældende, skal have ikke-eksklusiv jurisdiktion i henseende til alle tvister vedrørende denne aftale. Når Singapores lovgivning gælder, henvises tvister, der måtte opstå som følge af eller i forbindelse med denne aftale, herunder alle spørgsmål om dens eksistens, gyldighed eller ophør, til Singapore, hvor de skal afgøres vha. voldgift i overensstemmelse med de gældende voldgiftsregler i Singapore International Arbitration Centre (SIAC) - disse regler skal anses for at indgå i denne aftale ifølge henvisningen i dette afsnit. Parterne skal sammen udpege en voldgiftsmand. Hvis voldgiftsmanden ikke udpeges inden for tredive (30) dage efter, en af parterne har sendt en skriftlig anmodning om at acceptere voldgiften, skal formanden for SIAC udpege voldgiftsmanden. Sproget for voldgiften skal være engelsk. Til trods for bestemmelserne i denne aftale kan Adobe eller du anmode en retsmæssig, administrativ eller anden myndighed om at beordre en foreløbig eller sikrende forholdsregel, herunder pålæggelse af foreløbige forbud eller påbud, naturalopfyldelse eller andre rimelige retsmidler, inden eller under de retsmæssige eller voldgiftsmæssige processer, med henblik på at opretholde den pågældende parts rettigheder og interesser eller for at håndhæve visse betingelser, som er egnede til pålæggelse af foreløbige beføjelser. Nærværende aftale er ikke underlagt følgende, hvis anvendelse hermed udtrykkeligt er udelukket ved nærværende aftale: (a) lovvalgsregler for noget retsområde, (b) de Forenede Nationers konvention om aftaler om internationale salg og (c) UCITA (Uniform Computer Information Transactions Act) som vedtaget i ethvert retsområde.

11. Generelle bestemmelser.

Hvis en del af denne aftale erklæres ugyldig eller ikke kan håndhæves, påvirker det ikke gyldigheden af den øvrige del af denne aftale, som fortsat er gyldig og kan håndhæves i henhold til dens vilkår. Ændringer af denne aftale skal ske skriftligt og underskrives af en befuldmægtiget repræsentant for Adobe. Den engelske version af denne aftale vil være gældende ved fortolkning eller udlægning af denne aftale. Denne aftale udgør hele aftalen mellem Adobe og dig vedrørende softwaren og erstatter alle tidligere tilkendegivelser, drøftelser samt al tidligere kommunikation eller annoncering vedrørende softwaren.

12. Bemærkninger til slutbrugere i den amerikanske forvaltning.

12.1 For så vidt angår slutbrugere i den amerikanske forvaltning forpligter Adobe sig til at overholde alle love om ligebehandling, herunder bestemmelserne i Executive Order 11246, med senere ændringer, paragraf 402 i loven “Vietnam Era Veterans Readjustment Assistance Act” fra 1974 (38 USC 4212) og paragraf 503 i loven “Rehabilitation Act” fra 1973, med senere ændringer, samt reglerne i 41 CFR afsnit 60-1 til og med 60-60, 60-250 og 60-741. Reglen om positiv særbehandling og bestemmelserne i foregående afsnit skal ved henvisning dertil udgøre en del af denne aftale.

12.2 For så vidt angår slutbrugere i den amerikanske forvaltning, er softwaren “Commercial Item(s)”, som dette begreb er defineret i 48 C.F.R. paragraf 2.101, og består af “Commercial Computer Software” og “Commercial Computer Software Documentation”, således som disse begreber er anvendt i 48 C.F.R. paragraf 12.212 eller 48 C.F.R. paragraf 227.7202, i det omfang, disse bestemmelser måtte finde anvendelse. I overensstemmelse med 48 C.F.R. paragraf 12.212 eller 48 C.F.R. paragraffer 227.7202-1 til og med 227.7202-4, i det omfang, disse bestemmelser måtte finde anvendelse, gives denne “Commercial Computer Software” og “Commercial Computer Software Documentation” i licens til slutbrugere i den amerikanske forvaltning (a) alene som “Commercial Items” og (b) alene med de rettigheder, der gives alle andre slutbrugere i medfør af denne aftales vilkår og betingelser. Der tages forbehold for ikke-offentliggjorte rettigheder i henhold til den I USA gældende ophavsretslovgivning. Adobe Systems Incorporated, 345 Park Avenue, San Jose, CA 95110-2704, USA.

13. Overholdelse af licensvilkår.

Hvis du er en virksomhed, et selskab eller en organisation, accepterer du hermed, at Adobe eller en af Adobe bemyndiget repræsentant, ud over kontrol af overholdelse af licensen udført af softwaren, højst hver tolvte (12) måned med ti (10) dages forudgående varsel har ret til at inspicere dine optegnelser, systemer og anlæg for at verificere, at din brug af alt software fra Adobe er i overensstemmelse med dine gyldige licenser fra Adobe. For eksempel har Adobe ret til den del af din dokumentation, som kan bidrage til at afgøre, om installationer af softwaren er blevet serialiseret, og du skal udlevere den pågældende dokumentation, så snart Adobe måtte anmode herom. Du skal herudover forsyne Adobe med alle optegnelser og oplysninger, som Adobe anmoder om, for at bekræfte, at din anvendelse af noget eller al Adobe-software er i overensstemmelse med dine gyldige licenser fra Adobe, inden tredive (30) dage efter Adobes anmodning. Du kan finde oplysninger om tælling af serialiseringer af software på http://www.adobe.com/go/elicensing_dk. Hvis verifikationen afslører at din brug ikke er i overensstemmelse med en gyldig licens, så skal du øjeblikkeligt anskaffe en gyldig licens for at gøre brugen gyldig.

14. Internetkonnektivitet og privatliv.

14.1 Automatisk tilslutning til internettet. Softwaren kan bevirke, at din computer uden yderligere varsel automatisk kobles på internettet og kommunikerer med et af Adobes websteder eller Adobes domæne, for blandt andet, men ikke begrænset til, at validere licens og for at levere yderligere oplysninger, faciliteter og funktionaliteter til dig. Medmindre andet er angivet i afsnittene 14.2 til og med 14.6, gælder følgende bestemmelser for alle automatiske internetopkoblinger, som softwaren udfører:

14.1.1 Når som helst softwaren automatisk kobles til Adobe over internettet, indsamles den internetprotokoladresse (“IP-adresse”), som er forbundet med din aktuelle internetforbindelse, af Adobe, sammen med enhver anden information, der sendes af softwaren til Adobe, som beskrevet heri i Adobe Online Privacy Policy (http://www.adobe.com/go/privacy_dk) og i alle andre yderligere betingelser for anvendelse fra Adobe, som du måtte acceptere eller være underlagt;

14.1.2. Hvis du logger på Adobe online-tjeneste (som defineret nedenfor), kan dit Adobe-id, -brugernavn og -adgangskode blive sendt til Adobes servere og gemt af Adobe i henhold til meddelelsen og yderligere vilkår for brug, som måtte blive forelagt dig på det pågældende tidspunkt (“yderligere vilkår for brug”). Adobe kan bruge disse oplysninger til at sende dig transaktionsmeddelelser for at lette Adobe online-tjenesten;

14.1.3 Adobe kan levere markedsføringsmateriale i selve produktet for at informere om softwaren og andre Adobe-produkter og -tjenester, herunder, men ikke begrænset til, versionen af platformen og softwaren, licensstatus og sprog; og

14.1.4 Når softwaren kobles på internettet og kommunikerer med et Adobe-websted, uanset om dette sker automatisk eller som følge af en udtrykkelig anmodning fra bruger, er Adobe Privacy Policy (http://www.adobe.com/go/privacy_dk) altid gældende. Medmindre du har fået leveret yderligere vilkår for brug, skal vilkårene for brug af Adobe.com (http://www.adobe.com/go/terms_dk) derudover være gældende. Bemærk, at Adobe Privacy Policy tillader sporing af besøg på websteder, og den giver udførlig information om sporing og brug af cookies, webbeacons og lignende.

14.2 Opdatering. Softwaren kan bevirke, at din computer uden yderligere varsel automatisk kobles på internettet (periodisk eller med regelmæssige mellemrum) for at søge efter opdateringer, som er tilgængelige til download og installation på din computer, og for at meddele Adobe resultaterne af installationsforsøg. Oplysninger om ændring af opdateringsindstillinger findes i dokumentationen.

14.3 Deactivation. Hvis du ønsker at deaktivere og afinstallere softwaren fra computeren for at installere og aktivere softwaren på en anden computer i overensstemmelse med nærværende aftale (“deaktivering”), vil softwaren ikke blive deaktiveret, før du er koblet til internettet. Flere oplysninger kan findes på http://www.adobe.com/go/activation_dk.

14.4 Brug af online-tjenester. Softwaren kan uden yderligere varsel og enten periodisk eller med regelmæssige mellemrum automatisk koble din computer på internettet for at lette din adgang til indhold og tjenester, der leveres til dig af Adobe eller tredjeparter, som yderligere beskrevet i afsnit 16.5 (online-tjenester). Softwaren kan endvidere uden yderligere varsel automatisk oprette forbindelse til internettet for at opdatere materialer, der kan downloades fra disse online-tjenester, for også at give øjeblikkelig adgang til disse tjenester, selv når du er offline. Oplysninger om ændring af opdateringsindstillinger findes i dokumentationen.

14.5 Digitale certifikater. Softwaren bruger digitale certifikater for at hjælpe dig med at identificere downloadede filer (f.eks. programmer og indhold) og udgiverne af disse filer. For eksempel anvender Adobe AIR digitale certifikater til at hjælpe dig med at identificere udgiveren af Adobe AIR-appliktioner, og Adobe Acrobat-produktfamilien anvender digitale certifikater til at signere og validere signaturer i pdf-dokumenter og til at validere certificerede pdf-dokumenter. Din computer kan koble sig på internettet på tidspunktet for validering af et digitalt certifikat. Se afsnit 16.7 for yderligere information om digitale certifikater.

14.6 Settings Manager. Softwaren kan omfatte Flash Player. Flash Player kan bevirke, at visse brugerindstillinger gemmes som et lokalt delt objekt på din computer. Disse indstillinger er ikke knyttet til dig, men giver dig mulighed for at konfigurere bestemte indstillinger i Flash Player. Du kan finde flere oplysninger om lokale delte objekter på http://www.adobe.com/go/flashplayer_security_dk og flere oplysninger om Settings Manager på http://www.adobe.com/go/settingsmanager_dk.

15. Peer-to-peer-kommunikation.

Softwaren kan benytte din forbindelse til et lokalt netværk til uden yderligere varsel automatisk at oprette forbindelse til anden Adobe-software og kan muligvis derved indikere på det lokale netværk, at den er tilgængelig for kommunikation med anden Adobe-software. Disse forbindelser kan transmittere din opkoblings IP-adresse til det lokale netværk, men der transmitteres eller modtages aldrig personligt identificerbare oplysninger via sådanne netværksforbindelser (bortset fra i den udstrækning, IP-adresser kan betragtes som personligt identificerbare i nogle retsområder). Se venligst dokumentation for oplysninger om ændring af standardindstillinger.

16. Specifikke bestemmelser og undtagelser.

Nærværende afsnit indeholder særlige bestemmelser for bestemte produkter og komponenter i softwaren samt begrænsede undtagelser til de ovenfor anførte vilkår og betingelser. I det omfang en bestemmelse i dette afsnit er i modstrid med andre vilkår og betingelser i denne aftale, vil dette afsnit have forrang for sådanne andre vilkår og betingelser.

16.1 Ingen præjudice, Den Europæiske Unions bestemmelser.

16.1.1 Denne aftale vil ikke forringe de lovfæstede rettigheder, som nogen, herunder de, der handler som forbrugere, måtte have. For eksempel reguleres denne aftale af “Consumer Guarantees Act” for forbrugere i New Zealand, der anskaffer softwaren til personlig brug eller hjemme- eller husholdningsbrug (ikke til erhverv).

16.1.2 Hvis du har købt softwaren i den Europæiske Union (EU), er du som regel bosiddende i EU og er forbruger (dvs. du bruger softwaren til personlige, ikke-forretningsmæssige formål). I dette tilfælde gælder afsnit 6 ikke for dit køb og din anvendelse af softwaren. I stedet garanterer Adobe i en periode på 2 år fra købstidspunktet, at softwaren leverer de funktionaliteter, der er beskrevet i dokumentationen (de “aftalte funktionaliteter”), når den anvendes på den anbefalede hardwarekonfiguration. Uvæsentlig variation i de aftalte funktionaliteter vil ikke kunne godtgøre garantirettigheder. DENNE GARANTI GÆLDER IKKE FOR SOFTWARE, SOM DU BENYTTER SOM PRE-RELEASE, PRØVE, STARTPAKKE ELLER PRODUKTPRØVE, ELLER FOR FONTSOFTWARE, ELLER HVIS SOFTWAREN IKKE FUNGERER, FORDI DEN ER BLEVET ÆNDRET AF DIG. For at fremsætte et garantikrav skal du meddele dette til Adobes kundeserviceafdeling inden for denne 2-årige periode samt indgive købsbevis for softwaren. Adobe vil undersøge, om der er en fejl i softwaren eller meddele dig, hvis fejlen opstår, fordi du ikke har installeret softwaren korrekt (er det tilfældet, vil Adobe hjælpe dig). Hvis der er en fejl i softwaren, kan du anmode Adobe om enten refundering af købesummen eller reparation eller ombytning af softwaren. Anmodninger skal indsendes sammen med købsbevis. Hvis dit garantikrav kan dokumenteres, vil Adobe imødekomme dit krav om reparation eller ombytning, medmindre det ikke er rimeligt for Adobe. I sådanne tilfælde vil Adobe refundere købsprisen. Hvis du ønsker assistance med hensyn til garantien, kan du kontakte Adobes kundeserviceafdeling.

Bemærk, at bestemmelserne i afsnit 8 (Ansvarsbegrænsning) fortsat er gældende for de erstatningskrav, du måtte gøre gældende i forbindelse med din brug af softwaren. Adobe er dog ansvarlig for direkte tab, som er rimeligt forudsigelige i tilfælde af brud på denne aftale fra Adobes side. Du anmodes om at tage alle rimelige foranstaltninger for at undgå og reducere skader, især ved at tage sikkerhedskopier af softwaren og dine computerdata.

Denne aftale og især dette afsnit 16.1.2 beskriver dine rettigheder (herunder dine lovmæssige rettigheder) i tilfælde, hvor der skulle opstå problemer med brugen af softwaren. Hvis dine lovfæstede rettigheder er mere omfattende end denne beskrivelse, er dine lovfæstede rettigheder gældende.

16.1.3 Intet i denne aftale (herunder afsnit 4.4) begrænser nogen ikke-frafaldelig ret til at dekompilere den software, som du må benytte ifølge gældende lovgivning. Såfremt du for eksempel befinder dig inden for Den Europæiske Union (EU), har du måske ret til på visse betingelser, som er specificeret i den relevante lovgivning, at dekompilere software, hvis dette er nødvendigt for interoperabiliteten mellem softwaren og et andet softwareprogram, og du forinden skriftligt har bedt Adobe levere de oplysninger, som er nødvendige, for at denne operabilitet kan opnås, og Adobe ikke har stillet disse oplysninger til rådighed. Derudover må en sådan dekompilering kun udføres af dig eller af en person, som har ret til at benytte en kopi af softwaren på dine vegne. Adobe har ret til at kræve rimelige betingelser opfyldt, før sådanne oplysninger leveres. Alle oplysninger, der leveres af Adobe, eller som du skaffer dig som tilladt ifølge nærværende aftale, må kun anvendes af dig til det heri beskrevne formål og må ikke videregives til tredjemand eller anvendes til at skabe software, som udviser betydelig lighed med softwarens udtryk, eller anvendes til nogen handling, som krænker Adobes eller selskabets licensgiveres ophavsret.

16.2 Yderligere betingelser for “pre-release”-softwaren. Hvis softwaren er en før-kommerciel udgivelse eller beta-software (“pre-release”-software), gælder nærværende afsnit. Pre-release-softwaren er en “pre-release”-version og ikke et udtryk for det endelige produkt fra Adobe og kan indeholde fejl og andre problemer, som kan medføre systemfejl eller andre fejl samt tab af data. Adobe kan vælge aldrig at udgive Pre-release-softwaren kommercielt. Hvis du har modtaget Pre-release-softwaren i medfør af en separat skriftlig aftale, f.eks. “Adobe Systems Incorporated License Agreement for Pre-release Software”, reguleres din brug af softwaren af den pågældende aftale. Du skal straks returnere eller ødelægge alle kopier af “pre-release”-softwaren på Adobes anmodning, eller på tidspunktet for Adobes kommercielle udgivelse af sådan software, hvad der end forekommer først. DIN BRUG AF PRE-RELEASE-SOFTWARE SKER FOR DIN EGEN RISIKO. SE AFSNIT 7 OG 8 VEDRØRENDE GARANTIANSVARSFRASKRIVELSER OG ANSVARSBEGRÆNSNINGER FOR PRE-RELEASE-SOFTWARE.

16.3 Undervisningssoftware. Hvis softwaren er et Educational Software Product (software produceret og distribueret alene til brug for undervisningsslutbrugere), må du ikke bruge softwaren, medmindre du er undervisningsslutbruger. Besøg http://www.adobe.com/go/edu_purchasing_dk for at finde ud af om du opfylder betingelserne. Hvis du vil have oplysninger om forhandlere af Adobe Authorized Academic i dit område, skal du besøge http://www.adobe.com/go/store_dk og se under Buying Adobe Products Worldwide (forhandling af Adobe produkter på verdensplan).

16.4 Fontsoftware. Hvis softwaren indeholder fontsoftware:

16.4.1 Du er berettiget til at bruge fontsoftwaren sammen med softwaren på computere som beskrevet i afsnit 2 og udskrive fontsoftwaren på en hvilken som helst output-enhed forbundet til disse computere.

16.4.2 Hvis det tilladte antal computere er fem (5) eller færre, er du berettiget til at downloade fontsoftwaren til hukommelsen (harddisk eller RAM) i én output-enhed forbundet til mindst én af disse computere med det formål at have sådan fontsoftware gemt i output-enheden og i yderligere én sådan output-enhed, for hver gang det tilladte antal computere forhøjes med fem.

16.4.3 Du er berettiget til at tage en kopi af den/de font(e), du har brugt til en særlig fil, til en kommerciel printer- eller andet servicebureau, og et sådant servicebureau er berettiget til at bruge fonten(e) til at behandle din fil, forudsat at dette servicebureau har en gyldig licens til at bruge den pågældende fontsoftware.

16.4.4 Du er berettiget til at integrere kopier af fontsoftwaren i dine elektroniske dokumenter med det formål at udskrive, se og redigere dokumentet. Ingen andre rettigheder til indlejring er underforståede eller tilladte i henhold til denne aftale.

16.4.5 Som en undtagelse fra ovenstående er de fonte, der står på listen på http://www.adobe.com/go/restricted_fonts_dk, kun inkluderet i softwaren med henblik på drift af softwarens brugergrænseflade og ikke til benyttelse i nogen form for outputfiler. Fonte på denne liste er ikke givet i licens ifølge afsnit 16.4.1 til og med 16.4.4 ovenfor. Du erklærer dig indforstået med ikke at kopiere, flytte, aktivere, benytte eller tillade, at nogen form for fontadministrationsværktøj anvendes til at kopiere, flytte, aktivere eller benytte fontene på denne liste sammen med nogen form for softwareapplikation, programmer eller filer bortset fra softwaren.

16.5 Online-tjenester.

16.5.1 Leveret af Adobe. Softwaren letter din adgang til indhold og forskellige tjenester, der findes på websteder drevet af Adobe eller dets associerede enheder (“Adobe online-tjenester”). Eksempler på sådanne Adobe online-tjenester kan omfatte, men er ikke begrænsede til: Adobe BrowserLab, Adobe CS Review, Resource Central, kuler, Acrobat.com, Search for Help, Adobe Device Central og produktvelkomstskærmbilleder. I nogle tilfælde kan en Adobe online-tjeneste fremkomme som en facilitet eller udvidelse i softwaren, selvom den er anbragt på et websted. I nogle tilfælde kan adgang til en Adobe online-tjeneste kræve et særskilt abonnement eller anden form for betaling, og/eller du skal acceptere yderligere vilkår for brug. Adobe online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse modificere eller afbryde adgangen til enhver Adobe online-tjeneste. Adobe forbeholder sig også ret til at begynde at kræve betaling for adgang til eller brug af en Adobe online-tjeneste, der tidligere var gratis. Da Adobe online-tjenester benytter sig af automatiske internettilslutninger, bedes du også læse afsnit 14, som indeholder vigtige oplysninger vedrørende internetkonnektivitet og privatlivets fred. Som anført i afsnit 14 gælder, at når softwaren går ind på en Adobe online-tjeneste, er din brug af en sådan Adobe online-tjeneste underlagt Adobes fortrolighedserklæring (http://www.adobe.com/go/privacy_dk), vilkårene for brug af Adobe.com (http://www.adobe.com/go/terms_dk) samt alle yderligere vilkår for brug, som du måtte få vist på det pågældende tidspunkt.

16.5.2 Leveret af tredjepart. Softwaren kan lette din adgang til websteder drevet af tredjepart, der tilbyder varer, information, software og tjenester (“tredjeparts online-tjenester”). Eksempler på sådanne tredjeparts online-tjenester kunne omfatte, men er ikke begrænsede til, Kodak Easy Share Gallery. Din adgang til og brug af enhver tredjeparts online-tjeneste er underlagt de vilkår, betingelser, ansvarsfraskrivelser og meddelelser, der findes på sådanne websteder, eller på anden måde er tilknyttet sådanne tredjeparts online-tjenester. Adobe kan til enhver tid og af enhver grund modificere eller afbryde adgangen til enhver tredjeparts online-tjeneste. Adobe kontrollerer ikke, står ikke inde for og accepterer ikke ansvar for tredjeparts online-tjenester. Enhver transaktion mellem dig og tredjepart i tilknytning til en tredjeparts online-tjeneste, herunder tredjepartens politik vedrørende privatlivets fred (fortrolighedspolitik) og brug af dine personlige oplysninger, levering af og betaling for varer og tjenesteydelser samt alle andre vilkår, betingelser, garantier eller repræsentationer i tilknytning til sådanne transaktioner, vedrører alene og er alene indgået mellem dig og den pågældende tredjepart. Tredjeparts online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse modificere eller afbryde adgangen til enhver tredjeparts online-tjeneste.

16.5.3 BORTSET FRA HVOR DET ER UDTRYKKELIGT AFTALT MED ADOBE ELLER DETS ASSOCIEREDE ENHEDER ELLER MED TREDJEPART I EN SEPARAT AFTALE, SKER DIN BRUG AF ADOBE OG TREDJEPARTS ONLINE-TJENESTER FOR DIN EGEN RISIKO OG UNDER DEN GARANTI OG DE ANSVARSBEGRÆNSNINGER, DER FREMGÅR AF AFSNIT 7 OG 8.

16.6 After Effects Render Engine. Hvis softwaren indeholder den fulde version af Adobe After Effects, er du berettiget til at installere et ubegrænset antal Render Engines på computere i dit interne netværk, som omfatter mindst én computer, på hvilken den fulde version af Adobe After Effects-software er installeret. Udtrykket “Render Engine” betyder en installerbar del af softwaren, der muliggør præsentation af After Effects-projekter, men som ikke kan bruges til at skabe eller ændre i projekterne, og som ikke inkluderer den komplette After Effects-brugergrænseflade.

16.7 Digitale certifikater.

16.7.1 Brug. Digitale certifikater udstedes af certifikatudstedende tredjepartsmyndigheder, herunder udbydere af Adobe Certified Document Services (CDS), som er angivet på http://www.adobe.com/go/partners_cds_dk, og udbyderne på Adobe Approved Trust List (“AATL”), som er angivet på http://www.adobe.com/go/aatl_dk (samlet kaldet “certifikatudstedende myndigheder”), eller de kan være selvsignerede.

16.7.2 Vilkår og betingelser. Ansvaret for køb af, brug af og tillid til digitale certifikater ligger hos dig og en certifikatudstedende myndighed. Inden du stoler på noget certificeret dokument, nogen digital underskrift eller certifikatudstedende myndighed, bør du gennemgå alle gældende vilkår og betingelser for den relevante certifikatudstedende myndigheds tjenester, inklusive eksempelvis abonnementsaftaler, aftaler med den part, der skal have tillid samt regler og praksis for certifikater. Se linkene på http://www.adobe.com/go/partners_cds_dk for information om Adobes CDS-leverandører og http://www.adobe.com/go/aatl_dk for information om AATL-leverandører.

16.7.3 Bekræftelse. Du er indforstået med, at (a) softwaren, som følge af konfiguration eller eksterne problemer, kan vise en signatur som gyldig, selvom et digitalt certifikat muligvis kan være tilbagekaldt eller udløbet på verificeringstidspunktet, (b) en digital signaturs sikkerhed eller integritet kan være kompromitteret på grund af handlinger eller udeladelser fra den, der har signeret dokumentet, den pågældende certifikatudstedende myndighed eller en anden tredjepart, og (c) at et certifikat kan være selvsigneret og ikke udstedt af en certifikatudstedende myndighed. DU ER ALENE ANSVARLIG FOR AT AFGØRE, OM DU VIL STOLE PÅ ET CERTIFIKAT ELLER EJ. MEDMINDRE EN SEPARAT SKRIFTLIG GARANTI ER UDSTEDT AF EN CERTIFIKATUDSTEDENDE MYNDIGHED, SÅ BRUGER DU DIGITALE CERTIFIKATER PÅ EGEN RISIKO.

16.7.4 Tredjepartbegunstigede. Du er indforstået med, at enhver certifikatudstedende myndighed, som du stoler på, er en tredjepartbegunstiget i forhold til denne aftale og vil være berettiget til at håndhæve denne aftale i eget navn som værende Adobe.

16.7.5 Skadesløsholdelse. Du er indforstået med at holde Adobe og enhver relevant certifikatudstedende myndighed (medmindre andet er udtrykkeligt angivet i vilkår og betingelser) skadesløs, hvad angår ethvert form for ansvar, tab, retshandlinger, erstatninger eller krav (herunder alle rimelige udgifter, omkostninger og advokatsalærer), som måtte opstå i forbindelse med brugen af eller tilliden til enhver sådan service eller myndighed, herunder, uden begrænsning, (a) tillid til et udløbet eller tilbagekaldt certifikat; (b) urigtig verificering af et certifikat; (c) brug af et certifikat på måder, der ikke er tilladt under gældende vilkår og betingelser, denne aftale eller gældende lov; (d) undladelse af at udvise rimelig dømmekraft i situationer, hvor der stoles på udstedende tjeneste eller certifikater eller (e) undladelse af at gennemføre nogen af forpligtelserne som er påkrævet i henhold til vilkår og betingelser for tjenesterne.

16.8 Acrobat Standard, Acrobat Pro og Adobe Acrobat Suite udvidet dokument funktion.

16.8.1 Definitioner.

16.8.1.1 “Deployere” betyder at levere eller på anden måde, direkte eller indirekte, ved ethvert middel, herunder, men ikke begrænset til, et netværk eller internettet, gøre et udvidet dokument tilgængeligt for en eller flere modtagere.

16.8.1.2 “Udvidet dokument” betyder en pdf-fil, der er manipuleret med Acrobat Standard-, Acrobat Pro- eller Adobe Acrobat Suite-software for at gøre det muligt at gemme dokumenter med udfyldte pdf-formularer lokalt.

16.8.2 Hvis softwaren inkluderer Acrobat Standard, Acrobat Pro eller Adobe Acrobat Suite, indeholder softwaren aktiveringsteknologi, der tillader dig at udstyre pdf-dokumenter med visse egenskaber ved at anvende en digital signatur, der er indeholdt i softwaren (“nøgle”). Du erklærer dig indforstået med ikke at tilgå, prøve på at få adgang til, kontrollere, deaktivere, fjerne, bruge eller distribuere nøglen med noget formål.

16.8.3 For så vidt angår et unikt udvidet dokument er du kun berettiget til enten at (a) deployere det udvidede dokument til et ubegrænset antal unikke modtagere, men begrænset til ikke at udtrække information fra mere end 500 unikke tilfælde fra et sådan udvidet dokument eller enhver papirkopi af en præsentation af sådan udvidet dokument, der indeholder udfyldte formfelter eller (b) deployere det udvidede dokument til højst 500 unikke modtagere uden begrænsning af det antal gange, du må udtrække information fra et udvidet dokument, der returneres til dig i udfyldt stand af modtagerne. Uanset om andet måtte være anført i aftalen, udvides ovennævnte grænser ikke, selv om du erhverver yderligere licenser til at bruge Acrobat Standard, Acrobat Pro eller Adobe Acrobat Suite (de ovennævnte grænser er det samlede antal grænser, uanset hvor mange yderligere licenser til Acrobat Standard, Acrobat Pro eller Adobe Acrobat Suite, du har erhvervet).

16.9 FlashPaper Printer. Uanset om andet er anført i nærværende aftale, er du ikke berettiget til at (a) installere FlashPaper Printer på en server med flerbrugeradgang eller -brug eller (b) ændre eller ombytte FlashPaper Printer-brugergrænsefladen, der viser FlashPaper-dokumenter.

16.10 Flash Player Projectors og Runtime. Dine rettigheder til at bruge en Flash-afspiller, projektor, selvstændig afspiller, plug-in, runtime eller ActiveX-kontrol, der leveres som del af eller sammen med softwaren eller i en outputfil, er udelukkende som anført i følgende link: http://www.adobe.com/go/flashplayer_usage_dk. Medmindre andet fremgår heraf, har du ikke rettigheder til at bruge eller distribuere denne type software.

16.11 Device Central. De mobile enhedsbilleder, der vises i Device Central, er kun til simuleringsformål. De faktiske mobile enheder, der gøres tilgængelige på markedet af de relevante producenter af mobile enheder, indeholder måske eller måske ikke den Adobe-teknologi, der anvendes i Device Central til at skabe simuleringen. Billeder af mobile enheder må kun anvendes til ikke-kommercielle udviklingsformål og udelukkende i forbindelse med indhold, der er udviklet ved hjælp af softwaren, og må ikke anvendes til noget andet eller illegalt formål.

16.12 Contribute Publishing Services. I henhold til softwareslutbrugerlicensaftalen for Contribute Publishing Services må du ikke oprette forbindelse til Contribute Publishing Services-softwaren, medmindre du har købt en licens til at oprette forbindelse til Contribute Publishing Services-softwaren til alle personer, der skal kunne oprette forbindelse til Contribute Publishing Services-software, idet prøveversioner af Adobe Contribute-software dog gerne må installeres og forbindes til Contribute Publishing Services-software i overensstemmelse med softwareslutbrugerlicensaftalen for Contribute Publishing Services.

16.13 Adobe Presenter. Hvis Adobe Presenter indgår i softwaren, og du installerer eller bruger Adobe Connect Add-in i forbindelse med brug af softwaren, erklærer du dig indforstået med, at du kun må installere og bruge Adobe Connect Add-in på en stationær pc og ikke på andre produkter, herunder men ikke begrænset til, internetapparater, set-top-bokse (STB), håndholdte enheder, mobiltelefoner eller webpad-enheder. Yderligere må den del af softwaren, der er integreret i en præsentation, i information eller i et indhold genereret ved brug af softwaren (“Adobe Presenter Run-Time”), kun bruges sammen med den præsentation, den information eller det indhold, hvori den er integreret. Du må ikke bruge, og du skal formå alle licenshavere af en sådan præsentation, sådan information eller et sådant indhold til ikke at bruge Adobe Presenter Run-Time til andet end som integreret i præsentationen, i informationen eller i indholdet. Herudover må du ikke, og du skal formå alle licenshavere af en sådan præsentation, sådan information eller et sådant indhold til ikke at ændre, foretage reverse engineering eller adskille Adobe Presenter Run-Time.

16.14 AVC-DISTRIBUTION. Nedenstående bemærkning gælder for software med indbygget AVC-funktionalitet til import og eksport: DETTE PRODUKT ER GIVET I LICENS TIL EN FORBRUGER UNDER AVC-PATENTLICENS-PORTEFØLJEN TIL PERSONLIG IKKE-KOMMERCIEL BRUG TIL AT (a) INDKODE VIDEO OVERHOLDENDE AVC-STANDARDEN (“AVC-VIDEO”) OG/ELLER (b) AFKODE VIDEO, SOM ER BLEVET INDKODET AF EN FORBRUGER UNDER UDØVELSE AF EN PRIVAT IKKE-KOMMERCIEL AKTIVITET OG/ELLER BLEV ERHVERVET FRA EN VIDEOLEVERANDØR MED LICENS TIL AT UDBYDE AVC-VIDEO. DER MEDDELES ELLER ANTYDES INGEN LICENS FOR NOGEN ANDEN BRUG. YDERLIGERE OPLYSNINGER KAN INDHENTES FRA MPEG LA, L.L.C., SE http://www.adobe.com/go/mpegla_dk.

16.15 MPEG-2-DISTRIBUTION. Nedenstående bemærkning gælder for software med indbygget MPEG-2-funktionalitet til import og eksport: BRUG AF DETTE PRODUKT TIL ANDET END FORBRUGERS PERSONLIGE BRUG, DER PÅ NOGEN MÅDE OVERHOLDER MPEG-2-STANDARDEN FOR INDKODNING AF VIDEOINFORMATION FOR PAKKEDE MEDIER, ER UDTRYKKELIGT FORBUDT UDEN EN LICENS UNDER GÆLDENDE PATENTER I MPEG-2-PATENTLICENS-PORTEFØLJEN, HVIS LICENS ER TILGÆNGELIG FRA MPEG LA, L.L.C. 250 STEELE STREET, SUITE 300 DENVER, COLORADO 80206.

16.16 Flash Builder med LiveCycle Data Services (LCDS) Data Management Library. Adobe Flash Builder kan inkludere fds.swc library. Du må kun benytte fds.swc til dataadministrationsfunktioner på klientsiden og som outputfil i software, som du udvikler, på følgende betingelser: Du må ikke (a) benytte fds.swc til at aktivere associationer eller offline-funktioner i software eller (b) indlejre fds.swc i software, som ligner Adobe LiveCycle Data Services eller BlazeDS. Hvis du ønsker at foretage noget af ovennævnte, skal du anmode Adobe om en separat licens.

16.17 Folio Producer og Folio Builder.

16.17.1 Folio Producer. Du må installere og anvende Folio Producer i henhold til følgende licenser. For så vidt angår afsnit 16.17 betyder Folio Producer Overlay Creator Panel, Content Bundler, Digital Publishing Plug-in til InDesign og Content Viewer til desktop teknologier, som er installeret sammen med softwaren.

16.17.2 Licens til Overlay Creator Panel, Content Bundler og Digital Publishing Plug-in til InDesign. Du må udelukkende installere og anvende Overlay Creator Panel, Content Bundler og Digital Publishing Plug-in (“authoring-værktøjer”) til InDesign med det formål at udvikle indhold, der er beregnet til at blive vist i Content Viewer. Du må ikke distribuere authoring-værktøjer til tredjeparter, medmindre andet fremgår heraf.

16.17.3 Licens til Content Viewer. Licens til Content Viewer: Du må installere og anvende Content Viewer til at (a) bruge, evaluere og teste output fra authoring-værktøjerne; og (b) fra tid til anden tage sikkerhedskopier og arkivkopier, som du med rimelighed anser for at være nødvendige. Du må ikke distribuere Content Viewer separat til en tredjepart, medmindre andet fremgår heraf.

16.17.4 Licens til Folio Builder. Du må udelukkende installere og anvende Folio Builder til at få adgang til og anvende tjenesterne i Adobe Digital Publishing Suite. Du må ikke distribuere Folio Builder til tredjeparter, medmindre andet fremgår heraf.

Hvis du har spørgsmål vedrørende denne aftale, eller hvis du ønsker at anmode Adobe om oplysninger, skal du bruge den adresse og kontaktinformation, der er inkluderet i dette produkt, til at kontakte det Adobe-kontor, der betjener dit retsområde.

Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender og Shockwave er enten registrerede varemærker eller varemærker, som tilhører Adobe Systems Incorporated i USA og/eller andre lande. Alle andre varemærker tilhører deres respektive ejere.

Gen_WWCombined-da_DK-20110105_1512